ВЪПРОС С ИСКАНЕ ЗА УСТЕН ОТГОВОР H-0244/10
за времето за въпроси на месечната сесия през Юни 2010
съгласно член 116 от Правилника за дейността на ЕП
от
Iva Zanicchi
към Комисията
Относно: Укрепване режима на защита за носителите на авторско право
Скорошно изследване на независимото предприятие TERA Consultant представя щетите, които цифровото пиратство нанася на пазара на труда в Европа: поради незаконното разпространение на музика и други подобни продукти по интернет, е причина за загубата на близо 22 хиляди работни места (което причинява щети в размер на над 1 милиард евро) в областта на музиката, докато творческите индустрии на ЕС – кино, музика, телевизия и софтуер – само през 2008 г.- са регистрирали загуби, равняващи се на 10 милиарди евро и намаляване на работните места с общо 185.000. Творческите индустрии и синдикалните организации изразиха силно безпокойство от резултатите на изследването, тъй като при отсъствие на значителни промени до 2015 г., загубите за целия сектор биха се равнявали на 240 милиарда евро и 1,2 милиона работни места.
С изключение на дейности по сътрудничеството между заинтересуваните страни с цел определяне план за добри практики в областта на законното изтегляне на материали от интернет, как възнамерява да действа Комисията, за да защити по-добре авторските права и да допринесе по този начин за предпазването на работещите в творческите индустрии, както и на самите автори и артисти-изпълнители?
