24.2.2012 B7-0099/2012 ПРЕДЛОЖЕНИЕ ЗА РЕЗОЛЮЦИЯ внесено съгласно член 120 от Правилника за дейността
относно регламентирането на „умните дроги“
Sergio Paolo Francesco Silvestris
PE483.158v01-00 B7‑0099/2012 Предложение за резолюция на Европейския парламент относно регламентирането на умните дроги
Европейският парламент ,
– като взе предвид член 120 от своя правилник,
A. като има предвид, че пазарът на „умните дроги“ предоставя, особено по интернет, дроги, подобни на канабиса, които в действителност са произведени от остатъчни лабораторни продукти;
Б. като има предвид, че неведнъж органите на реда в различни държави членки са откривали магазини, които продават и пускат на пазара неразрешени и опасни за човешкото здраве вещества;
1. приканва Комисията да преразгледа регламентите в областта на „умните дроги“, като ограничи продуктите, които се предлагат за продажба, само до тези, които са безопасни за човешкото здраве;
2. приканва Комисията да координира проверки от страна на полицейските органи на различните държави членки, за да не позволи на магазините за „умни дроги“ да продават на черно незаконни дроги с разрушаващо въздействие върху човешкото здраве.
