ФАО подкрепя плановете на ЕС за отпускане на 1 милиард за гладуващите
Развитие и сътрудничество
2008-09-18 - 13:02
Генералният директор на ФАО Jacques Diouf подкрепя плана за помощ за гладуващите Генералният директор на ФАО Jacques Diouf подкрепи инициативата на ЕС за отпускане на 1 милиард евро, неизразходвани по Общата селскостопанска политика, за развиващите се страни. През 2007 година броят на гладуващите по света се е увеличил със 75 милиона, подчерта той в интервю за нашия екип.
Защо, въпреки добрите намерения, ситуацията с гладуващите се влошава?
Просто, защото ние не направихме, каквото бяхме решили да направим! Първата среща на високо равнище, посветена на сигурността на доставките на храни се проведе през 1996 година. На нея се взе решение за намаляване на броя на гладуващите хора наполовина до 2015 г.. Но на друга среща на върха шест години по-късно предупредих, че "ако се движим с тези темпове ще можем да се приближим до тази цел едва през 2150 година." Ние осъзнахме два проблема: липсата на политическа воля и липсата на средства за селското стопанство.
Делът на средствата, отделяни за селското стопанство в рамките на помощта за развитие спадна от 17% през 1980 до 3% през 2006 - това със сигурност не е най-добрият начин да развива този сектор! Разбира се, отговорността също така е и за развиващите се страни, които в своите национални бюджети последваха тази тенденция.
Какви инвестиции са необходими според вас?
За ликвидиране на глада по света, ние трябва да инвестираме 30 милиарда долара на година. Това може да изглежда много, но всичко е относително: подкрепата за селското стопанство в развитите страни от ОИСР през 2006 г. е в размер на 372 милиарда долара, разходите в отбранителния сектор - 1 204 милиарда долара! Tова е въпрос на избор и политически приоритети.
В краткосрочен план ние трябва се концентрираме върху снабдяване на производителите със семена, торове и фуражи. В същото време трябва да вземем предвид и проблемите със складирането (понякога между 40 и 60% от производството се губи поради липса на достатъчно пространство) и основния проблем - с водата.
Смятате ли, че инициативата на ЕС за отпускане на 1 милиард евро за развиващите се страни от спестените средства по Общата селскостопанска политика е в правилната посока?
Европейската инициатива е в съответствие с нашето искане. Решението за освобождаване на тези средства би било важен принос за подкрепа за земеделските производители.
Това е акт преди всичко на човешка солидарност! През 2007 броят на хората, страдащи от глад, се е увеличил с 75 милиона. Тук става въпрос да се използва по-малко от 1% от общия бюджет на ЕС, за да се помогне на хора, които са застрашени от гладна смърт.
Оптимистично ли гледате на прогнозите за 9-милиардно население на планетата през 2050 година?
Да, защото знам, че в развитите страни 2 до 4 процента от населението произвеждат достатъчно, за да изхранят населението си и дори да изнасят навън. В развиващите се страни 80 на сто не произвеждат достатъчно, за да изхранят своето население и себе си. Въпросът не е на ресурси, а на инвестиции и технологии за по-ефективно производство.
20080911STO36950 Заседание на Комисията по развитие на ЕП по темата Предложението на Европейската Комисия
BG
1
PHOTO
20080915PHT37281.jpg
BG
3
LINK
http://europa.eu/rapid/pressReleasesAction.do?reference=IP/08/1186&format=HTML&aged=0&language=BG&guiLanguage=fr
-//EP//TEXT IM-PRESS 20080908IPR36581 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
