Въпрос с искане за устен отговор O-000076/2012
до Комисията
Член 115 от Правилника за дейността
Petra Kammerevert
,
Olga Sehnalová
от името на групата S&D Относно: Обществени консултации и тяхната достъпност на всички езици на ЕС
Европейският съюз остава отдалечена организация за много от неговите граждани, но все пак се полагат усилия за увеличаване на елементите на директната демокрация в него. В Доклада за гражданството на ЕС за 2010 г. се заявява, че: „Участието на гражданите на ЕС – не само като пасивни ползватели на права, но и като действащи лица в европейския проект, има жизненоважно значение за успеха на тези усилия.“
В отговор на предишен въпрос относно обществените консултации ( E-002327/2011 ) Комисията пое ангажимент да направи преглед на своята политика в областта на консултациите през 2011 г.
Кога ще бъдат предоставени на разположение резултатите от този обещан преглед? По какъв начин възнамерява Комисията да подобри използването на каналите за консултации в държавите членки (един от елементите на прегледа)?
Декларацията от Краков, приета на Форума по въпросите на единния пазар през октомври 2011 г., призова за това обществените консултации да станат „по-инициативни, организирани в партньорство със заинтересованите страни на национално и местно равнище, неправителствените организации, медиите и други фактори“. В декларацията се призовава също така всички езикови версии да бъдат предоставени на разположение, както и за това обикновените граждани да получат достъп до консултациите.
По какъв начин възнамерява Комисията да отговори на призива на Декларацията от Краков за по-добра организация на обществените консултации?
Комисията предложи 2013 г. да бъде определена за Европейска година на гражданите, за да се повиши осведомеността относно ползите и правата, които гражданството на ЕС предоставя и за да се насърчи тяхното активно участие в процеса на разработване на политики в Съюза.
В светлината на казаното какви други стъпки предвижда да предприеме Комисията, за да бъдат преодолеят недостатъците в комуникационно и информационно отношение между гражданите и ЕС?
