Пленарното заседание в сряда
Институции
2007-11-29 - 17:33
Членовете на Европейския парламент обсъдиха бъдещето на Европа с испанския министър-председател Хосе Луис Сапатеро. Г-н Сапатеро подкрепи работата на Европейския парламент и се обяви за един силен съюз. "Прекалено често сме чували, че Европа е в криза", но "аз не споделям тази песимистична нагласа", подчерта той. Испанският премиер изтъкна значението на новия договор за напредъка и благоденствието на съюза.
Относно новите държави-членки на ЕС г-н Сапатеро заяви: "Тази нова Европа, която се разраства постоянно, ще бъде успешна само, ако укрепим солидарността между всички държави-членки. Сплотеността е основен принцип, особено от гледна точка на ангажимента ни да създадем ключови връзки, за да осъществим политическа интеграция на Съюза". Той подчерта, че Испания като държава, получила много от общностната солидарност, подкрепя новите държави-членки да получат същите предимства и желае да сътрудничи с опита си.
Нови правила за телевизионните реклами влизат в сила от края на 2009 г.
Европейският парламент одобри нови правила за телевизионната реклама в ЕС, както и за скритото позициониране на продукти в предаванията. Новото законодателство осъвременява директивата "Телевизия без граници" от 1997 г. и включва новите медийни услуги като Интернет телевизията. Държавите-членки ще трябва да въведат новите правила до края на 2009 г.
Докладчикът на ЕП Ruth Hieronymi (EНП-ЕД, Германия) приветства одобрението на Парламента на общата позиция на Съвета, която е резултат от преговори между Съвета и Парламента. В текста са включени повечето от измененията на ЕП на първо четене.
20071126STO13629 Сапатеро в ЕП: Новите членки да получат същите ползи като Испания Нови правила за телевизионните реклами влизат в сила от края на 2009 г.
BG
1
PHOTO
20071128PHT14102.jpg
-//EP//TEXT IM-PRESS 20071128IPR14001 0 NOT XML V0//BG
-//EP//TEXT IM-PRESS 20071128IPR14028 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
