Въпрос с искане за устен отговор O-000005/2011
до Комисията
Член 115 от Правилника за дейността
George Lyon
,
Corinne Lepage
,
Britta Reimers
,
Marit Paulsen
,
Liam Aylward
,
Chris Davies
,
Antonyia Parvanova
от името на групата ALDE
James Nicholson
от името на групата ECR
Albert Deß
,
Elisabeth Jeggle
,
Licia Ronzulli
,
Peter Liese
от името на групата PPE Относно: Инцидент със заразените с диоксин фуражи в Германия
На 27 декември 2010 г. германските органи съобщиха на Комисията за инцидент след смесване на мастни киселини, предназначени за технически цели, съдържащи диоксин, с растителни фуражни мазнини в няколко германски провинции. Първоначално са били затворени повече от 4 700 стопанства след заразяването на близо 3 000 тона растителни фуражни мазнини. Продуктът е доставен в стопанства в 8 провинции и част от него е изнесена в Нидерландия и след това доставена в Обединеното кралство под формата на преработени продукти. В засегнатите стопанства е установено повишено равнище на диоксин до четири пъти повече от максималната стойност на прието равнище в ЕС от 3 пикограма диоксин на грам мазнини, а ние знаем, че излагането на хора на високи равнища на диоксин може да причини сериозни проблеми в имунната система на човека.
След инцидента:
– Може ли Комисията да обясни какви действия предприема, за да осигури защита на потребителите и безопасност на храните и дали ще бъде изготвен доклад относно рисковете за здравето на човека от ЕОБХ или от национална агенция за безопасност на храните?
– Може ли Комисията да обясни при какви обстоятелства мастните киселини, съдържащи диоксини, предназначени за технически цели, са били смесени на първо място с растителни фуражни мазнини?
– Пресата съобщи, че говорителят на члена на Комисията John Dalli признава съмнения относно способността на Комисията да определи преработени продукти, които съдържат заразени яйца. С какви начини разполага Комисията, за да гарантира пълна проследяемост на хранителни продукти от производството до използването извън етикетирането на страната на произход?
– Възнамерява ли Комисията да предприеме по-нататъшни действия по отношение на разделяне на продукти, проследяемост и мониторинг на действащите национални системи за контрол/прилагане с цел защита на потребителите и безопасност на храните и предотвратяване на бъдещи инциденти от този род?
– Може ли Комисията да предостави данни за икономическото въздействие на инцидента за съответните сектори?
– По какъв начин Комисията ще съдейства за гарантиране на това, че доверието на потребителите в стандартите за безопасност на храните на ЕС бързо се възвръща?
– Накрая, има ли представа Комисията за действаща система, която да гарантира, че селскостопанските производители ще получат компенсации за последвалите загуби?
