Въпрос за времето за въпроси H-0268/2010
Съвета
Период на сесията: Юни 2010
Член 116 от Правилника за дейността
Gay Mitchell
(PPE) Относно: Търговията между ЕС и Япония
Отношенията между Европейския съюз и Япония са едни от най-важните и за двете страни. Япония е третата по големина икономика в света и петият по големина търговски партньор на ЕС. Въпреки това има сериозен икономически потенциал между нас, който все още не е разработен; това в голяма степен се дължи на търговските ограничения, прилагани и от двете страни.
По време на проведената на 28 април среща на най-високо равнище между ЕС и Япония ЕС явно охлади надеждите за сключване на споразумение за свободна търговия. В този момент би ли очертал Съветът причините за тази позиция и действията, които трябва да предприемат и двете страни, за да се премахнат пречките пред сключването на подобно споразумение, което би подпомогнало постигането на благоденствие за всички?
