Проектните облигации - начин на финансиране на инфраструктурните проекти в ЕС
Икономически и парични въпроси
2012-03-08 - 13:19
Комисията предлага до 2014 г. да се използват 230 млн. евро от европейския бюджет, за да се привлекат до 4,6 млрд. евро инвестиции ©Belga/Belpress В днешната тревожна икономическа ситуация намирането на финансиране за инвестиции в инфраструктурни проекти в Европа често се оказва твърде сложно. Набирането на средства чрез облигационни емисии би могло да бъде добра алтернатива на свитото банково кредитиране. За да повиши привлекателността на такива облигации за инвеститорите, ЕС обмисля да ги подкрепи с предоставянето на гаранции и заеми. Схемата за издаване на т.нар. проектни облигации се разглежда в момента в бюджетната комисия на ЕП.
Облигации, издавани от частни компании
Идеята за проектни облигации на ЕС бе обявена от председателя на Европейската комисия Жозе Мануел Барозу в речта му за състоянието на Съюза през септември 2010 г. Този тип облигации се различава съществено от стабилизационните облигации (известни още като "еврооблигации"), които се предлага да бъдат издавани от ЕС за финансиране на бюджетни дефицити. Проектните облигации следва да бъдат издавани от частни компании и да финансират европейски инфраструктурни проекти (пътища, жп линии, газопроводи, широколентов Интернет), особено онези, които не са толкова привлекателни от гледна точка на доходност, но са стратегически важни.
По оценки на Европейската комисия необходимите инвестиции за модернизация на инфраструктурата в ЕС са от порядъка на 1 500 - 2 000 млрд. евро до 2020 г. или около 150-200 млрд. евро годишно. Финансовият пазар предоставя под формата на дялово участие и банкови заеми 60-80 млрд. евро годишно. Нужни са допълнителни средства, за да се запълни дупката във финансирането, но поради икономическата криза държавните разходи намаляват или са изцяло преустановени, банките имат нужда от допълнителен капитал и ограничават кредитирането, а инвеститорите избягват в по-голяма степен риска, който съпътства дългосрочни проекти като инфраструктурните.
Ето защо, по думите на г-н Göran Färm (С&Д, Швеция), докладчик на ЕП за проектните облигации, "ние трябва да намерим други начини да привлечем инвестиционен капитал - един от тези начини са проектните облигации". Схемата включва предоставянето на заеми или гаранции от страна на Европейската инвестиционна банка (ЕИБ) за частичното намаляване на риска от инвестиции в съответните проекти. Това би позволило кредитният рейтинг на издаваните облигации да бъде повишен до поне А-, което ще ги направи привлекателни за повече институционални инвеститори като пенсионните фондове и застрахователните компании, които имат законови задължения да инвестират в облигации с висок рейтинг.
Схемата позволява със сравнително малко средства да се постигне мултипликативен ефект. "Европейското финансиране намалява риска за инвеститорите да загубят парите си... Едно евро от европейския бюджет би могло да доведе до привличането на 15-20 евро от пенсионните фондове или от частни инвеститори", заявява г-н Färm .
Пилотна фаза
Комисията предлага да бъдат заделени 230 млн. евро от европейския бюджет в рамките на пилотна фаза до началото на следващия финансов период през 2014 г. Тези средства ще позволят на ЕИБ да покрие част от финансовия риск за 5-10 инвестиционни проекта в областта на транспорта, енергетиката и широколентовите комуникации, като целта е да бъдат привлечени частни инвестиции в размер на около 4.6 млрд. евро.
Г-н Färm заявява: "Ние искаме ясно да посочим, че максималният разход за европейския
бюджет е 230 млн. евро. Ако всички проекти са неуспешни, това е таванът, който можем да загубим. Но ако проектите са успешни, ние ще разполагаме с приходи... Имаме нужда от много добра финансова отчетност (от страна на Комисията и ЕИБ) през тази пилотна фаза, за да вземем окончателното решение."
Повечето депутати подкрепят идеята за проектни облигации, но се чуват и гласове, които призовават за предпазливост. Председателят на икономическата комисия г-жа Sharon Bowles (АЛДЕ, Великобритания) обръща внимание, че става въпрос за частична гаранция от страна на ЕС, която не премахва целия риск за частните инвеститори. Г-н Ivo Strejček, чешки депутат от групата на Европейските консерватори и реформатори, която се противопоставя на идеята, смята, че проектните облигации използват европейски средства, за да увеличат задлъжнялостта на националните правителства и насърчават инвестиции, които ще трябва да се гарантират с пари на данъкоплатците.
Гласуването в бюджетната комисия е предвидено за април, а в пленарна зала - за юли.
20120302STO39869 Предложение на Комисията за пилотна фаза на проектните облигации - въпроси и отговори (EN) Резолюция на Европейския парламент за новите форми на финансиране Резолюция на ЕП, подкрепяща използването на проектни облигации за енергийни инфраструктурни проекти
BG
1
PHOTO
20120131PHT36652.jpg
BG
2
LINK
http://europa.eu/rapid/pressReleasesAction.do?reference=MEMO/11/707&format=HTML&aged=0&language=EN&guiLanguage=en
-//EP//TEXT TA P7-TA-2011-0080 0 NOT XML V0//BG
-//EP//TEXT TA P7-TA-2011-0318 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
