ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0103/08
съгласно член 108 от Правилника за дейността на ЕП
от
Martin Schulz
,
Andrzej Jan Szejna
,
Marek Siwiec
,
Dariusz Rosati
,
Józef Pinior
,
Bogusław Liberadzki
,
Genowefa Grabowska
,
Bogdan Golik
,
Adam Gierek
и
Lidia Joanna Geringer de Oedenberg
, от името на групата PSE
към Комисията
Относно: Програма за реформа на полските корабостроителници
Корабостроителната промишленост има глобален характер. По-специално, азиатски корабостроителници стъпиха на световните пазари, като причиниха сериозни проблеми за корабостроителниците в някои от държавите-членки на ЕС.
Корабостроителната промишленост в Полша е въпрос, който заслужава специално внимание, особено във връзка с корабостроителниците в Szczecin, Gdansk и Gdynia. През последните няколко години тези корабостроителници получиха значителна публична финансова подкрепа с цел преструктуриране и модернизиране на корабостроителната промишленост в Полша. Европейската комисия определи насоките за този процес на преструктуриране, приватизиране и ограничаване на потенциала на този промишлен отрасъл. В миналото тези изисквания не бяха в пълна степен съблюдавани от две последователни полски правителства. В крайна сметка, обаче, на 12 септември 2008 г. полското правителство представи необходимите документи, които компетентният член на Комисията анализира. Правителството представи програмата за реформа и посочи потенциалните инвеститори. По този начин то изпълни условията за поставяне на начало на процеса на преструктуриране и съживяване на корабостроителниците, а с това и изискванията, поставени от Комисията. Въпреки че Европейската комисия е в процес на подготовка на отрицателен отговор, логично е да отдели необходимото време за осъществяване на пълна оценка на ефективността на преработената програма, предложена от полското правителство, и на окончателния пакет от споразумения между инвеститорите, правителството и професионалните съюзи. Такава процедура изглежда належаща с оглед на значимите евентуални социални последици от решението и стоте хиляди работни места, които са под въпрос.
1. В тази връзка, готова ли е Комисията да отдели необходимото време за извършване на пълна оценка на представените от полското правителство предложения и да достигне до положително решение за този важен промишлен отрасъл?
2. Комисията готова ли е да предприеме - заедно с полското правителство - всички мерки, необходими за засилването на конкурентоспособността на европейската корабостроителна промишленост и за предотвратяването на фалита на три големи корабостроителници?
