Въпрос с искане за устен отговор O-0132/2010
до Комисията
Член 115 от Правилника за дейността
Daniel Caspary
,
Cristiana Muscardini
,
Tokia Saïfi
,
Georgios Papastamkos
от името на групата PPE
Kader Arif
,
Bernd Lange
,
Gianluca Susta
от името на групата S&D
Metin Kazak
,
Niccolò Rinaldi
,
Marielle De Sarnez
от името на групата ALDE
Yannick Jadot
от името на групата Verts/ALE
Helmut Scholz
от името на групата GUE/NGL
Robert Sturdy
,
Syed Kamall
,
Jan Zahradil
от името на групата ECR Относно: Анти-дъмпингови дела - текущо състояние и перспективи
Европейският парламент споделя виждането на Европейската комисия, че в контекста на либерализиране на международната търговия защитата на европейското производство срещу смущения на международната търговия като напр. дъмпинг, следва да бъде считана за съставна част на една стратегия за отворена и справедлива търговия.
Може ли Комисията да направи за ЕП един общ преглед и да коментира текущите дела? Може ли Комисията да гарантира, че окончателното решение винаги ще се основава на технически елементи и факти? По какъв начин предлага Комисията да се противодейства на прекомерен натиск от заинтересованите страни по време на изследването на средствата за търговска защита? Известни ли са на Комисията случаи, в които трети страни се опитват да окажат влияние върху държави членки във връзка с тяхната позиция в антидъмпинговия комитет?
Като има предвид действащите правила на СТО и ЕС, по какъв начин може Комисията да гарантира, че антидъмпинговият инструмент за търговска защита винаги ще бъде подходящо и ефикасно средство за реагиране на смущенията на пазара и винаги ще намира отговор на опасенията на бизнеса в ЕС относно нелоялната конкуренция? По какъв начин ще гарантира ЕС, равнопоставеност относно достъпа до инструменти за търговска защита за малките и средни предприятия и по-големите дружества? Какво е неговото въздействие върху конкуренцията в ЕС и по какъв начин влияе на малките и средни предприятия?
По какъв начин възнамерява Комисията да включи ЕП и да му предостави цялостна информация при разследване на случаите на дъмпинг и отпускане на субсидии, в светлината на Договора от Лисабон? Кога и по какъв начин възнамерява Комисията да предложи съответни регламенти в съответствие с Договора и новите правомощия, дадени на ЕП в областта на автономните търговски мерки?
Инструментът се използва все повече и повече против износа от ЕС от нашите основни и по-малки търговски партньори. Ще изрази ли Комисията своето становище по този конкретен въпрос и ще посочи ли по какъв начин възнамерява тя да се бори срещу подобни действия, в случай че те нарушават правилата на СТО?
