De Veyrac за авиационната сигурност:"Европейските граждани не са сами"
Транспорт
2010-04-27 - 15:36
Предоставяната помощ на роднините на жертвите все още е "неадекватна" Европа трябва да направи повече усилия относно подобряването на международната авиационна сигурност Christine De Veyrac (ЕНП, Франция) ще представи работния си доклад относно разследването и предотвратяването на инциденти в гражданската авиация в Комисията по транспорт и туризъм, в сряда, 28 април. Докладът й цели да подобри правата на жертвите и техните семейства в случай на инцидент.
Докладът Ви цели да подобри разследванията в случай на самолетни катастрофи. Какви по-ефикасни мерки можем да вземем, за да предотвратим инцидентите и избегнем трагедии и страдания като катастрофата, на която станахме свидетели наскоро в Смоленск?
Първо, бих искала да изразя своята солидарност с полския народ, който понесе тежки загуби в този трагичен инцидент. По отношение на въпроса ви относно предотвратяването на произшествия, моят доклад предлага две основни стъпки в тази посока.
Първата е да засилим механизмите и ефективността на разследванията, провеждани след инцидент. Всъщност, ако едно разследване се извърши бързо и ефективно, то може да помогне да се определят причините за аварията и следователно да предотвратим повтарянето й.
Втората стъпка е да направим анализи на различни инциденти, които биха могли да възникнат. Всички знаем, че един инцидент рядко е причинен от един, единствен проблем, и че обикновено е резултат от множество причини, които възникват по едно и също време. Ако успеем да идентифицираме и отстраним аварии и повреди, които възникват многократно, ще можем да предотвратим много произшествия.
Как може да бъде подобрена помощта, предоставена на роднините на жертвите в случай на въздушни произшествия?
Помощта, която се предоставя на роднините на жертвите все още е недостатъчна в Европа, изоставайки от САЩ, където цяла поредица от мерки в случай на произшествия е приета.
В моя работен доклад предлагам да въведем мерки за по-бързото идентифициране на лице за контакт в случай на инцидент. Тази разпоредба цели да намали тревожността и очакванията на семействата.
Освен това, съм направила още няколко предложения за определяне на контакта със семействата. Привилегированата информация трябва да бъде изпратена на семейството и държавите и компаниите са задължени да имат план за спешни действия, прилагайки разпоредбите на Конвенцията от Монреал за компенсиране на семействата.
В Парламента, ние представляваме гражданите и затова е нормално, че в доклада ми аз разработих много аспекти за подпомагане на жертвите и техните семейства. Как може Европа да допринесе за подобряването на безопасността и гражданската авиация - гарантирайки на гражданите си, че в случай на произшествие в трета държава, те няма да бъдат изоставени.
Първото действие на ЕС, допринасящо за безопасността на авиацията в Европа и в света е създаването на "черен списък" на забранените самолети. По отношение на произшествията настъпили извън ЕС, трябва да знаем, че дори и разследването да се извършва от трета държава, държавата на компанията и държавите на гражданите, които са били на борда на самолета са тясно свързани с разследването. Те трябва да бъдат информирани за хода на разследването и са в постоянен контакт със семействата на жертвите.
В допълнение, като част от моя доклад предложих и мерките за подпомагане на жертвите да се прилагат независимо от това къде е настъпило произшествието. Европейските граждани не са сами. Те са подкрепяни и постоянно информирани от държавите си.
***
Предложената регулация има за цел да модернизира съществуващите правни рамки в ЕС в тази област. Гласуването ще се проведе в Комисията по транспорт и туризъм на 1 юни, а целият ЕП ще го разгледа през юли.
20100426STO73420 Процедурно досие (на английски език) Комисия по транспорт и туризъм Не на "летящите ковчези" Единно европейско небе: по-кратки, по-безопасни и по-евтини полети
BG
1
LINK
/oeil/file.jsp?id=5821142
BG
2
LINK
/activities/committees/homeCom.do;jsessionid=6BD431C4E59A77F3B331093B41655C01?language=BG&body=TRAN
-//EP//TEXT IM-PRESS 20060727STO09976 0 NOT XML V0//BG
-//EP//TEXT IM-PRESS 20090324IPR52483 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
