P6_TA(2009)0229
Национални програми за преструктуриране на сектора на памука *
A6-0200/2009
Законодателна резолюция на Европейския парламент от 22 април 2009 г. относно предложението за регламент на Съвета за изменение на Регламент (ЕО) № 637/2008 по отношение на националните програми за преструктуриране на сектора на памука ( COM(2009)0037 – C6-0063/2009 – 2009/0008(CNS) )
(Процедура на консултация)
Европейският парламент
, –
като взе предвид предложението на Комисията до Съвета ( COM(2009)0037 ),
–
като взе предвид Акта за присъединяване от 1979 г. и по-специално параграф 6 от приложения към него Протокол № 4 относно памука,
–
като взе предвид член 37, параграф 2, трета алинея от Договора за ЕО, съгласно който Съветът се е консултирал с него ( C6-0063/2009 ),
–
като взе предвид член 51 от своя правилник,
–
като взе предвид доклада на Комисията по земеделие и развитие на селските райони ( A6-0200/2009 ),
1.
Одобрява предложението на Комисията във вида, в който е изменено;
2.
Отправя покана към Комисията да внесе съответните изменения в предложението си, съгласно член 250, параграф 2 от Договора за ЕО;
3.
Отправя покана към Съвета, в случай че възнамерява да се отклони от текста, одобрен от Парламента, да информира последния за това;
4.
Призовава Съвета да се консултира отново с него, в случай че възнамерява да внесе съществени изменения в предложението на Комисията;
5.
Възлага на своя председател да предаде позицията на Парламента съответно на Съвета и на Комисията.
Текст, предложен от Комисията
Изменение
Изменение 1
Предложение за регламент – акт за изменение
Съображение 1 а (ново)
1а) Реформата, влязла в сила на 1 януари 2006 г., доведе до драстично намаляване на производството на памук в Испания, което изложи на сериозен риск оцеляването на сектора, и това наложи незабавно преструктуриране на памукопреработвателната промишленост.
