"ЕС трябва да се поучи от предишни грешки в областта на правата на човека"
Права на човека
2012-03-22 - 12:21
Richard Howitt ЕС трябва да избягва прилагането на двойни стандарти, да се поучи от грешките в миналото и да определи ясни и обективни условия в областта на правата на човека, преди да сключва споразумения с трети страни, заяви в интервю британският депутат Richard Howitt (С&Д), автор на проектостановище по повод на годишния доклад на ЕС за правата на човека. Г-н Howitt упреква ЕС и страните-членки, че те пренебрегват проблемите с човешките права и призовава за системен подход, използващ индекси и еталони.
Докладът, подготвен от британския депутат, призовава ЕС да действа последователно и да избягва прилагането на едни стандарти в политиката си в областта на правата на човека и на други в останалите външни политики. Парламентарната комисия по външни работи разгледа в сряда (20 март) предложения текст и го одобри днес, като той ще бъде внесен за обсъждане и гласуване по време на пленарното заседание през април. Г-н Howitt ни даде интервю преди дебата в комисията.
Смятате ли, че в тези сложни икономически времена съществува риск ЕС и страните-членки да дадат предимство на икономическите си интереси за сметка на правата на човека? Как да бъде намерен верният баланс?
Никога не е било лесно да се защитават и подкрепят правата на човека, нито следва да се очаква, че ще е лесно. Когато развиващите се страни ни казват, че не могат да си позволят да зачитат правата на човека, ние им отвръщаме, че това са основополагащи права, които трябва да бъдат зачитани от всекиго, независимо в каква фаза на развитие се намира. Ако това е вярно за развиващите се страни, то трябва да е вярно и за нас в Европа.
В своя проектодоклад Вие призовавате за системен подход, включващ употребата на индекси и еталони за отделните страни. Как си представяте такава система?
Това, което заявяваме, е различно от това, което сме готови да направим на практика. Аз съм много критичен в доклада си по отношение на това, че само няколко седмици преди Франция и Великобритания да бомбардират Либия, Европейския съюз все още преговаряше за разширено търговско споразумение със същата страна.
Трябва да си вземем урок не само от случая с Либия, но и от това, че ние сме твърде близки с ръководителите на авторитарни и репресивни режими в много страни по света. Вместо да кършим ръце за грешките си в миналото, трябва да подготвим стандарти и индекси, които ще ни позволят да измерим как се справят страните по отношение на правата на човека и ще зададат ясни и обективни условия, преди да сключваме споразумения за близки отношения с тях.
Ако направим това, случаи от миналото като този с Либия няма да могат да се повторят в бъдеще.
Как виждате ролята на Парламента в утвърждаването на правата на човека?
За нас е много лесно да критикуваме Европейската комисия и Върховния представител за външната политика заради прилагането на двойни стандарти, но този въпрос е предизвикателство и за нас в Европейския парламент. Има хора в този парламент, които твърдят, че политическите връзки или търговските ползи са по-важни от зачитането на човешките права и за мен това също представлява част от този двоен стандарт. Ние трябва на първо място да поемем своята отговорност и аз се надявам, че правя това с доклада си.
Прегледът на политиката за правата на човека е шансът на Парламента да даде своя принос, тъй като политиката в тази област не е обект на често преразглеждане. Ние излизаме с редица конкретни предложения като назначаването на специален европейски представител за правата на човека, за което Върховният представител на ЕС за външната политика г-жа Катрин Аштън вече е дала своето съгласие. Аз съм много горд, че Парламентът играе такава конструктивна роля. Когато един ден хората погледнат назад, те ще кажат, че правата на човека са били издигнати в приоритет благодарение на работата, която вършим тази година.
20120316STO41069 Проектодоклад за годишния отчет на ЕС за правата на човека Видеозапис на заседанието на комисията по външни работи на 21 март Профил на Richard Howitt
BG
1
PHOTO
20120313PHT40598.jpg
BG
2
LINK
/meetdocs/2009_2014/documents/afet/pr/888/888857/888857bg.pdf
BG
3
LINK
/ep-live/bg/committees/video?category=COMMITTEE&event=20120321-0900-COMMITTEE-AFET&format=wmv
BG
4
LINK
/meps/bg/2073/Richard_HOWITT.html
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
