A7-0377/2011
7.11.2011
ДОКЛАД
относно предложението за решение на Европейския парламент и на Съвета относно мобилизиране на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/021 IE/Construction 71 от Ирландия)
(COM(2011)0619 – C7‑0315/2011 – 2011/2254(BUD))
Комисия по бюджети
Докладчик: Barbara Matera
PE 473.885v02-00
СЪДЪРЖАНИЕ
ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ..........................3
ПРИЛОЖЕНИЕ: РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА.............6
ИЗЛОЖЕНИЕ НА МОТИВИТЕ...............................................................................................8
ПРИЛОЖЕНИЕ: ПИСМО НА КОМИСИЯТА ПО ЗАЕТОСТ И СОЦИАЛНИ ВЪПРОСИ 12
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ...................................15
ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за решение на Европейския парламент и на Съвета относно мобилизиране на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/021 IE/Construction 71 от Ирландия)
( COM(2011)0619 – C7‑0315/2011 – 2011/2254(BUD) )
Европейският парламент ,
– като взе предвид предложението на Комисията до Европейския парламент и Съвета ( COM(2011)0619 – C7‑0315/2011 ),
– като взе предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
ОВ С 139, 14.6.2006 г., стр. 1. , (МИС от 17 май 2006 г.), и по-специално точка 28 от него,
– като взе предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията
ОВ L 406, 30.12.2006 г., стр. 1. (Регламента за ЕФПГ),
– като взе предвид тристранната процедура, предвидена в точка 28 от МИС от 17 май 2006 г.,
– като взе предвид писмото на комисията по заетост и социални въпроси,
– като взе предвид доклада на комисията по бюджети ( A7-0377/2011 ),
А. като има предвид, че Европейският съюз създаде подходящи законодателни и бюджетни инструменти, за да осигури допълнителна подкрепа за работници, които са засегнати от последиците от големи структурни изменения в моделите на световната търговия, и да ги подпомогне при повторното им професионално интегриране на пазара на труда;
Б. като има предвид, че обхватът на ЕФПГ беше разширен за подадените след 1 май 2009 г. заявления, за да се включи подкрепа за работниците, чието съкращаване е пряк резултат от глобалната финансова и икономическа криза;
В. като има предвид, че финансовата помощ на Съюза за съкратените работници следва да бъде динамична и да се предоставя по възможно най-бърз и най-ефикасен начин, в съответствие със Съвместната декларация на Европейския парламент, Съвета и Комисията, приета по време на заседанието по съгласуване на 17 юли 2008 г., и при надлежно спазване на МИС от 17 май 2006 г. по отношение на вземането на решения за мобилизиране на средства от ЕФПГ;
Г. като има предвид, че Ирландия поиска помощ във връзка с 842 случая на съкращения (от които 554 в целевата група за подпомагане) в 230 предприятия с предмет на дейност в обхвата на разделение 71 („Архитектурни и инженерни дейности; технически изпитвания и анализи“)
Регламент (ЕО) № 1893/2006 на Европейския парламент и на Съвета от 20 декември 2006 г. за установяване на статистическа класификация на икономическите дейности NACE Rev. 2 и за изменение на Регламент (ЕИО) № 3037/90 на Съвета, както и на някои ЕО регламенти относно специфичните статистически области (ОВ L 393, 30.12.2006 г., стр. 1). от класификацията NACE Revision 2 в региони на ниво NUTS II – Border, Midlands and Western (IE01) и Southern and Eastern (IЕ02) в Ирландия, като тези два съседни региона обхващат цялата държава Ирландия;
Д. като има предвид, че заявлението отговаря на критериите за допустимост, установени от Регламента за ЕФПГ;
1. отправя искане към заинтересованите институции да положат необходимите усилия за подобряване на процедурните и бюджетните разпоредби с цел ускоряване на мобилизирането на средства от ЕФПГ; в този смисъл оценява подобрената процедура, установена от Комисията вследствие на искането на Парламента за ускоряване на отпускането на безвъзмездни средства, насочена към представянето на бюджетния орган на оценката на Комисията относно допустимостта на заявленията за ЕФПГ, наред с предложението за мобилизиране на средства от фонда; изразява надежда, че ще бъдат постигнати допълнителни подобрения на процедурата в рамките на предстоящите прегледи на ЕФПГ, както и по-голяма ефикасност, прозрачност и видимост на фонда;
2. припомня ангажимента на институциите да осигурят безпроблемна и бърза процедура за приемането на решенията за мобилизиране на средства от ЕФПГ, като по този начин се предоставя еднократна, ограничена във времето индивидуална подкрепа, насочена към подпомагане на работниците, които са засегнати от съкращения в резултат от глобализацията и финансовата и икономическата криза; подчертава ролята, която може да играе ЕФПГ при повторното професионално интегриране на съкратените работници на пазара на труда, особено най-уязвимите и най-ниско квалифицираните работници;
3. подчертава, че съгласно член 6 от Регламента за ЕФПГ следва да се гарантира, че ЕФПГ подкрепя повторното професионално интегриране на отделните съкратени работници на пазара на труда; освен това подчертава, че помощта от ЕФПГ може да съфинансира единствено активни мерки на пазара на труда, които водят до дългосрочна заетост; отново заявява, че помощта от ЕФПГ не трябва да замества дейностите, които са отговорност на дружествата по силата на националното право или колективни споразумения, нито мерките за преструктуриране на дружества или сектори; изразява съжаление за това, че ЕФПГ би могъл да стимулира дружествата да заменят своя договорно нает персонал с по-гъвкава работна сила на краткосрочен договор;
4. отбелязва, че предоставената информация относно съгласувания пакет персонализирани услуги, който трябва да се финансира от ЕФПГ, съдържа сведения относно съвместимостта и взаимното допълване с действията, финансирани от структурните фондове; отново призовава Комисията да представи сравнителна оценка на тези данни и в своите годишни доклади;
5. приветства факта, че вследствие на многократно отправяните искания на Парламента за първи път в бюджета за 2011 г. са включени бюджетни кредити за плащания в размер на 47 608 950 EUR в бюджетния ред за ЕФПГ 04 05 01; припомня, че ЕФПГ е създаден като отделен специфичен инструмент със свои собствени цели и срокове и че следователно заслужава целево разпределение на средства, вместо трансфери от други бюджетни редове, както се практикуваше в миналото, което може да възпрепятства постигането на различните цели на политиките;
6. внесената първоначално сума на бюджетните кредити за плащания в бюджетен ред 04 05 01 ще бъде усвоена напълно със деветнадесетото заявление; тъй като за 2011 г. по бюджетен ред 04 02 01 „Приключване на Европейския социален фонд (ЕСФ) — цел 1 (2000–2006 г.)“ са налични бюджетни кредити за плащания, сумата от 1 387 819 EUR, необходима във връзка с настоящото заявление, може да бъде предоставена на разположение за трансфер;
7. одобрява приложеното към настоящата резолюция решение;
8. възлага на своя председател да подпише настоящото решение заедно с председателя на Съвета и да осигури публикуването му в Официален вестник на Европейския съюз ;
9. възлага на своя председател да предаде настоящата резолюция, включително и приложението към нея, на Съвета и на Комисията.
ПРИЛОЖЕНИЕ: РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
относно мобилизиране на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2010/021 IE/Construction 71 от Ирландия)
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за функционирането на Европейския съюз,
като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
ОВ С 139, 14.6.2006 г., стр. 1. , и по-специално точка 28 от него,
като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията
ОВ L 406, 30.12.2006 г., стр. 1. , и по-специално член 12, параграф 3 от него,
като взеха предвид предложението на Комисията
OВ C […], […] г., стр. […]. ,
като имат предвид, че:
(1) Европейският фонд за приспособяване към глобализацията (наричан по-долу „ЕФПГ“) е създаден с цел да се предоставя допълнителна подкрепа на работниците, съкратени в резултат на големи структурни промени в моделите на световната търговия вследствие на глобализацията, и да се подпомага тяхната реинтеграция на пазара на труда.
(2) Обхватът на ЕФПГ беше разширен за заявления, подадени от 1 май 2009 г. нататък, за да включи подкрепа за работници, съкратени като пряка последица от глобалната финансова и икономическа криза.
(3) Междуинституционалното споразумение от 17 май 2006 г. дава възможност за мобилизиране на средства от ЕФПГ в рамките на годишен таван от 500 милиона евро.
(4) На 9 юни 2010 г. Ирландия подаде заявление за мобилизиране на ЕФПГ във връзка със съкращения в 230 предприятия, чийто предмет на дейност попада в обхвата на разделение 71 („Архитектурни и инженерни дейности; технически изпитвания и анализи“) от класификацията NACE Revision 2 в региони на ниво NUTS II – Border, Midlands and Western (IE01) и Southern and Eastern (IЕ02), и представи допълнителни данни до 17 юни 2011 г. Заявлението отговаря на изискванията за определяне на финансовото участие, установени в член 10 от Регламент (ЕО) № 1927/2006. Следователно Комисията предлага да бъдат мобилизирани средства в размер на 1 387 819 EUR.
(5) Поради това ЕФПГ следва да бъде мобилизиран за предоставяне на финансово участие по заявлението, подадено от Ирландия,
ПРИЕХА НАСТОЯЩОТО РЕШЕНИЕ:
Член 1
В рамките на общия бюджет на Европейския съюз за финансовата 2011 година се мобилизират средства по линия на Европейския фонд за приспособяване към глобализацията (ЕФПГ) за осигуряване на сумата от 12 689 838 EUR под формата на бюджетни кредити за поети задължения и бюджетни кредити за плащания.
Член 2
Настоящото решение се публикува в Официален вестник на Европейския съюз .
Съставено в [Брюксел/Страсбург] на […] година.
За Европейския парламент За Съвета
Председател Председател
ИЗЛОЖЕНИЕ НА МОТИВИТЕ
I. Контекст
Европейският фонд за приспособяване към глобализацията е създаден с цел да се предоставя допълнителна подкрепа на работниците, засегнати от последиците от значими структурни промени в моделите на световната търговия.
Съгласно разпоредбите на точка 28 от Междуинституционалното споразумение от 17 май 2006 г. за бюджетната дисциплина и доброто финансово управление
ОВ С 139, 14.6.2006 г., стр. 1. и член 12 от Регламент (ЕО) № 1927/2006
ОВ L 406, 30.12.2006 г., стр. 1. фондът не може да надхвърли сумата от 500 милиона евро годишно, които могат да се вземат от резерва в рамките на тавана за общите разходи за предходната година и/или от освободените бюджетни кредити за поети задължения от предходните две години, с изключение на свързаните с функция 1б. Съответните суми се вписват в бюджета като провизии веднага след като бъдат определени достатъчни маржове и/или освободени бюджетни кредити за поети задължения.
Що се отнася до процедурата, Комисията, за да активира фонда в случай на положителна оценка на дадено заявление, представя на бюджетния орган предложение за мобилизиране на средства от фонда и едновременно с това съответно искане за трансфер. Успоредно с това може да бъде организирана тристранна процедура, за да се постигне споразумение за използването на фонда и за исканите суми. Тристранната процедура може да бъде в опростена форма.
II. Актуално състояние: предложение на Комисията
На 5 октомври 2011 г. Комисията прие ново предложение за решение относно мобилизирането на ЕФПГ в полза на Ирландия, за да се окаже подкрепа за повторното интегриране на пазара на труда на работниците, съкратени поради световната финансова и икономическа криза.
Това е двадесет и първото заявление, което предстои да бъде разгледано в рамките на бюджета за 2011 г. и се отнася до мобилизиране на обща сума в размер на 1 387 819 EUR от ЕФПГ за Ирландия. То касае 842 случая на съкращения (от които 554 в целевата група за подпомагане) в 230 предприятия с предмет на дейност в обхвата на разделение 71 („Архитектурни и инженерни дейности; технически изпитвания и анализи“)
Регламент (ЕО) № 1893/2006 на Европейския парламент и на Съвета от 20 декември 2006 г. за установяване на статистическа класификация на икономическите дейности NACE Rev. 2 и за изменение на Регламент (ЕИО) № 3037/90 на Съвета, както и на някои ЕО регламенти относно специфичните статистически области (ОВ L 393, 30.12.2006 г., стр. 1). от класификацията NACE Revision 2 в региони на ниво NUTS II – Border, Midlands and Western (IE01) и Southern and Eastern (IЕ02) в Ирландия, настъпили по време на деветмесечния референтен период от 1 юли 2009 г. до 31 март 2010 г.
Заявлението EGF/2010/021 IE/Construction 71 от Ирландия беше представено на Комисията на 9 юни 2010 г. и актуализирано с допълнителна информация до 17 юни 2011 г. Заявлението се основаваше на критерия за намеса по член 2, буква б) от Регламента за ЕФПГ, съгласно който се изискват най-малко 500 съкращения за период от девет месеца в предприятия с предмет на дейност в обхвата на едно и също разделение на NACE Revision 2 в един регион или в два граничещи региона на ниво NUTS II в дадена държава-членка.
Един от критериите за оценката на Комисията беше оценката на връзката между съкращенията и големите структурни промени в моделите на световната търговия или финансовата криза, която в този конкретен случай е свързана с кризата с високорисковите ипотечни кредити в Съединените щати в средата на 2007 г. Като малка ориентирана към износ страна, Ирландия е пострадала от въздействието на кредитната криза върху основните й търговски партньори. Кредитната криза силно е засегнала банките в Ирландия, като се е отразила и на ипотечните кредити и строителната активност в страната. Когато е започнала кризата, делът на заетите в строителството в Ирландия е спаднал от 12,25 % през четвъртото тримесечие на 2007 г. до 9,2 % през първото тримесечие на 2009 г. и до 6,25 % през третото тримесечие на 2010 г.
Съгласуваният пакет от персонализирани услуги, които трябва да бъдат финансирани, включително съвместимостта му с дейности, финансирани от структурните фондове, включва мерки за:
· Професионално ориентиране : то се изразява в индивидуално даване на съвети и консултации във връзка с професията на по-голямата част от съкратените работници, което води до съгласувана поредица от стъпки, които трябва да се предприемат с цел връщане към заетост;
· Програми за обучение и свързани с тях помощи за обучение : курсовете на FÁS обхващат широк кръг съществени теми, в това число икономията на енергия, енергоспестяващите и устойчиви технологии и структури, както и управлението на околната среда;
· Обучение на съкратени стажанти на работното място и извън него и помощи за тях : тази мярка има за цел да позволи на 669 стажанти понастоящем да завършат стажа си; стандартната системата за стаж се основава на седем редуващи се етапа на обучение на работното място и извън него;
· Програми за професионално/средно образование и обучение и подпомагане на доходите : все по-широко се приема, че придобиването на повече умения е ключът към запазване на заетостта в бъдеще; безработните строителни работници съзнават, че трябва да усвояват нови умения, за да повишат шансовете си да намерят работа;
· Подкрепа за предприятията/самостоятелната заетост : организациите за подкрепа на предприятията като градските и областните съвети на предприятията (СЕВ) ще насърчават множество мерки за подкрепа, които ще бъдат на разположение на съкратените работници, възнамеряващи да основат свое предприятие чрез свързани с насърчаването дейности;
· Програми за обучение в областта на висшето образование и подпомагане на доходите : в сектора на висшето образование има модули и програми от значение за съкратените строителни работници в зависимост от техните умения и образователно ниво.
Що се отнася до критериите, предвидени в член 6 от Регламент (ЕО) № 1927/2006, в своето заявление и допълнително предоставената информация ирландските органи:
• потвърждават, че финансовото участие от ЕФПГ не замества мерки, които са задължение на дружествата по силата на националното законодателство или колективни споразумения;
• доказват, че дейностите осигуряват подкрепа на отделни работници и не се използват за преструктуриране на дружества или отрасли;
• потвърждават, че за посочените по-горе правомерни действия не получават помощ от други финансови инструменти на ЕС.
По отношение на системите за управление и контрол Ирландия съобщи на Комисията, че финансовото участие ще бъде управлявано и контролирано от същите органи, които управляват и контролират финансирането по линия на Европейския социален фонд (ЕСФ) в Ирландия.
В съответствие с оценката на Комисията заявлението отговаря на условията за допустимост, определени в Регламента за ЕФПГ, и тя препоръчва на бюджетния орган да одобри заявленията.
За да се мобилизира фондът, Комисията е внесла до бюджетния орган искане за трансфер за обща сума от 1 387 819 EUR от бюджетен ред 04 02 01 „Приключване на Европейския социален фонд (ЕСФ) — цел 1 (2000—2006 г.)“.
Докладчикът припомня факта, че ЕФПГ е създаден като отделен специфичен инструмент със свои собствени цели и срокове и че следователно заслужава целево разпределение на средства, вместо трансфери от други бюджетни редове, както се практикуваше в миналото, което може да възпрепятства постигането на различните цели на политиките. Внесената първоначално сума на бюджетните кредити за плащания в бюджетен ред 04 05 01 ще бъде усвоена напълно със деветнадесетото заявление.
Тя отбелязва обаче, че за да се мобилизира ЕФПГ в този случай, бюджетните кредити за плащания ще бъдат прехвърлени от бюджетен ред, предназначен за „Приключване на Европейския социален фонд (ЕСФ) — цел 1 (2000—2006 г.)“.
Междуинституционалното споразумение позволява мобилизиране на фонда в рамките на годишния таван от 500 милиона евро.
Това е двадесет и първото предложение за мобилизиране на фонда, представено на бюджетния орган през 2011 г. Следователно, като се приспадне от наличните бюджетни кредити текущо заявената сума (1 387 819 EUR), до края на 2011 г. остава на разположение сума в размер на 376 659 556 EUR. Това ще позволи над 25 % от максималната годишна сума, предвидена за ЕФПГ, да остане на разположение за разпределение през последните четири месеца на 2011 г. в съответствие с изискването в член 12, параграф 6 от Регламента за ЕФПГ.
III. Процедура
Комисията представи искане за трансфер, за да бъдат вписани в бюджета за 2011 г. специфични бюджетни кредити за поети задължения в съответствие с изискването по точка 28 от Междуинституционалното споразумение от 17 май 2006 г.
Тристранната процедура по предложението на Комисията за решение за мобилизиране на ЕФПГ би могла да бъде в опростена форма, както предвижда член 12, параграф 5 от правното основание, освен в случай че не бъде постигнато споразумение между Парламента и Съвета.
В съответствие с вътрешно споразумение комисията по заетост и социални въпроси следва да бъде асоциирана към процеса с цел осигуряване на конструктивна подкрепа и участие в оценката на заявленията, отправени до фонда.
След извършване на оценката си, комисията по заетост и социални въпроси на Европейския парламент ще даде становището си относно мобилизирането на фонда, което ще бъде приложено като писмо към настоящия доклад.
Съвместната декларация на Европейския парламент, Съвета и Комисията, приета на заседанието по съгласуване на 17 юли 2008 г., потвърди необходимостта от гарантиране на бърза процедура при надлежно отчитане на Междуинституционалното споразумение за приемане на решения за мобилизиране на фонда.
ПРИЛОЖЕНИЕ: ПИСМО НА КОМИСИЯТА ПО ЗАЕТОСТ И СОЦИАЛНИ ВЪПРОСИ
EK/jm
D(2011)52865
Г-н Alain Lamassoure
Председател на комисията по бюджети
ASP 13E158
Относно: Становище относно мобилизиране на средства от Европейския фонд за приспособяване към глобализацията във връзка със заявление EGF/2010/021 IE/Construction 71 от Ирландия (COM(2011)619 окончателен)
Уважаеми господин Председател,
Комисията по заетост и социални въпроси и нейната работна група за ЕФПГ разгледаха въпроса за мобилизиране на средства от ЕФПГ във връзка със заявление EGF/2010/021 IE/Construction 71 от Ирландия , и приеха следното становище.
Комисията по заетост и социални въпроси и работната група за ЕФПГ подкрепят мобилизирането на средства от фонда във връзка с въпросното искане. Във връзка с това комисията по заетост и социални въпроси представя някои забележки, без обаче да поставя под въпрос трансфера на плащанията.
Разискванията на комисията по заетост и социални въпроси се основават на следните съображения:
А) като има предвид, че въпросното заявление се основава на член 2, буква б) от Регламента за ЕФПГ и включва в целевата група за подпомагане 554 от общо 842 случая на съкращения в 230 предприятия с предмет на дейност в обхвата на разделение 71 („Архитектурни и инженерни дейности; технически изпитвания и анализи“) от класификацията NACE Revision 2 в рамките на референтния период от 1 юли 2009 г. до 31 март 2010 г. в цялата държава Ирландия, която е разделена на два региона на ниво NUTS II – Border, Midlands and Western (IE01) и Southern and Eastern (IE02);
Б) като има предвид, че ирландските органи твърдят, че съкращенията са причинени от глобалната финансова и икономическа криза, която засегна Ирландия, малка ориентирана към износ страна, и доведе до кредитна криза, която силно засегна пазара на ипотечните кредити, а в резултат на това и строителния сектор;
В) като има предвид, че в резултат на кризата и закриването на МСП в строителния сектор, който се радваше на устойчив растеж в продължение на повече от десет години, безработицата в този сектор се увеличи с 19 % между 2009 и 2010 г.;
Г) като има предвид, че 80 % от предприятията, предприели съкращения, са разположени в региона Southern and Eastern (включително градовете Дъблин и Корк), а 20 % са разположени в региона Border, Midlands and Western;
Д) като има предвид, че 69,31 % от работниците, обхванати от мерките, са мъже, а 30,69 % — жени; като има предвид, че 91,88 % от работниците са на възраст между 25 и 54 години;
Е) като има предвид, че съкратените работници и служители в обхвата на разделение 71 („Архитектурни и инженерни дейности; технически изпитвания и анализи“) от класификацията NACE Revision 2 са с разнородни специалности, като 57,40 % от тях са специалисти, 10,83 % са техници и приложни специалисти, а 9,57 % са висши служители и ръководители;
комисията по заетост и социални въпроси приканва следователно водещата комисия по бюджети да включи в предложението за резолюция относно заявлението на Ирландия, което ще приеме, следните предложения:
1. изразява съгласие с Комисията, че условията, посочени в член 2, буква б) от Регламента за ЕФПГ (1927/2006), са изпълнени и че следователно Ирландия има право на финансово подпомагане по този регламент;
2. отбелязва, че ирландските органи внесоха заявлението за финансова помощ от ЕФПГ на 9 юни 2010 г. и че Европейската комисия представи своята оценка на 5 октомври 2011 г.; изразява съжаление за дългия период на оценка;
3. отбелязва, че това заявление е едно от трите заявления, подадени едновременно от ирландските органи по отношение на строителния сектор, и подчертава, че в тези три заявления се иска подкрепа от ЕФПГ, възлизаща общо на повече от 35 милиона евро, като това е най-голямата намеса по линия на ЕФПГ досега;
4. отбелязва, че ирландските органи информираха, че броят на работниците от целевата група за подпомагане от ЕФПГ може да се промени, в зависимост от решенията на отделните работници; призовава ирландските органи да използват пълноценно подкрепата по линия на ЕФПГ;
5. отбелязва, че строителният сектор допринасяше значително за формирането на ирландския БВП и че настоящото свиване на дейността в този сектор ще има сериозни вторични последици за другите сектори на ирландската икономика;
6. отбелязва съгласувания пакет, който предлага различни форми на обучение в областта на средното и висшето образование, но изглежда е доста ограничен по отношение на финансовата подкрепа за създаването на предприятия;
7. отбелязва, че 53 работници, които са се записали на целодневни курсове, организирани от Националния орган за обучение и заетост, ще получат надбавка за обучение в размер на 5 193 EUR (за срока на обучение), която ще замени социалните помощи; отбелязва, че трябва да се осигури допълнителна подкрепа на доходите за работниците и служителите, които се включат в програми за обучение в областта на средното и висшето образование, но изразява съжаление за това, че в предложението на Комисията няма информация за вида и размера на тази подкрепа на доходите;
8. изразява съжаление за това, че регламентът позволява подкрепата от ЕФПГ да замества социалните помощи, изисквани съгласно националното законодателство; подчертава, че средствата от фонда следва да се разпределят основно за обучение и търсене на работа, както и за програми за професионална ориентация и насърчаване на предприемачеството, като допълват средствата, отпускани от националните институции, без да заместват обезщетенията за безработица или други социални плащания, които са отговорност на националните институции в съответствие с националните закони;
9. приветства факта, че пакетът за съкратените работници беше съгласуван с местните социални партньори и образователните институции и че пакетът предлага обучение в областите, където се очаква растеж (т.е. зелени технологии);
10. отбелязва, че наличните бюджетни кредити по бюджетен ред 04 05 01 са усвоени през 2011 г. и че наличните кредити по бюджетен ред 04 02 01 (Приключване на Европейския социален фонд (ЕСФ) — цел 1 (2000—2006 г.)) в размер на 21 664 148 EUR ще бъдат използвани за покриване на исканата сума.
С уважение,
Pervenche Berès
РЕЗУЛТАТ ОТ ОКОНЧАТЕЛНОТО ГЛАСУВАНЕ В КОМИСИЯ
Дата на приемане
7.11.2011 г.
Резултат от окончателното гласуване
+:
–:
0:
27
3
0
Членове, присъствали на окончателното гласуване
Marta Andreasen, Francesca Balzani, Reimer Böge, Lajos Bokros, Isabelle Durant, James Elles, José Manuel Fernandes, Eider Gardiazábal Rubial, Salvador Garriga Polledo, Carl Haglund, Lucas Hartong, Jutta Haug, Sidonia Elżbieta Jędrzejewska, Ивайло Калфин, Jan Kozłowski, Alain Lamassoure, Vladimír Maňka, Barbara Matera, Dominique Riquet, László Surján, Derek Vaughan
Заместник(ци), присъствал(и) на окончателното гласуване
François Alfonsi, Franziska Katharina Brantner, Jürgen Klute
Заместник(ци) (чл. 187, пар. 2), присъствал(и) на окончателното гласуване
Josefa Andrés Barea, María Irigoyen Pérez, Baroness Sarah Ludford, George Lyon, Marit Paulsen, Ivo Vajgl
