P6_TA(2007)0017
Споразумение за партньорство в областта на рибарството между Европейската общност и Република Габон *
A6-0477/2006
Законодателна резолюция на Европейския парламент относно предложението за регламент на Съвета относно сключването на Споразумение за партньорство в областта на рибарството между Европейската общност и Република Габон ( COM(2006)0454 – C6-0303/2006 – 2006/0156(CNS) )
(Процедура на консултация)
Европейският парламент
, –
като взе предвид предложението за регламент на Съвета ( COM(2006)0454 ) Все още непубликувано в ОВ.
,
–
като взе предвид член 300, параграф 2, алинея първа от Договора за ЕО,
–
като взе предвид член 300, параграф 3, алинея първа от Договора за ЕО, съгласно който Съветът се е консултирал с Парламента ( C6-0303/2006 ),
–
като взе предвид член 51 и член 83, параграф 7 от своя правилник,
–
като взе предвид доклада на комисията по рибно стопанство и становищата на комисията по бюджетите и на комисията по развитие ( A6-0477/2006 ),
1.
Одобрява предложението за регламент на Съвета, както е изменен, и одобрява сключването на споразумението;
2.
Възлага на своя председател да предаде позицията на Парламента на Съвета, на Комисията и на правителствата и парламентите на държавите-членки и на Република Габон.
Текст, предложен от Комисията Изменения, внесени от Парламента Изменение 1 Съображение 2а (ново)
(2a) Финансовата компенсация на ЕО ще се използва за развитие на зависещото от рибното стопанство население в крайбрежните зони, както и за създаване на малки местни предприятия за замразяване и преработка;
Изменение 2 Член 3а (нов)
Член 3а
През последната година от срока на прилагане на протокола и преди сключването на ново споразумение или продължаването на срока на прилагане на споразумението, приложено към настоящия регламент, Комисията представя на Европейския парламент и на Съвета доклад за прилагането на споразумението и за условията, при които същото е било изпълнявано
.
Изменение 3 Член 3б (нов)
Член 3б
Комисията ежегодно докладва на Европейския парламент и Съвета относно резултатите от многогодишната отраслова програма, описана в член 7 от протокола.
Изменение 4 Член 3в (нов)
Член 3в
Въз основа на представения от Комисията доклад по член 3а и след консултиране с Европейския парламент, Съветът, по целесъобразност, дава на Комисията мандат за водене на преговори с оглед приемането на нов протокол.
Изменение 5 Член 3г (нов)
Член 3г
Комисията ежегодно оценява дали държавите-членки, чиито плавателни съдове извършват риболов съгласно споразумението, са изпълнили изискванията за докладване.
