A6-0053/2009
16.2.2009
***I
ДОКЛАД
относно предложението за регламент на Европейския парламент и на Съвета относно трансграничните плащания в рамките на Общността
(COM(2008)0640 – C6‑0352/2008 – 2008/0194(COD))
Комисия по икономически и парични въпроси
Докладчик:
Margarita Starkevičiūtė
PE 415.203v02-00
Легенда на използваните знаци
* Процедура на консултация
мнозинство от подадените гласове
**I Процедура на сътрудничество (първо четене)
мнозинство от подадените гласове
**II Процедура на сътрудничество (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
*** Одобрение
мнозинство от всички членове на Парламента, освен в случаите по членове 105, 107, 161 и 300 от Договора за ЕО и член 7 от Договора за ЕС
***I Процедура на съвместно вземане на решение (първо четене)
мнозинство от подадените гласове
***II Процедура на съвместно вземане на решение (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
***III Процедура на съвместно вземане на решение (трето четене)
мнозинство от подадените гласове за одобряване на съвместния проект
(Посочената процедура се базира на правното основание, предложено от Комисията.)
Изменения на законодателен текст
Измененията, внесени от Парламента, се обозначават в получер курсив . В случай на акт за изменение, дословно възпроизведените части от съществуваща разпоредба, която Парламентът желае да измени, а Комисията не е променила, се отбелязват с получер шрифт. Евентуални заличавания, които засягат такива пасажи, се обозначават по следния начин: [...]. Отбелязването в курсив е предназначено за съответните специализирани отдели и се отнася до частите от законодателния текст, за които е предложено изменение с цел изготвяне на окончателния текст (например очевидно грешни или липсващи части в дадена езикова версия). Поправките от този вид подлежат на съгласуване между съответните служби.
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....5
ИЗЛОЖЕНИЕ НА МОТИВИТЕ.............................................................................................21
СТАНОВИЩЕ НА КОМИСИЯТА ПО ПРАВНИ ВЪПРОСИ.............................................24
ПРОЦЕДУРА...........................................................................................................................27
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за регламент на Европейския парламент и на Съвета относно трансграничните плащания в рамките на Общността
( COM(2008)0640 – C6‑0352/2008 – 2008/0194(COD) )
(Процедура на съвместно вземане на решение: първо четене)
Европейският парламент ,
– като взе предвид предложението на Комисията до Европейския парламент и до Съвета ( COM(2008)0640 ),
– като взе предвид член 251, параграф 2 и член 95, параграф 1 от Договора за ЕО, съгласно които предложението е внесено от Комисията ( C6‑352/2008 ),
– като взе предвид член 51 от своя правилник,
– като взе предвид доклада на комисията по икономически и парични въпроси и становището на комисията по правни въпроси ( A6‑0053/2009 ),
1. одобрява предложението на Комисията във вида, в който е изменено;
2. призовава Комисията да се отнесе до него отново, в случай че възнамерява да внесе съществени изменения в своето предложение или да го замени с друг текст;
3. възлага на своя председател да предаде позицията на Парламента съответно на Съвета и на Комисията.
Изменение 1
Предложение за регламент
Съображение 5
Текст, предложен от Комисията
Изменение
(5) Регламент (ЕО) № 2560/2001 обхваща трансграничните кредитни преводи и електронни платежни операции. Той обхваща, макар и единствено за целите на прозрачността, и трансграничните чекове. В съответствие с целта на Директива 2007/64/ЕО трансграничните преки дебити да бъдат възможни, е уместно обхватът на регламента да бъде разширен. По отношение на платежните инструменти, които са главно или изключително на хартиен носител (като например чековете), все още не е препоръчително да се прилага принципът на равни такси, тъй като самата им същност не им позволява да бъдат обработвани със същата бързина като електронните плащания.
(5) Регламент (ЕО) № 2560/2001 обхваща трансграничните кредитни преводи и електронни платежни операции. Той обхваща, макар и единствено за целите на прозрачността, и трансграничните чекове. В съответствие с целта на Директива 2007/64/ЕО трансграничните преки дебити да бъдат възможни, е уместно обхватът на регламента да бъде разширен. По отношение на платежните инструменти, които са главно или изключително на хартиен носител (като например чековете), все още не е препоръчително да се прилага принципът на равни такси, тъй като самата им същност не им позволява да бъдат обработвани със същата бързина като плащанията, които се обработват по електронен път . Принципът на равни такси следва да се прилага по отношение на плащания, които се инициират или прекратяват на хартиен носител или в брой, ако се обработват по електронен път в рамките на платежната верига, с изключение на чекове, както и по отношение на всички такси, свързани пряко или косвено с платежна операция, с изключение на таксите за обмен на валута. Косвени такси са например таксите за създаване на постоянно платежно нареждане или таксите за използване на карта за плащане, дебитна или кредитна, които следва да са еднакви за национални и трансгранични платежни операции в рамките на Общността.
Обосновка
Предложеното ново преразглеждане на Регламент 2560/2001 не съдържа разпоредби, свързани с прозрачността; тя е обхваната от Директива 2007/64/ЕО. За да се гарантира правна яснота и сигурност и да се избегнат несъгласувани тълкувания на понятието "такси".
Изменение 2
Предложение за регламент
Съображение 5 а (ново)
Текст, предложен от Комисията
Изменение
(5a) Държавите-членки следва да преодолеят несигурността по отношение на прилож имостта на многостранни обменни такси (МОТ) . При липсата на двустранно споразумение между доставчиците на платежни услуги на бенефициента и платеца нивата на зададените временни МОТ за пряк дебит следва да се определят на 0,088 евро за преходен период до 31 октомври 2012 г . В края на този преходен период следва да е възможно МОТ да бъдат запазени, при условие че изпълняват насоките на Комисията. Тези насоки на Комисията следва да се приемат до 31 март 2010 г. и следва да се основават на наблюдение на разходите и таксите за услугите, предоставени между доставчиците на платежни услуги.
Обосновка
С цел да се предотврати положение на несигурност и да се приключи дебатът относно МОТ.
Изменение 3
Предложение за регламент
Съображение 6
Текст, предложен от Комисията
Изменение
(6) С оглед да се избегне фрагментирането на пазарите на плащания е уместно да се приложи принципът на равни такси. За тази цел е необходимо за всяка категория трансгранична платежна операция да бъде идентифицирано дадено национално плащане със същите или много сходни характеристики като тези на трансграничното плащане , по-специално по отношение на средството за иницииране на плащането, бързината и степента на автоматичност .
(6) С оглед да се избегне фрагментирането на пазарите на плащания е уместно да се приложи принципът на равни такси. За тази цел е необходимо за всяка категория трансгранична платежна операция да бъде идентифицирано дадено национално плащане със същите или много сходни характеристики като тези на трансграничното плащане. За идентифициране на дадено национално плащане като съответстващо на трансгранично плащане, следва да е възможно да се използват например следните критерии: използвана валута, средство, използвано за иницииране, из вършване и пр иключва не на плащането, степен на автоматичност, стойност на операцията, платежна гаранция, статут на потребителя, отношения с доставчика на платежни услуги, форма на съгласие или използван платежен инструмент, както е определено в член 4, параграф 23 от Директива 2007/64/ЕО. Този списък от критерии не следва да се счита за изчерпателен.
Обосновка
Регламентът трябва подробно да определя критериите за идентифициране на плащания със същите или много сходни характеристики като тези на трансграничните плащания, за да се гарантира, че тълкуването на тези разпоредби не се различава в отделните държави-членки.
Изменение 4
Предложение за регламент
Съображение 9
Текст, предложен от Комисията
Изменение
(9) За гарантирането на възможност за разрешаване на споровете поради неправомерно прилагане на настоящия регламент, държавите-членки следва да установят подходящи и ефективни процедури за подаване на възражения и обжалвания, както и за уреждане на всички спорове между ползвателя на платежната услуга и нейния доставчик. Важно е също така да се посочат компетентни органи и органи за извънсъдебно разрешаване на спорове, като се използват при необходимост съществуващите процедури.
(9) За гарантирането на възможност за разрешаване на споровете поради неправомерно прилагане на настоящия регламент, държавите-членки следва да установят подходящи и ефективни процедури за подаване на възражения и обжалвания, както и за уреждане на всички спорове между ползвателя на платежната услуга и нейния доставчик. Важно е също така да се посочат компетентни органи и органи за извънсъдебно разрешаване на спорове, като се използват при необходимост съществуващите процедури. Компетентните органи следва да издадат препоръки за идентифициране на съответните национални плащания, когато счетат за необходимо.
Обосновка
Компетентните органи поясняват при необходимост понятието „съответно плащане”, за да се избегнат разлики в тълкуването.
Изменение 5
Предложение за регламент
Член 1 – параграф 2
Текст, предложен от Комисията
Изменение
2. Настоящият регламент се прилага към трансграничните плащания в евро или в паричната единица на упоменатите в член 11 държави-членки, на стойност до 50 000 EUR.
2. Настоящият регламент се прилага към трансграничните плащания в евро или в паричната единица на упоменатите в член 11 държави-членки, на стойност до 50 000 EUR , в съответствие с разпоредбите на Директива 2007/64/ЕО .
Обосновка
Плащанията, уредени от настоящия регламент, трябва да са идентични с тези, уредени от директивата за платежните услуги.
Изменение 6
Предложение за регламент
Член 1 – параграф 3
Текст, предложен от Комисията
Изменение
3. Настоящият регламент не се прилага към плащанията, извършени от доставчиците на платежни услуги за тяхна собствена сметка.
3. Настоящият регламент не се прилага към плащанията, извършени от доставчиците на платежни услуги за тяхна собствена сметка или за сметка на други доставчици на платежни услуги .
Обосновка
Междубанковите услуги не следва да попадат в обхвата на настоящия регламент, който се занимава единствено с политиките на доставчиците на платежни услуги, свързани с таксите, които налагат на техните клиенти.
Изменение 7
Предложение за регламент
Член 2 - точка 1
Текст, предложен от Комисията
Изменение
(1) „трансгранично плащане” означава платежна операция, извършена по електронен път по нареждане на платеца, от бенефициера или чрез даден бенефициер и осъществена с помощта на доставчик на платежни услуги или негов клон в дадена държава-членка, чиято цел е определена сума пари да достигне до определен бенефициер с помощта на доставчика на платежни услуги на последния или негов клон в друга държава-членка .
(1) „трансгранично плащане” означава платежна операция, обработена по електронен път по нареждане на платеца, от бенефициера или чрез даден бенефициер , когато доставчикът на платежни услуги на платеца и бенефициерът се намират в различни държави-членки .
Обосновка
Определението следва да се опрости и допълнително да се съгласува с Директивата за платежните услуги: според член 2, параграф 1 от Директивата за платежните услуги местоположението на даден доставчик на платежни услуги, включително на клоновете, е от решаващо значение.
Изменение 8
Предложение за регламент
Член 2 – точка 5
Текст, предложен от Комисията
Изменение
(5) „доставчик на платежни услуги” означава всяка от категориите по член 1, параграф 1 от Директива 2007/64/ЕО, както и физическите и юридически лица по член 26 от същата директива;
(5) „доставчик на платежни услуги” означава всяка от категориите по член 1, параграф 1 от Директива 2007/64/ЕО, както и физическите и юридически лица , ползващи се от освобождаване по член 26 от същата директива;
Обосновка
Настоящата формулировка може да доведе до правна несигурност относно условията, при които физически или юридически лица могат да станат доставчици на платежни услуги и относно характера, трансграничен или национален, на дейностите, които могат да извършват.
Изменение 9
Предложение за регламент
Член 2 – точка 9
Текст, предложен от Комисията
Изменение
(9) „такси” означава всяка такса, наложена от доставчика на платежни услуги на ползвателя на платежни услуги, пряко или косвено свързана с платежна операция.
(9) „такси” означава всяка такса, наложена от доставчика на платежни услуги на ползвателя на платежни услуги, пряко свързана с платежна операция.
Обосновка
За да се гарантира правна яснота и сигурност и да се избегнат несъгласувани тълкувания на понятието "такси", ние бихме предложили да се измени определението за "такси" в член 2.9, като се премахне от определението думата "косвено".
Изменение 10
Предложение за регламент
Член 2 – точка 9 a (нова)
Текст, предложен от Комисията
Изменение
(9a) „средства” означава банкноти и монети, безналични пари и електронни пари по смисъла на член 1, параграф 3, буква б) от Директива 2000/46/ЕО;
Обосновка
Терминът „средства” се използва в член 2 (Определения) от предложения регламент. Следователно той следва да бъде определен чрез въвеждане на определението, използвано в Директивата за платежните услуги (член 4, параграф 15).
Изменение 11
Предложение за регламент
Член 3 – параграф 1
Текст, предложен от Комисията
Изменение
1. Таксите, начислявани от доставчика на платежни услуги за трансграничните плащания, са равни на таксите, начислявани от същия доставчик на платежни услуги за съответните плащания на същата стойност, извършвани в пределите на държавата-членка, където е инициирано трансграничното плащане.
1. Таксите, начислявани от доставчика на платежни услуги на ползвател на платежни услуги за трансграничните плащания, са равни на таксите, начислявани от този доставчик на платежни услуги на този ползвател на платежни услуги за съответните плащания на същата стойност в същата парична единица , извършвани в пределите на държавата-членка, където е инициирано трансграничното плащане.
Обосновка
Правилата за равни такси трябва да са формулирани по-прецизно, за да се избегне възможно объркване.
Изменение 12
Предложение за регламент
Член 3 – параграф 2
Текст, предложен от Комисията
Изменение
2. При определянето за целите на параграф 1 на равнището на таксите за дадено трансграничното плащане, доставчикът на платежни услуги винаги установява съответното национално плащане.
2. При определянето за целите на параграф 1 на равнището на таксите за дадено трансгранично плащане, доставчикът на платежни услуги винаги установява съответното или подобно национално плащане. Компетентните органи издават насоки за идентифициране на съответните национални плащания, когато счетат за необходимо. Компетентните органи активно си сътрудничат, за да се гарантира съвместимост на насоките за съответните национални плащания.
Обосновка
Когато се оценява равнището на таксите за трансгранично плащане, се взема под внимание съответното национално плащане или при липса на такова - подобно национално плащане.
Полезно е да се изяснят насоките за това как компетентните органи идентифицират съответни плащания.
Изменение 13
Предложение за регламент
Член 3 – параграф 3 (нов)
Текст, предложен от Комисията
Изменение
3. Когато държава-членка, която в съответствие с член 11 е уведомила, че ще прилага настоящия регламент спрямо паричната си единица, национално плащане в паричната единица на тази държава-членка може да се счита за съответно на трансгранично плащане в евро.
Обосновка
Настоящата разпоредба би позволила регламентът да се прилага в държавите-членки, чиито валути са различни от еврото.
Изменение 14
Предложение за регламент
Член 3 – параграф 4 (нов)
Текст, предложен от Комисията
Изменение
4. За кредитни трансфери и преки дебити се прилагат разпоредбите на член 52, параграф 2 от Директива 2007/64/ЕО.
Обосновка
Това допълнение е необходимо, за да се гарантира правна сигурност и сближаване с Директива 2007/64/ЕО.
Изменение 15
Предложение за регламент
Член 3 – параграф 5 (нов)
Текст, предложен от Комисията
Изменение
5. Настоящият регламент се прилага по отношение на електронни плащания, включително плащания, които се инициират или прекратяват на хартиен носител или в брой, ако операцията се обработва по електронен път.
Настоящият регламент се прилага по отношение на всички такси, свързани с рамков договор и асоциираните платежни операции. Такси, като например такива за създаване на постоянно платежно нареждане или за използване на карта за плащане, са еднакви за национални и трансгранични платежни операции в рамките на Общността.
Настоящият регламент не се прилага по отношение на таксите за обмен на валута.
Обосновка
От значение е разпоредбите на настоящия регламент, свързани с равните таксите, да са ясно формулирани в договора.
Изменение 16
Предложение за регламент
Член 4 – параграф 1
Текст, предложен от Комисията
Изменение
1. Доставчикът на платежни услуги съобщава, където е приложимо, на ползвателя на платежни услуги неговия международен номер на банкова сметка (IBAN) и своя банков идентификационен код (BIC).
1. Доставчикът на платежни услуги съобщава, където е приложимо, на ползвателя на платежни услуги неговия уникален идентификатор ( например IBAN) и своя банков уникален идентификатор ( например BIC).
Освен това, доставчикът на платежни услуги, където е приложимо, посочва в извлечението от сметката на ползвателя на платежни услуги или в приложение към нея, неговия IBAN и своя BIC.
Освен това, доставчикът на платежни услуги, където е приложимо, посочва в извлечението от сметката на ползвателя на платежни услуги или в приложение към нея, неговия уникален идентификатор (например IBAN ) и своя банков уникален идентификатор (например BIC ) .
Доставчик на платежни услуги не налага такси на потребителя на платежни услуги за предоставянето на информация по настоящия параграф.
Обосновка
За да се гарантира съответствие с директивата за платежните услуги, позоваването на IBAN и BIC в регламента за трансграничните плащания се заменя с позоваване на уникалните идентификатори.
За да се съгласува регламентът с Директивата за платежните услуги (член 32, параграф 1), следва да се изясни, че предоставянето на тази информация на потребителя на платежни услуги е безплатно.
Изменение 17
Предложение за регламент
Член 4 – параграф 2
Текст, предложен от Комисията
Изменение
2. При необходимост в зависимост от същината на съответната платежна операция, платецът съобщава за операциите по свое нареждане и при поискване от своя доставчик на платежни услуги номера IBAN на бенефициера и кода BIC на неговия доставчик на платежни услуги.
2. При необходимост в зависимост от същината на съответната платежна операция, платецът съобщава за операциите по свое нареждане и при поискване от своя доставчик на платежни услуги уникалните идентификатори (например IBAN , BIC ) на бенефициера и на неговия доставчик на платежни услуги.
Обосновка
За да се гарантира съответствие с директивата за платежните услуги, позоваването на IBAN и BIC в регламента за трансграничните плащания се заменя с позоваване на уникалните идентификатори.
Изменение 18
Предложение за регламент
Член 4 – параграф 3
Текст, предложен от Комисията
Изменение
3. При необходимост в зависимост от същината на съответната платежна операция, бенефициерът съобщава за операциите по свое нареждане и при поискване от своя доставчик на платежни услуги номера IBAN на платеца и кода BIC на неговия доставчик на платежни услуги.
3. При необходимост в зависимост от същината на съответната платежна операция, бенефициерът съобщава за операциите по свое нареждане и при поискване от своя доставчик на платежни услуги уникалните идентификатори (например IBAN , BIC ) на платеца и на неговия доставчик на платежни услуги.
Обосновка
За да се гарантира съответствие с директивата за платежните услуги, позоваването на IBAN и BIC в регламента за трансграничните плащания се заменя с позоваване на уникалните идентификатори.
Изменение 19
Предложение за регламент
Член 4 – параграф 4
Текст, предложен от Комисията
Изменение
4. При необходимост в зависимост от същината на съответната платежна операция, търговец, който приема плащания, обхванати от настоящия регламент, съобщава на клиентите си при всяко фактуриране на стоки и услуги в рамките на Общността своя номер IBAN и кода BIC на своя доставчик на платежни услуги.
4. При необходимост в зависимост от същината на съответната платежна операция, търговец, който приема плащания, обхванати от настоящия регламент, съобщава на клиентите си при всяко фактуриране на стоки и услуги в рамките на Общността своите уникални идентификатори (например IBAN , BIC ) и уникалните идентификатори (например IBAN , BIC ) на своя доставчик на платежни услуги.
Обосновка
За да се гарантира съответствие с директивата за платежните услуги, позоваването на IBAN и BIC в регламента за трансграничните плащания се заменя с позоваване на уникалните идентификатори.
Изменение 20
Предложение за регламент
Член 5 – параграф 2
Текст, предложен от Комисията
Изменение
2. Най-късно от 1 януари 2012 г. държавите-членки премахват националните задължения за отчитане, основано на уреждането на задълженията по плащанията, наложени на доставчиците на платежни услуги за целите на статистическото отчитане на платежния баланс.
2. Считано от 1 яну ари 201 5 г. държавите-членки премахват националните задължения за отчитане, основано на уреждането на задълженията по плащанията, наложени на доставчиците на платежни услуги за целите на статистическото отчитане на платежния баланс.
Изменение 21
Предложение за регламент
Член 6 – параграф 1 - алинея 1 a (нова)
Текст, предложен от Комисията
Изменение
Държавите-членки изискват от компетентните органи ефективно да следят изпълнението на настоящия регламент и да вземат всички необходими мерки за гарантиране на такова изпълнение.
Обосновка
Следва да бъде изрично посочено, че компетентните органи следят за изпълнението на регламента, а не реагират само на жалби на ползватели на платежни услуги. Компетентните органи следва да могат да се намесват по своя собствена инициатива.
Изменение 22
Предложение за регламент
Член 6 – параграф 1 – алинея 2 а (нова)
Текст, предложен от Комисията
Изменение
Държавите-членки могат да посочат съществуващи институции, които да действат в качеството на компетентни институции.
Изменение 23
Предложение за регламент
Член 7 – параграф 1 – алинея 1 а (нова)
Текст, предложен от Комисията
Изменение
За тази цел държавите-членки могат да използват или удължават действието на вече съществуващи процедури.
Изменение 24
Предложение за регламент
Член 9
Текст, предложен от Комисията
Изменение
Посочените в членове 6 и 8 компетентни органи и органи за извънсъдебно разрешаване на спорове в отделните държави-членки активно си сътрудничат при разрешаването на трансгранични спорове.
Посочените в членове 6 и 8 компетентни органи и органи за извънсъдебно разрешаване на спорове в отделните държави-членки активно и без отлагане си сътрудничат при разрешаването на трансгранични спорове чрез обмен на информация относно юридическата практика в тяхната юрисдикция или, по целесъобразност, чрез прехвърлянето на процедури по разглеждане на жалби и обезщетяване .
Обосновка
Полезно е да се доизясни как компетентните органи и органите за извънсъдебно удовлетворяване си сътрудничат в случаи на трансгранични спорове.
Изменение 25
Предложение за регламент
Член 12 – параграф 2
Текст, предложен от Комисията
Изменение
2. Най-късно до 31 декември 2015 г. Комисията представя на Европейския парламент, Съвета, Европейския икономически и социален комитет и Европейската централна банка доклад за прилагането на настоящия регламент, заедно с евентуално предложение.
2. До 31 декември 2012 г. Комисията представя на Европейския парламент, Съвета, Европейския икономически и социален комитет и Европейската централна банка доклад за прилагането на настоящия регламент, заедно с евентуално предложение.
Обосновка
Не е необходимо да се определя такъв дълъг срок за оценка и представяне на доклад за прилагането на настоящия регламент.
ИЗЛОЖЕНИЕ НА МОТИВИТЕ
Неефективността и високите разходи на трансграничните плащания станаха очевидни едва след въвеждането на еврото и изчезването на обменните курсове между страните от еврозоната.
При тези обстоятелства на 25 юли 2001 г. Комисията направи предложение за Регламент (ЕО) № 2560/2001 на Европейския парламент и на Съвета относно трансграничните плащания в евро (оттук-нататък наричан „Регламент 2560”). Той беше приет на 19 декември 2001 г. и влезе в сила на 31 декември 2001 г., като гарантира, че разходите за трансгранични плащания са същите като за плащанията, извършени в рамките на една държава-членка.
Той се отнася до кредитните преводи, тегленето на пари от банкомати и плащанията посредством дебитни и кредитни карти на стойност до 12 500 евро в рамките на страните от Европейското икономическо пространство (всичките 27 държави-членки на Европейския съюз плюс Исландия, Лихтенщайн и Норвегия). От 1 януари 2006 г. регламентът е в сила за трансгранични плащания на стойност до 50 000 евро.
Регламентът въведе принципа на равните вноски за съответните вътрешни (национални) и трансгранични плащания, което понижи цените и осигури по-голяма конкуренция на пазарите на платежни услуги. Този регламент беше основата за въвеждането на Единната зона за плащания в евро (SEPA).
Предложението за променен регламент идва в отговор на бързото развитие на пазара на плащания в ЕС и е резултат от внимателен процес на преразглеждане и доклад, подготвен от Европейската комисия през февруари 2008 г.
Процесът на преразглеждане на Регламент 2560 включи редица различни елементи.
Доклад на Европейската комисия предоставя информация относно начина на прилагане на Регламент 2560/2001 в държавите-членки и практическите проблеми, които са били срещнати при неговото прилагане. Той заключава, че следва да бъдат направени редица предложения за решаване на установените проблеми, да бъдат отразени по-добре събитията на финансовите пазари на дребно и да бъде съгласуван регламентът с неотдавна приетата Директива за платежните услуги (2007/64/ЕО).
Докладът потвърждава, че регламентът е постигнал две основни цели. Първо, поставил е началото на съществено намаление на таксите за трансгранични плащания, по-специално за кредитни преводи (трансграничен превод в размер на 100 евро, който би струвал средно 24 евро преди въвеждането на регламента, понастоящем струва средно 2,50 евро, без това да води до повишение на таксите за вътрешни преводи). Второ, той насърчи сектора на финансовите услуги, в отсъствието на ефикасна и интегрирана инфраструктура на европейските платежни услуги да вземе необходимите мерки и да реализира на практика концепцията за „вътрешно платежно пространство” за безналични плащания в евро, като създаде Единната зона за плащания в евро (SEPA), която в дългосрочен аспект следва да помогне за намаляване на разходите за всички потребители.
Докладът заключава, че обхватът на регламента следва да бъде разширен, така че да включва прекия дебит, който преди това не беше достъпен на трансгранична основа. В допълнение, според доклада, всички държави-членки следва да създадат компетентни органи и адекватни процедури за извънсъдебно удовлетворяване с цел по-добра защита на правата на потребителите в спорове, които произтичат от регламента.
Предвидени са също преразглеждане и последващо поетапно премахване на задълженията за подаване на информация във връзка с платежния баланс, наложени на банки в някои държави-членки, защото тези задължения затрудняват развитието на SEPA, ограничават въвеждането на изцяло автоматизирано обработване на трансгранични плащания и в последна сметка водят до по-високи разходи за банки и потребители.
Предложението на Комисията въвежда пет основни промени на настоящия текст на Регламент 2560/2001:
· разширява принципа на равни такси при трансграничните и съответните национални плащания и по отношение на преките дебити (член 2, определения);
· изяснява концепцията за „съответни плащания” (член 3);
· изисква от държавите-членки да посочат компетентни органи и органи за извънсъдебно удовлетворяване, които ефективно да се занимават с жалбите и споровете, свързани с предложението (членове от 6 до 9);
· поетапно премахва задълженията за подаване на статистическа информация във връзка с платежния баланс, наложени на доставчиците на платежни услуги (50 000 евро до 1 януари 2010 г. и пълно премахване до 2012 г. (член 5);
· клауза за преразглеждане (член 12).
Възникването на SEPA и приемането на Директивата за платежните услуги променят условията в областта на плащанията в Европа. По-специално, популярен инструмент за електронни плащания - прекият дебит, ще стане достъпен на трансгранична основа, считано от ноември 2009 г.
С цел създаване на напълно съгласувана правна уредба за всички инструменти за електронни плащания в Европа и предотвратяване на каквато и да било двусмисленост, която може да произтича от различия между правните текстове, формулировката на регламента, по-специално неговите определения, е необходимо да бъде съгласувана с Директивата за платежните услуги (2007/64/ЕО).
Предложените от Парламента изменения ще подобрят предложението на COM-документа в следните области:
· изясняване на определенията и на концепцията за съответни плащания;
· регламентът следва да изясни, че компетентните органи ще бъдат задължени от държавите-членки да осъществяват ефективно наблюдение на регламента и да вземат всички необходими мерки да осигурят спазването му.
· поясняване, т.е. допълнителни подробности в член 9 (трансгранично сътрудничество) относно начина за осъществяване на сътрудничество между компетентните органи и органите за извънсъдебно удовлетворяване в различните държави-членки, би могло да бъде полезно.
21.1.2009
СТАНОВИЩЕ НА КОМИСИЯТА ПО ПРАВНИ ВЪПРОСИ
на вниманието на комисията по икономически и парични въпроси
относно предложението за регламент на Европейския парламент и на Съвета относно трансграничните плащания в рамките на Общността
( COM(2008)0640 – C6‑0352/2008 – 2008/0194(COD) )
Докладчик:
Aloyzas Sakalas
ИЗМЕНЕНИЯ
Комисията по правни въпроси приканва водещата комисия по икономически и парични въпроси да включи в доклада си следните изменения:
Изменение 1
Предложение за регламент
Член 6 – параграф 1 – алинея 2 а (нова)
Текст, предложен от Комисията
Изменение
Държавите-членки могат да посочат съществуващи институции, които да действат в качеството на компетентни институции.
Изменение 2
Предложение за регламент
Член 7 – параграф 1 – алинея 1 а (нова)
Текст, предложен от Комисията
Изменение
За тази цел държавите-членки могат да използват или удължават действието на вече съществуващи процедури.
Изменение 3
Предложение за регламент
Член 9
Текст, предложен от Комисията
Изменение
Посочените в членове 6 и 8 компетентни органи и органи за извънсъдебно разрешаване на спорове в отделните държави-членки активно си сътрудничат при разрешаването на трансгранични спорове.
Посочените в членове 6 и 8 компетентни органи и органи за извънсъдебно разрешаване на спорове в отделните държави-членки активно и без отлагане си сътрудничат при разрешаването на трансгранични спорове.
ПРОЦЕДУРА
Заглавие
Трансграничните плащания в рамките на Общността
Позовавания
COM(2008)0640 – C6-0352/2008 – 2008/0194(COD)
Водеща комисия
ECON
Становище, изказано от
Дата на обявяване в заседание
JURI
21.10.2008 г.
Докладчик по становище
Дата на назначаване
Aloyzas Sakalas
3.11.2008
Дата на приемане
20.01.2009 г.
Резултат от окончателното гласуване
+:
–:
0:
19
0
0
Членове, присъствали на окончателното гласуване
Carlo Casini, Bert Doorn, Monica Frassoni, Giuseppe Gargani, Neena Gill, Klaus-Heiner Lehne, Katalin Lévai, Antonio López-Istúriz White, Manuel Medina Ortega, Hartmut Nassauer, Aloyzas Sakalas, Eva-Riitta Siitonen, Francesco Enrico Speroni, Diana Wallis, Rainer Wieland, Jaroslav Zvěřina, Tadeusz Zwiefka
Заместник( ци ), присъствал(и) на окончателното гласуване
Eva Lichtenberger, Jacques Toubon
ПРОЦЕДУРА
Заглавие
Трансграничните плащания в рамките на Общността
Позовавания
COM(2008)0640 – C6-0352/2008 – 2008/0194(COD)
Дата на представяне на ЕП
13.10.2008
Водеща комисия
Дата на обявяване в заседание
ECON
21.10.2008
Подпомагаща(и) комисия(и)
Дата на обявяване в заседание
IMCO
21.10.2008
JURI
21.10.2008
Неизказано становище
Дата на решението
IMCO
5.11.2008
Докладчик( ци )
Дата на назначаване
Margarita Starkevičiūtė
24.9.2008
Разглеждане в комисия
5.11.2008
11.12.2008
20.1.2009
Дата на приемане
11.2.2009
Резултат от окончателното гласуване
+:
–:
0:
33
0
0
Членове, присъствали на окончателното гласуване
Mariela Velichkova Baeva, Paolo Bartolozzi, Zsolt László Becsey, Pervenche Berès, Sharon Bowles, Udo Bullmann, Manuel António dos Santos, Christian Ehler, Elisa Ferreira, Ingo Friedrich, Jean-Paul Gauzès, Donata Gottardi, Benoît Hamon, Karsten Friedrich Hoppenstedt, Sophia in ‘t Veld, Othmar Karas, Wolf Klinz, Astrid Lulling, Sirpa Pietikäinen, John Purvis, Bernhard Rapkay, Dariusz Rosati, Antolín Sánchez Presedo, Olle Schmidt, Peter Skinner, Margarita Starkevičiūtė, Ivo Strejček, Ieke van den Burg, Sahra Wagenknecht
Заместник( ци ), присъствал(и) на окончателното гласуване
Mia De Vits, Werner Langen, Gianni Pittella, Eva-Riitta Siitonen
Дата на внасяне
16.2.2009
