15.2.2012 ПРЕДЛОЖЕНИЕ ЗА ОБЩА РЕЗОЛЮЦИЯ съгласно член 122, параграф 5 от Правилника за дейността
вместо предложенията за резолюция, внесени от следните групи:
PPE ( B7‑0089/2012 )
S&D ( B7‑0090/2012 )
Verts/ALE ( B7‑0091/2012 )
GUE/NGL ( B7‑0092/2012 )
ALDE ( B7‑0093/2012 )
относно смъртното наказание в Япония
Cristian Dan Preda
,
Elmar Brok
,
Sandra Kalniete
,
Mario Mauro
,
Bernd Posselt
,
Roberta Angelilli
,
Tunne Kelam
,
Monica Luisa Macovei
,
Elena Băsescu
,
Eija-Riitta Korhola
,
Sari Essayah
,
Zuzana Roithová
,
Sergio Paolo Francesco Silvestris
,
Giovanni La Via
,
Csaba Sógor
,
Lena Kolarska-Bobińska
,
Bogusław Sonik
от името на групата PPE
Véronique De Keyser
,
Christel Schaldemose
,
David Martin
,
Georgios Stavrakakis
,
Pino Arlacchi
,
Tanja Fajon
,
Liisa Jaakonsaari
от името на групата S&D
Marietje Schaake
,
Sonia Alfano
,
Kristiina Ojuland
,
Robert Rochefort
,
Ramon Tremosa i Balcells
,
Edward McMillan-Scott
,
Marielle De Sarnez
,
Graham Watson
,
Leonidas Donskis
,
Louis Michel
,
Izaskun Bilbao Barandica
,
Jelko Kacin
от името на групата ALDE
Keith Taylor
,
Frieda Brepoels
,
Sandrine Bélier
,
Raül Romeva i Rueda
,
Barbara Lochbihler
,
Carl Schlyter
от името на групата Verts/ALE
Marie-Christine Vergiat
от името на групата GUE/NGL
PE483.148v01-00 } PE483.149v01-00 } PE483.150v01-00 } PE483.151v01-00 } PE483.152v01-00 } RC1 Резолюция на Европейския парламент относно смъртното наказание в Япония
Европейският парламент ,
– като взе предвид Резолюция 63/168 на Общото събрание на ООН, която призовава за изпълнение на Резолюция 62/149 на Общото събрание на ООН от 18 декември 2007 г., съдържаща призив за световен мораториум върху смъртното наказание и изпълнението на смъртни присъди,
– като взе предвид Резолюция 65/206 на Общото събрание на ООН от 21 декември 2010 г. относно мораториума върху използването на смъртното наказание,
– като взе предвид насоките на ЕС относно смъртното наказание,
– като взе предвид своята резолюция от 27 септември 2007 г. за всеобщ мораториум върху смъртното наказание,
– като взе предвид своята резолюция от 13 юни 2002 г. относно премахването на смъртното наказание в Япония, Южна Корея и Тайван,
– като взе предвид своята резолюция от 7 октомври 2010 г. относно Световен ден срещу смъртното наказание,
– като взе предвид съвместната декларация на Катрин Аштън, върховен представител на Европейския съюз по въпросите на външните работи и политиката на сигурност, и на Турбьорн Ягланд, генерален секретар на Съвета на Европа, относно Европейския и световния ден срещу смъртното наказание – 10 октомври 2011 г.,
– като взе предвид декларацията на Европейския съюз от 6 април 2011 г. за премахване на смъртното наказание, с която държавите наблюдателки към Съвета на Европа, включително Япония, се насърчават да премахнат смъртното наказание,
– като взе предвид Конвенцията на ООН против изтезанията и други форми на жестоко, нечовешко или унизително отношение или наказание, ратифицирана от Япония през 1999 г.,
– като взе предвид член 122, параграф 5 от своя правилник,
А. като има предвид, че Европейският съюз има силен ангажимент да полага усилия за повсеместно премахване на смъртното наказание и се стреми да постигне всеобщо приемане на основния принцип на правото на живот;
Б. като има предвид, че 2011 г. беше първата година без нито едно изпълнение на смъртна присъда в Япония след 1993 г.; като има предвид обаче, че според съобщения в пресата новият министър на правосъдието Тошио Огава е обявил, че не желае да продължи политиката на „предпазливост“ на своя предшественик Хидео Хираока и би бил готов отново да подписва заповеди за изпълнение на смъртни присъди;
В. като има предвид, че е постигнат значителен напредък към премахване на смъртното наказание в световен мащаб и все повече нараства броят на страните, които са се отказали от него;
Г. като има предвид, че един официален ангажимент от страна на Япония, като водеща демокрация в Азия и ключов член на международната общност, за премахването на смъртното наказание не само ще бъде в съответствие с международната тенденция, но и ще изпрати мощен сигнал по целия свят, че правото на живот трябва да се зачита и защитава;
Д. като има предвид, че в момента в Япония около 130 души са осъдени на смърт и чакат екзекуция;
Е. като има предвид, че затворниците и техните юридически представители не биват информирани за екзекуцията до самия ден на извършването ѝ, а семействата научават за нея едва след това, което представлява особена жестокост предвид дългите години, които преминават в очакване на екзекуцията;
1. приветства факта, че отношенията на ЕС с Япония се основават на споделена вярност към свободата, демокрацията, принципите на правовата държава и правата на човека;
2. приветства факта, че в Япония не са изпълнявани смъртни наказания от юли 2010 г. и че в Министерството на правосъдието през 2010 г. беше създадена проучвателна група за смъртното наказание;
3. настоятелно призовава министъра на правосъдието Тошио Огава да не одобрява никакви заповеди за изпълнение на смъртно наказание в бъдеще и да подкрепя работата на проучвателната група;
4. призовава Япония да продължи да полага усилия за връщане към фактическия мораториум, съществуващ от ноември 1981 г. до март 1993 г., и да насърчи публичните органи, членовете на парламента, организациите на гражданското общество и медиите да започнат национален дебат относно използването на смъртното наказание в страната;
5. възлага на своя председател да предаде настоящата резолюция на заместник-председателя на Комисията/върховен представител на Европейския съюз по въпросите на външните работи и политиката на сигурност, на Комисията, на парламентите на държавите членки, на генералния секретар на ООН и на върховния комисар на ООН по правата на човека, както и на министър-председателя и министъра на правосъдието на Япония и на парламента на Япония.
