P6_TA(2009)0080
Процедура с асоциирани комисии - проверка на кворума (тълкуване на членове 47 и 149 от Правилника)
PE 420.859
Решение на Европейския парламент от 19 февруари 2009 г. относно тълкуването на член 47 и член 149, параграф 4 от Правилника за дейността на ЕП относно процедурата с асоциирани комисии, респ. относно проверката на кворума
Европейският парламент
, –
като взе предвид писмата на председателя на Комисията по конституционни въпроси от 27 януари 2009 г. и от 13 февруари 2009 г.,
–
като взе предвид член 201 от Правилника за дейността,
1.
Решава да добави следното тълкуване към член 47:
За целите на разглеждането на международно споразумение по реда на член 83, процедурата с асоциирани комисии по член 47 не се прилага по отношение на процедурата на одобрение по член 75.
2.
Решава да добави следното тълкуване към член 149, параграф 4:
Членовете на Европейския парламент, поискали проверка на кворума, трябва да присъстват в пленарната зала при отправяне на искането.
3.
Възлага на своя председател да предаде настоящото решение на Съвета и на Комисията за сведение.
