ЕЦБ трябва предпазливо да извършва всяко увеличение на лихвените проценти
Евро
2007-07-12 - 13:23
Членовете на Европейския парламент предупреждават ЕЦБ, че всяко допълнително увеличаване на лихвените проценти трябва да се извършва предпазливо, за да не се застраши икономическия растеж. Също така те считат, че ЕЦБ трябва да следи отблизо цените на недвижимите имоти, които имат потенциални последици за реалната икономика.
В доклада относно годишния отчет на ЕЦБ за 2006 г. с автор Gay Mitchel (ЕНП-ЕД, Ирландия), Европейският парламент отбелязва, че възстановяването на икономиката в еврозоната се е превърнало в автоматичен процес, чийто основен двигател е вътрешното търсене - през 2006 г. са създадени 2 млн. работни места и безработицата се е понижила от 8,4% до 7,6%. Обаче депутатите подчертават, че всяко допълнително увеличаване на лихвените проценти трябва да се извършва предпазливо, за да не се застраши икономическия растеж.
"Нарастването на заплатите в съответствие с развитието на производството е изключително важно, за да се съхрани конкурентноспособността в държавите-членки и да се осигури възможност за създаване на работни места в среда без инфлация," се казва в доклада. Според депутатите фискалното консолидиране е важно и преди всичко необходимо при благоприятни условия, за да се постигне растеж в дългосрочна перспектива.
Депутатите изразяват загриженост от наблюдаваното в момента поскъпване на еврото спрямо повечето чуждестранни валути и призовават Еврогрупата, Съвета и ЕЦБ да упражняват изцяло съответните си правомощия.
Също така те считат, че ЕЦБ трябва да следи отблизо цените на недвижимите имоти, които имат потенциални последици за реалната икономика.
Депутатите подкрепят независимостта на ЕЦБ и нейният Изпълнителен съвет, както и целта й за запазване на ценовата стабилност и за защита на нейните антиинфлационни акредитиви.
По отношение на процедурата за назначаване на членовете на Изпълнителния съвет на ЕЦБ, "предварителната демократична отчетност и прозрачността биха се подобрили, ако Съветът оценява няколко потенциални кандидати и ако предложеният от Съвета кандидат бъде обект на вот на одобрение от страна на Парламента", се казва в доклада. Членовете на ЕП отново призовават след заседанията на Управителния съвет на ЕЦБ да се публикува резюме на протоколите от тези заседания, в което ясно да са посочени аргументите „за” и „против” взетите решения и дали тези решения са били взети единодушно. Доклад за еврозоната
С доклад с автор Dariusz Rosati (ПЕС, Полша) в отговор на годишния доклад за 2007 г. на ЕК Европейският парламент призовава да се използва настоящия подем, за да се отстранят дефицитите и да се натрупат излишъци, които биха намалили равнищата на дълга, както и да се повиши качеството на публичното финансиране, като се инвестира повече в образованието, професионалното обучение, инфраструктурата и научноизследователската работа и иновациите.
Докладът приканва националните законодатели и регулатори да оценят внимателно развитието на пазара на недвижими имоти; обръща внимание на диференциран подход, който взема предвид специфичното положение на държавите-членки по отношение на растежа и бюджета.
Депутатите "призовават акционерите и корпоративните ръководители да поддържат отговорна политика по отношение на пакетните възнаграждения и премиите на високо корпоративно равнище, които нарастват непропорционално спрямо равнището на обикновените заплати и по този начин дават погрешни сигнали и обезсърчават подкрепата за отговорна политика на възнаграждения".
Депутатите призовават Съвета и Комисията да разгледат прилагането на критериите за сближаване по отношение на бъдещи нови членове на еврозоната. Комисията по икономическите въпроси счита, че в интерес на по-силното икономическо координиране, Еврогрупата трябва да има по-официална институционална рамка, която да включва съответната инфраструктура.
20070709IPR08943
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
