Към Европейска квалификационна рамка за обучение през целия живот
Образование
2007-06-06 - 13:38
Обучението никога не спира - докладчик Mantovani
Дали квалификациите, получени в една държава-членка на Европейския съюз са сравними с тези, получени в друга държава-членка? През 2005 г. Европейският съюз урегулира различните професионални квалификации, но все още съществува "джунгла" от други квалификации, като например професионалното обучение.
В навечерието на гласуването в Комисията по заетостта и социалните въпроси, се обърнахме към докладчика Mario Mantovani (ЕНП-ЕД, Италия) с молба да ни представи неговото мнение относно Европейската квалификационна рамка (ЕКР).
Важно ли е наистина да разполагаме с обща европейска рамка за дипломи и квалификации?
Сред целите на Лисабонската стратегия са заложени създаването на работни места и превръщането на европейската икономика в най-конкурентноспособната икономика в света. Ето защо е необходимо да насочим вниманието си не само върху обучението по време на задължителния образователен цикъл, но и през целия живот. Темпото на световното развитие налага постоянна и непрекъсната необходимост от усъвършенстване.
През последните години Европейският съюз и преди всичко Европейският парламент работят по окончателната реализация на свободното движение на хора в рамките на Съюза. Не мислите ли, че има противоречие в този смисъл, ако продължават да съществуват различни еквиваленти на дипломите в Европа?
По мое мнение Европейска квалификационна рамка за обучение през целия живот ще подобри мобилността в рамките на Европейския съюз. Като казвам това, имам предвид изследователите, студентите, както и всички, които имат желание да се придвижват в Европа ... може би ще припомните историята за полския водопроводчик, която уплаши Франция и вероятно това бе една от причините, поради която французите гласуваха против Европейската конституция. Убеден съм, че благодарение на ЕКР ще превъзмогнем тези трудности, че полският водопроводчик ще може да получи признаване на дипломата и квалификацията, така както и водопроводчиците от Италия, Франция, Германия или Румъния: такава рамка би позволила на хората да се чувстват равни навсякъде в Европа.
Акцентът на дебата е поставен върху създаване на рамка за дипломи и квалификации на доброволна основа. Какво би било предимството на такава обща референция на европейско ниво?
Това е законодателна препоръка, по-малко политическа и по-техническа. Ако всяка квалификация изисквана в училище или другаде бе задължителна, то това би създало проблеми за страните-членки, които се движат с различна скорост. Фактът, че рамката за обучение през целия живот няма задължителен характер позволява на държавите-членки да я използват и да адаптират техните национални дипломи. По тази начин ще се осъществява постепенен подход, който няма да изправи европейските страни пред проблеми.
Принципът на обучение през целия живот се отнася до всички поколения граждани. На какъв етап от личното "обучение през целия живот" се намирате Вие?
Ако трябва да определя ниво, базирайки се на квалификационната рамка на 8 нива на познания, способности и умения, бих казал, че съм на последното ниво... Важното е обаче, да се стремим към подобряване на нашата работна среда и на нашия живот.
Доклада на Комисията по заетостта и социалните въпроси ще бъде гласуван на пленарната сесия на Европейския парламент през септември.
20070601STO07341 Профил на депутата Mantovani "За ролята на Европейския парламент в областта на образованието" (на английски) Комисия по заетост и социални въпроси Образование и обучение - сайт на ЕК
BG
1
PHOTO
20070605PHT07524.jpg
BG
2
LINK
/members/public/geoSearch/view.do?country=IT&partNumber=1&zone=Nord-Occidentale&id=4395&language=BG
BG
4
LINK
/activities/expert/committees/presentation.do?committee=2352&language=BG
BG
5
LINK
http://ec.europa.eu/education/index_en.html
-//EP//TEXT IM-PRESS 20060926STO11004 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
