"Положението на ромите на пазара на труда е като омагьосан кръг"
Права на гражданите
2009-03-10 - 15:56
Magda Kósáné Kovács Ромите съставляват най-голямото малцинство в Европа - 10-12 милиона души. Тежкото им социалното положение отново е на вниманието на евродепутатите в пленума с доклада на унгарската евродепутатка от ПЕС Magda Kósáné Kovács, който предлага мерки за по-добър достъп на ромите до пазара на труда в ЕС. Предлагаме Ви интервю с г-жа Kovács.
Политиката на институциите по ромския въпрос разглежда интеграцията на ромите главно като регионален проблем, който стои пред новите държави-членки и страните-кандидатки за членство в ЕС. Събитията от близкото минало ни напомнят, че ангажиментът към ромите е европейски въпрос, се подчертава в доклада на унгарската евродепутатка Magda Kósáné Kovács. Според нея след източното разширяване на ЕС е започнало безпрецедентно масово преселение на роми в старите държави-членки, което представлява нов вид предизвикателство спрямо политиката на интеграция.
Преди една година ЕС излезе със стратегия за ромите. Какво прави Вашия доклад актуален в този момент? Това, с което разполагаме, е по-скоро меморандум за разбирателство, отколкото стратегия. Ние трябва да знаем какви инструменти и ресурси могат да бъдат мобилизирани за постигането на целите. Все още е необходимо разработването на конкретна стратегия, но това ще зависи от следващия парламент. Този доклад иска да даде знак, че има такава необходимост.
В доклада си предлагате ЕП да се фокусира върху ромите в Централна и Източна Европа. В какво се различава тяхното положение от това на ромите на Запад?
Разбира се, ситуацията в Централна и Източна Европа е различна от тази на другите европейски държави, не само географски, но и исторически. Зад нас са десетилетия, прекарани под влиянието на Съветския съюз. Към това се прибави рухването на социалната и икономическата система в края на 80-те години. Тази икономическа трансформация раздели обществата на две - мнозинството, което се адаптира доста добре и група без никакви шансове. Това бе последвано от втори шок след разширяването на ЕС, когато тези, които вече бяха на дъното на обществото, имаха проблем да се адаптират. В допълнение, като трети шок дойде и икономическата криза. Ромите в региона са на дъното на обществото, те са като дълбоководните риби : не виждат никаква светлина, но искат да живея в нея , като всеки друг. Какви са основните мерки, които предлагате в своя доклад за подобряване на икономическото положение на ромите и на техния достъп до трудовия пазар? Положението на ромите на пазара на труда е като омагьосан кръг. Те не могат да влязат на пазара на труда, тъй като те са загубили работните си места, понеже живеят в засегнати региони. Независимо от средствата, които държавите членки получават от ЕС за преквалификация, ромите не могат да се възползват от тях, тъй като им липсват основни квалификации, или понеже най-близката работа се намира на 80 км от мястото, където живеят или няма средство за транспорт до там. Освен това, те често не разполагат с подходящи дрехи или обувки. Ако една ромка иска да работи в стола на съседното село външният й вид има значение, ако той е занемарен-няма да я вземат на работа.
За тези, които живеят на ръба на обществото в страните от Централна и Източна Европа, основният вариант да изкарат препитанието си е земеделието. Европа се затруднява да приспособи тези селскостопански дейности за препитание към системата си за субсидии, която се подчинява на друга логика - ефективност, конкурентост и пазарни печалби.
Трябва да се създадат социални кооперативи, земята да се отдава по наем и ЕС да субсидира тези дейности въз основа на друг тип логика.
Много важно е също така децата да имат достъп до добро образование.
20090309STO51242 Докладът на Magda Kósáné Kovács Съобщение за пресата Ромите в Европа - как да бъде прекратена дискриминацията ?
BG
1
PHOTO
20090306PHT51193.jpg
-//EP//TEXT REPORT A6-2009-0038 0 NOT XML V0//BG
-//EP//TEXT IM-PRESS 20090219BRI50012 FULL-TEXT NOT XML V0//BG
-//EP//TEXT IM-PRESS 20080125STO19645 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
