ВЪПРОС С ИСКАНЕ ЗА УСТЕН ОТГОВОР, ПОСЛЕДВАН ОТ РАЗИСКВАНЕ O-0159/09
съгласно член 115 от Правилника за дейността на ЕП
от
Sophia in 't Veld
,
Leonidas Donskis
,
Jeanine Hennis-Plasschaert
,
Marietje Schaake
,
Alexander Alvaro
,
Renate Weber
,
Nadja Hirsch
,
Ramon Tremosa I Balcells
,
Olle Schmidt
и Baroness
Sarah Ludford
, от името на групата ALDE
към Съвета
Относно: Ново развитие по програмата за извънредно предаване на ЦРУ и тайните затвори на територията на ЕС
На 18 ноември медиите разкриха, че в таен затвор, функциониращ в Литва от 2004 до 2005 г., са използвани мъчения за разпитване на заподозрени терористи от >Ал Кайда. Парламентът в Литва започна трето разследване, след като президентът призова за извършване на проучване по въпроса. Според твърденията, Литва е дала своето съгласие за затвора, след като бившият президент Буш е обещал подкрепа за влизането на Литва в НАТО. В докладите на ЕП и Съвета на Европа е било също така изтъкнат факта, че тайно споразумение на НАТО от 4 октомври 2001 г. може да е било използвано от американските органи за прикриване на действията на ЦРУ на територията на ЕС. В Полша, след като парламентарното разследване отрече съществуването на тайни затвори на полска земя, прокурори започнаха разследване за съществуването на затвор близо до бивша военна въздушна база . Миналият 4 ноември, италиански съд осъди задочно 23-ма американски агенти и 2-ма служители на италианското разузнаване за отвличането на Abu Omar в Милано и транспортирането му със самолет до Египет, където е бил измъчван. Следващите правителства обявиха част от доказателствата за държавна тайна . Един от осъдените агенти на ЦРУ разкри пред медиите, че те са „нарушили закона” и че решенията са били взети във Вашингтон, докато американската администрация заявява, че е „разочарована” от решението на италианския съд . В Обедненото кралство, правителството многократно се противопоставя на разкриването на доказателства, показващи разпити на британските разузнавателни служби и то е знаело за нечовешкото и унизително отношение и мъчения, наложени на жителя на Обединеното кралство Binyam Mohamed от агенти на ЦРУ, на основание нарушаване на разузнавателните взаимоотношения между Обедненото кралство и САЩ. На 19 ноември Върховния съд отхвърли - за 6-и път - исканията на правителството . Медиите също така разкриха, че миналия октомври американски Gulfstream jet, свързан с ЦРУ е бил посрещнат от два хеликоптера SAS в рамките на тайна операция на международното летище в Бирмингам .
Какво възнамерява да направи Съветът, за да гарантира, че истината и справедливостта ще надделеят във връзка с нарушаването на основните права, извършвано на територията на ЕС и за да гарантира, че това няма да се случи отново? Съгласен ли е Съветът, че въвличането на Европа в тези нарушения на международното право и конвенцията за правата на човека, и неуспехът в осигуряването на яснота и отговорност, сериозно подкопават моралния авторитет на Европа във външната й политика? Може ли Съветът да осигури подробен отчет за това, което е направил до този момент във връзка с изясняването на твърденията? Запознат ли е Съветът със споразумението на НАТО от 4 октомври 2001 г. и какво ще направи за да гарантира, че ЕС няма да се откаже от демократичността и основните права в борбата с тероризма и в сътрудничеството с трети страни и главно САЩ? Дали Съветът ще повдигне тези въпроси пред държавите-членки и САЩ?
http://abcnews.go.com/Blotter/cia-secret-prison-found/story?id=9115978; http://www.boston.com/news/world/europe/articles/2009/11/20/lithuanian_officials_open_new_inquiry_into_secret_cia_prisons http://www.google.com/hostednews/afp/article/ALeqM5iNvDcuqgrilgGGgpnADjUyTJB18w http://www.statewatch.org/rendition/rendition.html http://abcnews.go.com/Blotter/exclusive-convicted-cia-spy-broke-law/story?id=8995107 http://www.guardian.co.uk/world/2009/nov/19/court-rejects-miliband-cia-request http://www.statewatch.org/rendition/rendition.html