Мария Неделчева: Хората в Южен Судан се нуждаят от помощта ни
Външни отношения
2011-03-03 - 10:02
Мария Неделчева: Станахме свидетели на исторически момент за Африка На 9 юли се очаква Южен Судан да стане независима държава. Добрата воля и на двете части на Судан - Северната и Южната е от съществено значение за функционирането на новата държава, смята българската евродепутатка от ЕНП Мария Неделчева. Тя бе ръководител на мисията на Европейския парламент за наблюдение на референдума за независимост на Южен Судан (9-15 януари). Предлагаме Ви интервю с нея за ситуацията в региона.
Очаква се Южен Судан да стане независима държава на 9 юли, след дълги години на гражданска война. Какви са шансовете за успешно изграждане на ново държавно образование в региона?
Първо, трябва да станем свидетели на обявяването на независимост на 9 юли. Много ще зависи от добрата воля на двете страни да си сътрудничат, тъй като те са, а така ще бъде и в обозримо бъдеще, все още много свързани помежду си в икономически и в социален аспект. Много въпроси все още трябва да бъдат разрешени по приятелски начин и поради това е наложително и двете страни да продължават да имат добри отношения.
Най-чувствителен е въпросът за богатия на петрол граничен район на Абией, който все още трябва да реши на референдум съдбата си, а по този начин и окончателната граница. Основният въпрос за това кой ще управлява средствата от сондажа на петрол все още е отворен.
Други проблеми са новите политически различията между Севера и Юга, изграждането на институции след обявяването на независимостта и въпросът за интеграцията на мигрантите от Север, които ще искат да се установят в Южната част. В Южната част почти липсва инфраструктура и няма работни места за новодошлите.
Южен Судан се състои от повече от 200 етнически групи и е един от най-лингвистично разнообразните региони на Африка. Може ли ЕП да допринесе с опита си в областта на многоезичната демокрация?
В ЕП се вижда, че езиковото многообразие не е пречка за функционирането на демокрацията, това многообразие не е проблем, а обогатяване и ние трябва да насърчаваме страната да подходи към този въпрос по този начин.
Вашата мисия за наблюдение на изборите беше и в Северната, и в Южната част на Судан. Референдумът изглежда премина мирно, при добра организация. Какви са основите Ви впечатления, от гледна точка на хората?
Той беше една от най-вълнуващите мисии, на които съм била свидетел. Аз не мисля, че преувеличавам, когато казвам, че станахме свидетели на исторически момент за Африка. Видяхме волята на двете страни за решаването на подобни проблеми по мирен начин. Това, което хората там очакват от нас в момента, е да не отиваме там само за референдум, но Европейският съюз да ги подкрепя, тъй като те се стремят към свобода и демокрация.
20110228STO14483 Мария Неделчева Мисията за наблюдение на вота в Судан Судан - информация от Службата за външна дейност на ЕС
BG
1
PHOTO
20110222PHT14109.jpg
BG
2
LINK
/members/public/geoSearch/view.do;jsessionid=AE3D5ACEFA033905A0882EC45FACE9FC.node1?language=BG&partNumber=1&country=BG&id=96848
BG
3
LINK
http://www.eueom.eu/sudan2011
BG
4
LINK
http://www.eeas.europa.eu/sudan/index_en.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
