P7_TA-PROV(2011)0248
Доказателства за произход на някои текстилни продукти ***I
A7-0156/2011
Законодателна резолюция на Европейския парламент от 7 юни 2011 г. относно предложението за регламент на Европейския парламент и на Съвета за отмяна на Регламент (ЕО) № 1541/98 на Съвета относно доказателствата за произход на някои текстилни продукти, включени в раздел ХI от Комбинираната номенклатура и пуснати в свободно обращение в Общността, както и относно условията за приемане на тези доказателства, и за изменение на Регламент (ЕИО) № 3030/93 относно общите правила за внос на някои текстилни продукти с произход от трети страни ( COM(2010)0544 – C7-0316/2010 – 2010/0272(COD) )
(Обикновена законодателна процедура: първо четене)
Европейският парламент
, –
като взе предвид предложението на Комисията към Европейския парламент и Съвета ( COM(2010)0544 ),
–
като взе предвид член 294, параграф 2 и член 207, параграф 2 от Договора за функционирането на ЕС, съгласно които Комисията е внесла предложението ( C7-0316/2010 ),
–
като взе предвид член 294, параграф 3 от Договора за функционирането на ЕС,
–
като взе предвид член 55 от своя правилник,
–
като взе предвид доклада на комисията по международна търговия ( A7-0156/2011 ),
1.
Приема своята позиция на първо четене, изложена по-долу;
2.
Изисква от Комисията да се отнесе до него отново, в случай че възнамерява да внесе съществени промени в своето предложение или да го замени с друг текст;
3.
Възлага на своя председател да предаде позицията на Парламента съответно на Съвета и на Комисията, както и на националните парламенти.
P7_TC1-COD(2010)0272
Позиция на Европейския парламент приета на първо четене на 7 юни 2011 г. с оглед приемането на Регламент (ЕС) № …/2011 на Европейския парламент и на Съвета за отмяна на Регламент (ЕО) № 1541/98 на Съвета относно доказателствата за произход на някои текстилни продукти, включени в раздел ХI от Комбинираната номенклатура и пуснати в свободно обращение в Общността, както и относно условията за приемане на тези доказателства, и за изменение на Регламент (ЕИО) № 3030/93 относно общите правила за внос на някои текстилни продукти с произход от трети страни
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за функционирането на Европейския съюз, и по-специално член 207, параграф 2 от него,
като взеха предвид предложението на Европейската комисия,
след предаване на проекта на законодателния акт на националните парламенти,
в съответствие с обикновената законодателна процедура Позиция на Европейския парламент от 7 юни 2011 г.
,
като имат предвид, че: (1)
Регламент (ЕО) № 1541/98 на Съвета ОВ L 202, 18.7.1998 г., стр. 11.
установява разпоредби за доказателствата за произход на някои текстилни продукти с произход от трети страни, с които Съюзът е сключил двустранни споразумения, протоколи или други спогодби за текстила, или на текстилни продукти, за които Съюзът е установил система за наблюдение на тенденциите при вноса на продукти, или за които прилага специални предпазни клаузи.
(2)
След приемането на Регламент (ЕО) № 1541/98 настъпиха редица важни промени. Броят на прилаганите от Съюза мерки по отношение на вноса на текстилни продукти, попадащи в обхвата на раздел ХI от Комбинираната номенклатура, постепенно намаля, като в същото време намаля и тяхното въздействие, като понастоящем те са с ограничен обхват, както по отношение на позициите от Комбинираната номенклатура, така и по отношение на засегнатите държави.
(3)
В член 26 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността ОВ L 302, 19.10.1992 г., стр. 1.
се предвижда, че при сериозно съмнение митническите органи имат право да поискат допълнителни доказателства за произход.
(4)
Във всички случаи държавата по произхода трябва да бъде посочена в поле 34 на единния административен документ, който се попълва в съответствие с пояснителните бележки към единния административен документ, съдържащи се в приложение 37 към Регламент (ЕИО) № 2454/93 на Комисията от 2 юли 1993 година за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността OВ L 253, 11.10.1993 г., стр. 1.
. Това обозначение подлежи на стандартните процедури за проверка, които включват и правото на митническите органи при необходимост да поискат допълнителни доказателства, като всеки случай се разглежда поотделно.
(5)
Задължението за редовно предоставяне на допълнителни доказателства за произход на текстилните продукти, посочени в съображение 1, е станало непропорционално спрямо целта на предложението, която е допълване на някои мерки по отношение на вноса, които на практика вече не се използват. Поради това посоченото задължение създава ненужна тежест за икономическия оператор.
(6)
Предвид факта, че текстилните продукти могат да бъдат внасяни без ограничения и че митническите органи са в състояние, както е посочено в съображение 4, да поискат допълнителна информация, по-специално в случай на съмнения относно произхода на внесените продукти, повече не е необходимо запазването на допълнителните административни изисквания, предвидени в Регламент (ЕО) № 1541/98.
(7)
Следователно Регламент (ЕО) № 1541/98 следва да бъде отменен.
(8)
Регламент (ЕИО) № 3030/93 на Съвета ОВ L 275, 8.11.1993 г., стр. 1.
, съгласно който в определени случаи доказателството за произход, предвидено в Регламент (ЕО) № 1541/98, може да бъде прието, следва да бъде съответно изменен,
ПРИЕХА НАСТОЯЩИЯ РЕГЛАМЕНТ:
Член 1
Регламент (ЕО) № 1541/98 се отменя.
Член 2
В член 1, параграф 6, първа алинея от Регламент (ЕИО) № 3030/93 второто изречение се заличава.
Член 3
Настоящият регламент влиза в сила на двадесетия ден след публикуването му в
Официален вестник на Европейския съюз
.
Настоящият регламент е задължителен в своята цялост и се прилага пряко във всички държави-членки.
Съставено в
За Европейския парламент
За Съвета
Председател
Председател
