Общи европейски стандарти за връщане на нелегални имигранти?
Имиграция
2008-06-17 - 10:35
Връщането на нелегални имигранти - тема, свързана с много емоции Първият опит за въвеждане на общи европейски стандарти и процедури за връщане на нелегални имигранти ще бъде дискутиран от евродепутатите във вторник. Ако бъде постигнато съгласие, това би могло да стане първата стъпка към общ подход в областта на имиграцията. Ще се постигне ли съгласие след три години на преговори? Проследете дебата във вторник и гласуването в сряда.
В началото на юни в Съвета бе постигнат компромис, който има подкрепата на някои от политическите групи в Европейския парламент. Той леко променя доклада на германския депутат Manfred Weber (ЕНП-ЕД), който бе одобрен от Комисията по граждански свободи през септември миналата година.
Максимален период за задържане на нелегални имигранти - 6 месеца?
Една от централните теми е периодът, в който нелегалните имигранти могат да бъдат задържани преди да бъдат върнати обратно. Този период в държавите-членки варира между 32 дни във Франция и 20 месеца в Латвия, а в седем държави няма ограничение във времето. Министрите на вътрешните работи се споразумяха този срок да е 6 месеца, като те могат да бъдат удължени с още 18 месеца. В текста се съдържа и предложение за период за доброволно връщане. Записана е и опция за забрана за повторно влизане в срок от 5 години за депортирани от територията на ЕС.
Позициите на политическите групи
Най-голямата фракция в ЕП - групата на ЕНП-ЕД подкрепя компромиса, като стъпка в борбата с нелегалната имиграция. Според либералите от АЛДЕ компромисът е стъпка в правилната посока, Съюзът за Европа на нациите също подкрепя компромиса.
Текстът обаче е неприемлив за Групата на Зелените/Европейски свободен алианс и за Конфедеративна група на Европейската обединена левица - Северна зелена левица. Втората по големина група в парламента - ПЕС подготвя поправки за да засили аспекта за защита на човешкото достойнство.
Какво ще последва в случай на съгласие?
Ако бъде одобрено предложението, държавите ще трябва да въведат новите стандарти в срок от 24 месеца, срокът въвеждане на процедурите за осигуряване на юридическа помощ на имигрантите е 36 месеца.
Прочетете повече по темата в съобщението за пресата и в нашето тематично досие за посещенията на евродепутати в центрова за имигранти в Дания и в други държави-членки.
20080616STO31733 Съобщение за пресата На живо! Тематично досие за имигрантите Нелегалната имиграция - журналистически семинар
BG
1
PHOTO
20080616PHT31856.jpg
BG
3
LINK
/wps-europarl-internet/faces/live/live-video.jsp?language=bg
-//EP//TEXT IM-PRESS 20080603BRI30699 ITEM-002-BG NOT XML V0//BG
-//EP//TEXT IM-PRESS 20080415FCS26634 0 NOT XML V0//BG
-//EP//TEXT IM-PRESS 20080505STO28116 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
