A7-0006/2009
4.9.2009
ДОКЛАД
относно предложението за решение на Европейския парламент и на Съвета относно мобилизиране на средства от Европейския фонд за приспособяване към глобализацията, съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
(COM(2009)0371 – C7‑0115/2009 – 2009/2066(BUD))
Комисия по бюджети
Докладчик:
Reimer Böge
PE 427.238v03-00
СЪДЪРЖАНИЕ
ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ..........................3
ПРИЛОЖЕНИЕ: РЕШЕНИЕ НА ЕВРОПЕЙСКИЯ ПАРЛАМЕНТ И СЪВЕТА....................5
ИЗЛОЖЕНИЕ НА МОТИВИТЕ...............................................................................................7
СТАНОВИЩЕ НА КОМИСИЯТА ПО ЗАЕТОСТ И СОЦИАЛНИ ВЪПРОСИ.................10
ПРОЦЕДУРА...........................................................................................................................16
ПРЕДЛОЖЕНИЕ ЗА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за решение на Европейския парламент и на Съвета относно мобилизиране на средства от Европейския фонд за приспособяване към глобализацията, съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
( COM(2009)0371 – C7‑0115/2009 – 2009/2066(BUD) )
Европейският парламент ,
– като взе предвид предложението на Комисията до Европейския парламент и Съвета ( COM(2009)0371 – C7‑0115/2009 ),
– като взе предвид Междуинституционалното споразумение от 17 май 2006 г. между Европейския парламент, Съвета и Комисията относно бюджетната дисциплина и доброто финансово управление (МИС от 17 май 2006)
ОВ С 139, 14.6.2006 г., стр. 1. , и по-специално точка 28 от него,
– като взе предвид Регламент (ЕО) №1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията
ОВ L 406, 30.12.2006 г., стр. 1. (ЕФПГ Регламент),
– като взе предвид доклада на Комисията по бюджети и становището на комисията по заетост и социални въпроси ( A7-0006/2009 ),
А. като има предвид, че Европейският съюз е създал съответните законодателни и бюджетни инструменти за осигуряване на допълнителна подкрепа за работници, които страдат от последиците от големи структурни промени в моделите на световната търговия и за подпомагане на повторното им интегриране на трудовия пазар,
Б. като има предвид, че финансовата помощ на Съюза за съкратените работници следва да бъде динамична и да се предоставя по възможно най-бърз и най-ефикасен начин, в съответствие със Съвместната декларация на Европейския парламент, Съвета и Комисията, приета по време на заседанието по съгласуване на 17 юли 2008 г. и при надлежно спазване на Междуинституционалното споразумение (МИС) от 17 май 2006 г. по отношение на вземането на решения за мобилизиране на средства от Фонда.
В. като има предвид, че Испания и Португалия са поискали помощ във връзка със случаи, засягащи съкращения в текстилния отрасъл, съответно в регионите Каталуня
EGF/2008/005 ES/Cataluña. и Норте-Сентро
EGF/2009/001 PT/Norte-Centro. , и че те са изпълнили критериите за допустимост, установени с Регламента за ЕФПГ,
1. отправя искане към заинтересованите институции да положат необходимите усилия за ускоряване на мобилизирането на средства от Фонда;
2. подчертава, че Европейският съюз следва да използва всички средства, с които разполага, за да се справи с последиците от световната икономическа и финансова криза; във връзка с това отбелязва, че ЕФПГ може да изпълнява съществена роля за повторното приобщаване на съкратените работници към пазара на труда;
3. припомня, че мобилизирането на средства от ЕФПГ под формата на бюджетни кредити за плащания не следва да излага на опасност финансирането на Европейския социален фонд; изразява известни съмнения относно гарантирането на взаимно допълващия се характер с други съществуващи инструменти, като например социалния фонд на ЕС;
4. ангажира се да извърши оценка на функционирането и добавената стойност на ЕФПГ в контекста на общата оценка на програмите, както и на редица други инструменти, създадени от МИС от 17 май 2006 г., в рамките на процеса на бюджетния преглед на многогодишната финансова рамка за периода 2007-2013 г.;
5. одобрява решението, поместено в приложение към настоящата резолюция;
6. възлага на своя председател да подпише решението, наред с председателя на Съвета, и да осигури публикуването му в Официален вестник на Европейския съюз;
7. възлага на своя председател да предаде настоящата резолюция, заедно с приложението към нея, на Съвета и на Комисията.
ПРИЛОЖЕНИЕ: РЕШЕНИЕ НА ЕВРОПЕЙСКИЯ ПАРЛАМЕНТ И СЪВЕТА
от XX септември 2009 г.
за мобилизиране на средства от Европейския фонд за приспособяване към глобализацията, съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за създаване на Европейската общност,
като взеха предвид Междуинституционалното споразумение от 17 май 2006 г. между Европейския парламент, Съвета и Комисията относно бюджетната дисциплина и доброто финансово управление
ОВ C 139, 14.6.2006 г., стр. 1. , и по-специално точка 28 от него,
като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията
OВ L 406, 30.12.2006 г., стр. 1. , и по-специално член 12, параграф 3 от него,
като взеха предвид предложението на Комисията,
като имат предвид, че:
(1) Европейският фонд за приспособяване към глобализацията (ЕФПГ) беше създаден, с цел да предостави допълнителна подкрепа на съкратените работници, които са засегнати от последиците от големи структурни изменения в моделите на световната търговия, и да ги подпомогне при повторното им приобщаване към пазара на труда,
(2) Междуинституционалното споразумение от 17 май 2006 г. позволява мобилизиране на Фонда в рамките на годишния таван от 500 милиона евро,
(3) на 29 декември 2008 г. Испания представи заявление за мобилизиране на ЕФПГ във връзка със съкращения в текстилния отрасъл, заявлението е в съответствие с изискванията за определяне на финансовото участие, предвидени в член 10 от Регламент (ЕО) № 1927/2006, следователно Комисията предлага да се мобилизират 3 306 750 евро,
(4) на 23 януари 2009 г. Португалия представи заявление за мобилизиране на ЕФПГ във връзка със съкращения в текстилния отрасъл, заявлението е в съответствие с изискванията за определяне на финансовото участие, предвидени в член 10 от Регламент (ЕО) № 1927/2006, следователно Комисията предлага да се мобилизират 832 800 евро,
(5) следователно ЕФПГ следва да бъде мобилизиран, за да се осигури финансово участие за заявленията, представени от Испания и Португалия,
РЕШИХА, КАКТО СЛЕДВА:
Член 1
За общия бюджет на Европейския съюз за 2009 финансова година, Европейският фонд за приспособяване към глобализацията се мобилизира за отпускане на сумата от 4 139 550 евро в бюджетни кредити за поети задължения и в бюджетни кредити за плащания.
Член 2
Настоящото решение се публикува в Официален вестник на Европейския съюз.
Съставено в Брюксел,
За Европейския парламент За Съвета
Председател Председател
ИЗЛОЖЕНИЕ НА МОТИВИТЕ
I. Предистория
Европейският фонд за приспособяване към глобализацията беше създаден с цел предоставяне на допълнителна помощ за работници, засегнати от последиците от големи структурни промени в моделите на световната търговия.
Според разпоредбите на точка 28 от Междуинституционалното споразумение от 17 май 2006 г. за бюджетната дисциплина и доброто финансово управление
ОВ C 139, 14.6.2006 г., стр. 1. и на член 12 от Регламент (ЕО) № 1927/2006
OВ L 406, 30.12.2006 г., стр. 1. , Фондът не може да надхвърля максимална сума от 500 милиона евро, получена от резерва в рамките на горната граница за общите разходи за предходната година и/или от освободените бюджетни кредити за поети задължения от предходните две години, с изключение на свързаните с функция 1б. Съответните суми са записани в бюджета като предвиждания до момента на установяване на наличието на достатъчен резерв и/или освободени бюджетни кредити за поети задължения.
По отношение на процедурата, с цел задействане на Фонда, Комисията, в случай на положителна оценка на дадено заявление, представя на бюджетния орган предложение за мобилизиране на средства от Фонда и същевременно - съответно искане за трансфер. Наред с това се организира тристранна процедура (триалог) с цел постигане на споразумение относно използването на Фонда и необходимите суми. Тристранната процедура може да бъде в опростена форма.
ІІ. Текущо положение: предложение на Комисията
Настоящото предложение е във връзка с мобилизирането на общата сума от 4.139.550 евро от Европейския фонд за приспособяване към глобализацията (ЕФПГ) в полза на Испания и Португалия, с цел предоставяне на подкрепа за съкратените работници от текстилния отрасъл в регионите Каталуня (Испания) и Норте-Сентро (Португалия).
И двете заявления се основават на критериите, предвидени в член 2, буква б) от Регламент (ЕО) № 1927/2006, свързани с общите критерии за намеса (най-малко 1000 съкращения за период от 9 месеца, най-вече в малки или средни предприятия в отрасъл NACE 2 в един регион или два граничещи региона на ниво NUTS II).
Испанското заявление, EGF/2008/005/ES/Cataluña, предадено на Комисията на 29 декември 2008 г. и допълнено с допълнителна информация на 13 март 2009 г., се отнася до 1720 съкращения на работници в 30 предприятия от текстилния отрасъл, разположени в един регион на ниво NUTS II, в Каталуня. Испанските органи са подали заявление за 3.306.750 евро от Фонда.
Португалското предложение, EGF/2009/001/PT/Norte-Centro, беше представено на Комисията на 29 януари 2009 г. То се отнася до 1588 съкращения на работници в 49 предприятия от португалския текстилен отрасъл (NACE 13) в два граничещи региона - Норте и Сентро. Португалия е подала заявление за 832.800 евро от ЕФПГ.
За да мобилизира Фонда, Комисията представи на бюджетния орган искането за трансфер (DEC18//2009) на общата сума от 4.139.550 евро от резерва на Европейския фонд за приспособяване към глобализацията (ЕФПГ) в бюджетни кредити за поети задължения (бюджетен ред 40 02 43) и от бюджетните редове за Европейския социален фонд (04 02 17 - ЕСФ - Сближаване) в бюджетни кредити към бюджетните редове на ЕФПГ (04 05 01) за бюджетни кредити за поети задължения и плащания.
МИС позволява мобилизиране на Фонда в рамките на годишен таван от 500 милиона евро. Това е второто предложение за мобилизиране на Фонда през 2009 г. До настоящия момент са били приети две заявления за финансиране през 2009 г. за общата сума от 3.384.300 евро в полза на Испания (Кастилия и Леон и Арагон), както и за техническа помощ от страна на Комисията.
В съответствие с член 12, параграф 6 от правното основание, на 1 септември всяка година следва да са на разположение най-малко 125 милиона евро (25%) за покриване на възникващите нужди до края на годината. След приспадане на вече договорената през 2009 г. сума, на разположение остават 496.615.700 евро.
Преглед на заявленията – бюджет за 2009 г.
Европейски фонд за приспособяване към глобализацията (ЕФПГ):
Отправни документи
Държава-членка
Случай
Финансово участие на ЕФПГ (€)
Съкращения
EGF/2008/004
Испания
Автомобилна индустрияКастилия и Леон и Арагон
2 694 300
1 082
SEC(2008) 2986
Комисия
Техническа помощ
690 000
---
EGF/2008/005
Испания
Текстилна индустрия/Каталуня
3 306 750
1 720
EGF/2009/001
Португалия
Текстилна индустрия/Норте-Сентро
832 800
1 588
ОБЩО
Резерв
7 523 850
492 476 150
N.B. Фондът не може да надхвърля максималната сума от 500 милиона евро годишно
III. Процедура
Комисията представи искане за трансфер
DEC 18/2009 от 16 юли 2009 г. с цел записване на конкретни бюджетни кредити за поети задължения и за плащания в бюджета за 2009 г., както изисква точка 28 от Междуинституционалното споразумение от 17 май 2006 г.
Тристранните преговори по предложението за решение на Комисията относно мобилизирането на Европейския фонд за приспособяване към глобализацията би могла да е в опростена форма (размяна на писма), както предвижда член 12, параграф 5 от правното основание, освен ако не е налице споразумение между Парламента и Съвета.
В съответствие с вътрешно споразумение с комисията по заетост и социални въпроси (EMPL) тази комисия следва да бъде асоциирана към процеса с цел осигуряване на конструктивна подкрепа и принос за прилагането на Европейския фонд за приспособяване към глобализацията.
След оценката на исканията комисията EMPL на Европейския парламент даде становището си относно мобилизирането на средства от Фонда, както е посочено в становището, поместено в приложение към настоящия доклад.
Съвместната декларация на Европейския парламент, Съвета и Комисията, приета по време на заседанието по съгласуване от 17 юли 2008 г., потвърди значението на осигуряването на бърза процедура при надлежно спазване на Междуинституционалното споразумение за вземането на решения относно мобилизирането на средства от Фонда.
СТАНОВИЩЕ НА КОМИСИЯТА ПО ЗАЕТОСТ И СОЦИАЛНИ ВЪПРОСИ
г-н Alain Lamassoure
председател на комисията по бюджети
ASP 13 E 158
Тема: Становище на комисията по заетост и социални въпроси относно предложението на Европейската комисия за Решение на Европейския парламент и на Съвета относно мобилизирането на Европейския фонд за приспособяване към глобализацията от 16 юли 2009 г. (COM(2009)371 окончателен)
Господин Председател,
С цел улесняване незабавното приемане от страна на европейския бюджетен орган на предложението на Комисията относно мобилизирането на Европейския фонд за приспособяване към глобализацията в случая EGF/2008/005 ES/Cataluña и EGF/2009/001 PT/Norte-Centro, комисията по заетост и социални въпроси предаде това предложение за разглеждане на своята работна група по въпросите на Европейския фонд за приспособяване към глобализацията (ЕФПГ) и на координаторите. Работната група се събра на 1 септември 2009 г. под мое ръководство и ми възложи да Ви съобщя следното становище:
Работната група, специализирана по въпросите на ЕФПГ, и координаторите на комисията по заетост и социални въпроси са за мобилизиране на ЕФПГ във връзка с двете заявления EGF/2008/005 ES/Cataluña и EGF/2009/001 PT/Norte-Centro. Комисията по заетост и социални въпроси отправя следните забележки, които при все това не поставят под въпрос трансфера на плащането.
Бяха разгледани следните елементи:
а) Общи наблюдения
Заявления (Член 5 от Регламент (ЕО) № 1927/2006)
Двете заявления за мобилизиране на Фонда бяха внесени в десетдневен срок, считано от датата, на която са били изпълнени условията за намеса на ЕФПГ. Тези две заявления, внесени съответно в края на 2008 г. и в началото на 2009 г., не се вписват в рамките на процедурата за мобилизиране на Фонда, във вида, в който тя беше преразгледана на 18 юни тази година, за да отговори на кризата.
Критерии за намеса (Член 2 от Регламент (ЕО) № 1927/2006)
Според документите, предоставени на разположение на Комисията, двете заявления отговарят на съществено условие за намесата на ЕФПГ: най-малко 1000 съкращения за период от девет месеца, най-вече в малки и средни предприятия, в отрасъл NACE 2 в един регион или в два граничещи региона на ниво NUTS II, както е уточнено в член 2, буква б) от Регламент (ЕО)№ 1927/2006.
В Испания са съкратени 1720 души, от които 1269 в деветмесечен период (от 28 февруари 2008 г. до 27 октомври 2008 г.) и 451 пред двата месеца, последвали референтния период. Всички тези съкращения са осъществени само в региона на Каталуня на NUTS II. Загубата на 1269 работни места засяга общо 30 предприятия.
В Португалия 1588 лица са загубили своето работно място през референтния период (от 16 февруари 2008 г. до 15 ноември 2008 г.). Освен това, през десетте седмици, последвали деветмесечния период, са извършени още 138 съкращения. Това е засегнало 49 предприятия от двата граничещи региона: Норте и Сентро (Norte-Centro).
Както е предвидено в член 2 от Регламент (ЕО)№ 1927/2006, Испания и Португалия доказаха, според Комисията, че загубата на работни места е била свързана със значителните промени с структурата на световната търговия, което е довело до важни икономически смущения, а именно до съществено увеличение на вноса в Европейския съюз или до бързо отстъпване на дотогава заеманата част на пазара на ЕС от даден отрасъл или на преместване в трети страни.
Двете заявления наистина засягат отрасъла на текстилното производство, който бележи значителен упадък след изтичане срока на международните споразумения относно текстила и облеклата. Следователно, въз основа на "dates" (от английски "data", следователно "данни" на френски или наистина "дати"?), съобщени от Испания и Португалия, службите на Комисията заключават, че може да бъде установена връзка между извършените съкращения и съществените промени в световната търговия, които са довели до увеличаване на вноса на текстилни изделия в ЕС и до намаляване на дела на ЕС в текстилното производство или до преместване на производството в трета страна.
Работната група на комисията по заетост и социални въпроси може да продължи да разсъждава в тази насока
Обяснение на неочаквания характер на тези съкращения (Член 5, параграф 2 буква a) от Регламент (ЕО) № 1927/2006)
Испания и Португалия обосновават това отчасти с очакването за стабилизиране на отрасъла, който междувременно се беше приспособил към новата ситуация, и от друга с непредвиденото нарастване на стойността на еврото спрямо щатския долар.
С оглед ситуацията на местно и регионално равнище, отново спомената по-долу, за оценяването на тези две заявления щеше да бъде от полза Комисията да постави по-силен акцент върху обяснението на неочаквания характер на тези съкращения, както го изисква член 5, параграф 2 от Регламента.
Допълняемост, съответствие и координация (Член. 6 от Регламент (ЕО) № 1927/2006)
Двете държави-членки потвърждават, че описаните мерки са наистина в допълнение към действията, финансирани от Структурните фондове. Те гарантират административни мерки, с които да се избегне двойното финансиране и непрестанно проследяване на дейностите на ЕСФ и на ЕФПГ.
Освен това, Испания и Португалия могат да докажат, че приносът на ЕФПГ няма да бъде използван за преструктуриране на предприятията, а единствено за действия в полза на засегнатите работници.
В края на краищата, испанските и португалските органи потвърдиха, че приносът на ЕФПГ няма да замести действията, свързани с отговорността на предприятията по смисъла на националното законодателство или колективните договорености.
Административни разходи, съгласно член 3 от Регламент (ЕО) № 1927/2006
Двете държави-членки уточняват, че в съответствие с разпоредбите на член 3 от Регламент (ЕО) № 1927/2006 административните разходи засягат подготовката, управлението, информацията и рекламата, както и контрола върху прилагането на ЕФПГ.
Равноправие между мъжете и жените и недопускане на дискриминация (Член. 7 от Регламент (ЕО) № 1927/2006)
Въз основа на информацията, предоставена от Комисията, Португалия и Испания не уточняват ясно дали са предоставили доказателствени елементи, които да позволят преценяване дали включването на перспективата от този вид в хода на прилагането на ЕФПГ е било спазено, както е предвидено в Регламента. Спазването на принципа за недискриминиране на може също така да бъде преценено.
б) Особености на двете заявления
EGF/2008/005 ES/Cataluña
Очакване въздействие на съкращенията върху заетостта на местно, регионално или национално равнище (Член 1 от Регламент (ЕО) № 1927/2006)
В Каталуня, между 2004 и 2008 г., броят на работниците в текстилната промишленост, останали без работа, значително нарасна. В 5 от 12 района (comarcas) на автономна област Каталуня, в която някои райони се характеризират с концентрация на предприятия от текстилната промишленост, 50% или дори повече от безработните са лица, съкратени от текстилния отрасъл. Съкращенията, възникнали в текстилния отрасъл, следователно имат по-сериозно отражение, отколкото по други места, а възможностите за съкратените работници за намиране на друга работа в отрасъла се редки.
Трябва да се отбележи, че документите не предоставят цифрови данни по отношение на процента на безработните в Каталуня, което прави трудно преценяването на посочените процентни данни.
Правомерни действия (Член 3 от Регламент (ЕО) № 1927/2006)
Испания предложи координиран набор от персонализирани услуги, предназначен за повторното приобщаване към пазара на труда на 1100 съкратени работници, които имат нужда от помощ. Пакетът от мерки включва професионално ориентиране за всички 1100 засегнати работници. Останалите мерки засягат единствено работниците със специални нужди. Например, 550 работници ще имат право на "преквалификация", която включва оценка на нуждите от обучение на работниците и обучение в отраслите, в които се открили възможности за работа.
Трябва по-специално да се обърне внимание на дейностите, "насърчаващи външна преквалификация", които включват временна финансова помощ в размер на 2500 евро (увеличена на 3000 евро за работниците на възраст над 45 г.) за работниците, които приемат сключването на трудов договор за период от най-малко шест месеца. Тази помощ ще бъде изплащана единствено ако предлаганата заплата е под 38 000 евро на година.
По отношение на подобни мерки, в член 3, буква в) от Регламент (ЕО) № 1927/2006 са предвидени мерки, насочени по-специално към работниците в неравностойно положение или възрастните работници, с цел да им се позволи да останат или да се завърнат на пазара на труда.
В заявлението се посочва, че 435 лица, сред които по-голямата част на възраст под 45 г. (с посочена сума за всяко лице, доближаваща се до 2500 евро), което ще рече малко над една трета, ще могат да се възползват от тези мерки. Комисията не уточнява защо заплата от 38 000 евро на година налага в тези случаи стимули за приемане на дадена работа. Освен това, остава съмнение по отношение на сигурността, че подобни мерки са обхванати от разпоредбите на член 3.
EGF/2009/001 PT/Norte-Centro
Очакване въздействие на съкращенията върху заетостта на местно, регионално или национално равнище (Член 1 от Регламент (ЕО) № 1927/2006)
Португалските органи са съобщили, че през 2008 г. най-засегнатите общини от безработицата в текстилния отрасъл показват по-висок процент на безработица (9%/10%), отколкото средната безработица в Португалия или дори в региона Норте като цяло (5,8%/7%). Те добавят, че тези региони, особено зависими от текстилното производство, предлагат малко други възможности за трудова заетост, които да са лесно достъпни за съкратените работници.
Правомерни действия (Член 3 от Регламент (ЕО) № 1927/2006)
Португалските органи обясняват, че по отношение на засегнатите работници, те са предпочели вземането на мерки за информиране и насърчаване, насочени към засегнатите лица, които са с ниска степен на образование и които имат затруднения да управляват проактивно своята кариера и нямат силна мотивация да го правят.
Координираният набор от персонализирани услуги е насочен към повторното приобщаване на работниците към пазара на труда. Те се основават на индивидуални планове за заетост, разработени с работниците, преди представяне на заявлението по ЕФПГ и които именно не са част от пакета от мерки на ЕФПГ. Индивидуалните планове за заетост включват услуги по предоставяне на консултации, групови обсъждания и план за професионалната мотивация, личното развитие и стратегиите за включване в пазара на труда. Тези мерки включват например програма за 300 души, които имат поне девет години обучение в рамките на националния образователен цикъл. Програмата предвижда засегнатите лица да определят заедно с обучаващите индивидуална програма с променлива продължителност, която да доведе до признаването на придобития опит, професионалните умения и удостоверяването на учебните знания на равнище основно или средно образование.
Идентификация на засегнатите категории работници (Член 5, параграф 2 буква б))
Фактът, че португалските органи предлагат действия само за 1000 души, като 1504 работници са посочени като такива, които могат да се възползват от мерките, финансирани от ЕФПГ, и че всички описания на категориите работници се позовават на тази цифра, поражда въпроси. Трудно е да се разбере кои ще бъдат в края на краищата тези, които участват в някоя от предложените мерки.
За сметка на това, тъй като Комисията е посочила, че начинът за представяне на лицата, имащи право да участват в мерките, финансирани от ЕФПГ, е доказал добро финансово управление, това би могло да послужи за пример на други държави-членки.
Следователно, би било от полза определянето на засегнатите лица в максимална степен да съответства на групата на реалните участници.
Забележки относно сътрудничеството за мобилизиране на ЕФПГ
Специалната процедура за мобилизирането на ЕФПГ с цел стимулиране на икономическия растеж и създаване на повече работни места в рамките на ЕС изисква усилие и желание за сътрудничество от страна на всички заинтересувани участници. За комисията по заетост и социални въпроси, на която е възложено да даде становище на комисията по бюджети относно прехвърлянето на кредити на държавите-членки, е абсолютно необходимо да получи пълни и своевременно предоставени данни. Занапред, чрез незабавно уведомяване от страна на Комисията относно заявленията, постъпили от държавите-членки, е възможно по-добро планиране в рамките на засиленото сътрудничество с комисията по бюджети. Единствено по този начин може да се вземе обосновано и качествено решение в полза на европейските граждани.
С уважение
Pervenche Berès
ПРОЦЕДУРА
Заглавие
Mобилизиране на средства от Европейския фонд за приспособяване към глобализацията, съгласно точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление
Позовавания
COM(2009)0371 – C7-0115/2009 – 2009/2066(BUD)
Водеща комисия
Дата на обявяване в заседание
BUDG0.0.0000
Подпомагаща(и) комисия(и)
Дата на обявяване в заседание
Докладчик(ци)
Дата на назначаване
Reimer Böge
24.1.2008
Заместен(и) докладчик(ци)
Дата на съставяне на проекта на коригиращ бюджет от Съвета
13.7.2009
Дата на предаване на проекта на коригиращ бюджет от Съвета
21.7.2009
Разглеждане в комисия
2.9.2009
Дата на приемане
2.9.2009
Резултат от окончателното гласуване
+:
–:
0:
37
1
1
Членове, присъствали на окончателното гласуване
Damien Abad, Alexander Alvaro, Francesca Balzani, Reimer Böge, Giovanni Collino, Andrea Cozzolino, James Elles, Göran Färm, José Manuel Fernandes, Eider Gardiazábal Rubial, Salvador Garriga Polledo, Jens Geier, Ivars Godmanis, Ingeborg Gräßle, Estelle Grelier, Carl Haglund, Jutta Haug, Jiří Havel, Edit Herczog, Monika Hohlmeier, Sidonia Elżbieta Jędrzejewska, Ивайло Калфин, Sergej Kozlík, Alain Lamassoure, Janusz Lewandowski, Vladimír Maňka, Barbara Matera, Надежда Михайлова, Claudio Morganti, Miguel Portas, Vladimír Remek, Sergio Paolo Francesco Silvestris, Daniël van der Stoep, László Surján, Helga Trüpel, Angelika Werthmann, Jacek Włosowicz
Заместник(ци), присъствал(и) на окончателното гласуване
Frederic Daerden, Georgios Stavrakakis
Заместник(ци) (чл. 178, пар. 2), присъствал(и) на окончателното гласуване
Дата на внасяне
4.9.2009
Забележки (данни, на разположение само на един език)
...
