Право на жилищно финансиране от ЕС за всички маргинализирани общности
Регионална политика
2010-02-11 - 14:32
Бедните общности в градските и селските райони в рамките на ЕС може да получат регионално финансиране, за да ремонтират своите жилища или да ги заменят с нови. "Наличието на прилични жилищни условия е важно условие в борбата срещу бедността и социалната изолация", заяви пред нас парламентарният докладчик Lambert van Nistelrooij.
Досега единствено ремонтите на жилища в градските райони в 12-те нови държави-членки на ЕС отговаряха на условията за финансиране от Европейския фонд за регионално развитие (ЕФРР), поради което много голяма част от маргинализираните общности, живеещи в селските райони и в постройки в окаяно състояние, се оказваха пренебрегнати.
Ако предложението бъде одобрено, всички държави в ЕС ще могат да използват средства от ЕФРР за ремонт на жилища за маргинализираните общности или замяната им с нови, без значение къде се намират те. "Положението на уязвимите общности е въпрос, който силно тревожи всички, не само новите държави-членки", коментира г-н van Nistelrooij.
Сред целевите групи са ромите и законните мигранти
Ромите, които са най-голямата социална общност в Европа, засегната от бедността, ще бъдат едни от бенефициерите, но и други групи като мигрантите, например, също би трябвало да получат помощ. "Комисията ще приеме списък с критерии за определяне на районите, страдащи или заплашени от физическо разрушение и социална изолация", каза г-н van Nistelrooij.
В допълнение той даде разяснения относно финансирането. "За периода 2007-2013 г. ЕФРР предоставя около 28 млрд. евро годишно. Жилищните разходи, предназначени за маргинализираните общности, ще съставляват максимум 3°% от съответните оперативни програми или 2°% от общия размер на помощта по линия на ЕФРР във всяка държава-членка."
Предназначението на Европейския фонд за Регионално развитие е да подпомага най-слабо развитите региони в ЕС, и по-специално инфраструктурни проекти като строежа на пътища и телекомуникационни мрежи.
20100205STO68539
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
