18.6.2007
ПРЕДЛОЖЕНИЕ ЗА РЕЗОЛЮЦИЯ
внесено вследствие на декларации на Съвета и на Комисията
съгласно член 103, параграф 2 от правилника
от Werner Langen
от името на комисията по икономически и парични въпроси
относно: Подобряване на метода за допитване до Парламента при процедури, свързани с разширяването на евро зоната
Резолюция на Европейския парламент за подобряване на метода за допитване до Парламента при процедури, свързани с разширяването на евро зоната
Европейският парламент ,
- като взе предвид своята резолюция от 1 юни 2006 г. относно разширяването на евро зоната ОВ С 298 Е, 8.12.2006 г., стр. 249 ,
- като взе предвид член 122, параграф 2 от Договора за ЕО, съгласно който Съветът се допита до Парламента (С6-0150/2007),
- като взе предвид член 51 и член 103, параграф 2 от своя правилник,
- като взе предвид писмата от 6 юни 2007 г. на председателя на Европейския парламент до председателя на Комисията и председателя на Съвета,
- като взе предвид доклада на комисията по икономически и парични въпроси (А6-0000/2007),
1.
Призовава Комисията и Съвета по отношение на бъдещото разширяване на евро зоната:
1
1. да постигнат междуинституционално споразумение за бъдещия график и подхода на сътрудничество с други страни, които желаят да се присъединят към евро зоната, включително:
а) диалог с Парламента на ранен етап, с цел да се осигури време от най-малко два месеца за провеждане на консултации с Парламента, като по този начин се зачита правото на Парламента да разглежда надлежно предложенията, внесени от Комисията и ЕЦБ;
б) поемане на ангажимент от страните-кандидатки за съобщаване на намерението си за подаване на официално заявление до есента на годината преди внасянето на официалното заявление, с цел да се улесни целия процес на въвеждане на общата валута;
в) междинен доклад за сближаване, който да се изготвя от Европейската комисия в началото на следващата година след предварителното уведомление от страна на присъединяващата се държава;
1
2. да се гарантира, че бъдещият Европейски консултативен съвет за статистическо управление и бъдещият Европейски комитет за статистическа информация ще следят отблизо подготовката за разширяването на евро зоната за присъединяващата се страна; изразява убеждението си, че качеството на данните, с които разполага Комисията, все още не е достатъчно добро и че Комисията следва да получи допълнителни правомощия за проверка на данните; препоръчва на Комисията да сравнява данните, изпратени от националните централни банки с данните, получени в рамките на тримесечните общи отчети за държавното управление, с цел да се подобри доверието в статистиката чрез извършване на кръстосани проверки;
1
3. да приеме позицията, че всяка процедура на дефицит на държава-членка следва да се приключи преди извършване на оценката за съответствие с критериите от Маастрихт;
2.
Възлага на своя председател да изпрати настоящата резолюция на Съвета, Комисията и правителствата на държавите-членки.
