ВЪПРОС С ИСКАНЕ ЗА УСТЕН ОТГОВОР H-0151/07
за времето за въпроси на месечната сесия през Март 2007
съгласно член 109 от Правилника за дейността на ЕП
от
Konstantin Dimitrov
към Комисията
Относно: Договор за концесия на АМ "Тракия", между българската държава и португалско-българското дружество "Магистрала Тракия" АД
На 29.3.2005 г. след решения на МС на Р България № 1043 от 30.12.2004 г., № 88 от 11.2.2005 г. и № 190 от 15.3.2005 г. бе сключен договор за концесия на автомагистрала „Тракия”, между българската държава и португалско-българското дружество „Магистрала Тракия” АД.
Споделя ли Комисията становището, че въпросният концесионен договор е сключен без провеждането на търг или конкурсна процедура; при липсата на каквато и да е прозрачност; в разрез с Договора за присъединяване на Р България, гл. 3 „Транспорт”, тъй като автомагистрала „Тракия” ще се изгражда с финансовия ресурс на ЕС, при наличието на явни и скрити държавни гаранции; и в противоречие с Лисабонската стратегия за премахване на тол-системата и въвеждане на електронна евровинетна система?
