A6-0374/2008
8.10.2008
*
ДОКЛАД
относно предложението за решение на Съвета за подписването на Меморандум за сътрудничество между Международната организация за гражданско въздухоплаване и Европейската общност относно проверките/инспекциите по сигурността на въздухоплаването и свързаните с тях въпроси
(COM(2008)0335 – C6‑0320/2008 – 2008/0111(CNS))
Комисия по транспорт и туризъм
Докладчик:
Paolo Costa
(опростена процедура - член 43, параграф 1 от правилника за дейността)
PE 412.273v02-00
Легенда на използваните знаци
* Процедура на консултация
мнозинство от подадените гласове
**I Процедура на сътрудничество (първо четене)
мнозинство от подадените гласове
**II Процедура на сътрудничество (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
*** Одобрение
мнозинство от всички членове на Парламента, освен в случаите по членове 105, 107, 161 и 300 от Договора за ЕО и член 7 от Договора за ЕС
***I Процедура на съвместно вземане на решение (първо четене)
мнозинство от подадените гласове
***II Процедура на съвместно вземане на решение (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
***III Процедура на съвместно вземане на решение (трето четене)
мнозинство от подадените гласове за одобряване на съвместния проект
(Посочената процедура се базира на правното основание, предложено от Комисията.)
Изменения на законодателен текст
Измененията, внесени от Парламента, се обозначават в получер курсив . В случай на акт за изменение, дословно възпроизведените части от съществуваща разпоредба, която Парламентът желае да измени, а Комисията не е променила, се отбелязват с получер шрифт. Евентуални заличавания, които засягат такива пасажи, се обозначават по следния начин: [...]. Отбелязването в курсив е предназначено за съответните специализирани отдели и се отнася до частите от законодателния текст, за които е предложено изменение с цел изготвяне на окончателния текст (например очевидно грешни или липсващи части в дадена езикова версия). Поправките от този вид подлежат на съгласуване между съответните служби.
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....5
ИЗЛОЖЕНИЕ НА МОТИВИТЕ...............................................................................................6
ПРОЦЕДУРА.............................................................................................................................8
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за решение на Съвета за подписването на Меморандум за сътрудничество между Международната организация за гражданско въздухоплаване и Европейската общност относно проверките/инспекциите по сигурността на въздухоплаването и свързаните с тях въпроси
( COM(2008)0335 – C6‑0320/2008 – 2008/0111(CNS) )
(Процедура на консултация)
Европейският парламент ,
– като взе предвид предложението за решение на Съвета ( COM(2008)0335 ),
– като взе предвид член 80, параграф 2 и член 300, параграф 2, алинея първа, изречение първо от Договора за ЕО,
– като взе предвид член 300, параграф 3, алинея първа от Договора за ЕО, съгласно която Съветът се е консултирал с него ( C6‑0320/2008 ),
– като взе предвид член 51, член 83, параграф 7 и член 43, параграф 1 от своя правилник,
– като взе предвид доклада на комисията по транспорт и туризъм ( A6-0374/2008 )
1. одобрява сключването на Меморандум за сътрудничество;
2. възлага на своя председател да предаде неговата позиция на Съвета, на Комисията, на правителствата и парламентите на държавите-членки и на Международната организация за гражданско въздухоплаване.
ИЗЛОЖЕНИЕ НА МОТИВИТЕ
От 2002 година насам Международната организация за гражданско въздухоплаване (ИКАО) провежда контрол по сигурността във всички договарящи се страни, в това число и държавите-членки на ЕО, с оглед наблюдение на прилагането на приложение 17 към Чикагската конвенция. От 2004 г. въз основа на Регламент (ЕО) № 2320/2002 Комисията провежда инспекции по сигурността с оглед наблюдение на изпълнението на споменатия регламент от държавите-членки. Приложение 17 и Регламент (ЕО) № 2320/2002 съдържат до голяма степен подобни стандарти. Вследствие на това, държавите-членки към настоящия момент са изправени пред две системи за контрол с една и съща цел и в общи линии с еднакъв обхват. Както държавите-членки, така и ИКАО биха могли да използват по-добре ограничените ресурси, ако проверките на ИКАО в Общността бъдат значително намалени.
За тази цел на 30 ноември 2007 г. Съветът прие препоръката на Комисията „за упълномощаване на Комисията за започване на преговори за споразумение между Европейската общност и Международната организация за гражданско въздухоплаване относно проверките/инспекциите по сигурността на въздухоплаването и свързаните с тях въпроси“.
Преговорите с ИКАО се състояха на 25 януари 2008 г. и имаха за резултат проект на Меморандум за сътрудничество между ИКАО и Европейската общност относно проверките/инспекциите по сигурността на въздухоплаването и свързаните с тях въпроси. В съответствие с целите на общностната политика за гражданско въздухоплаване, меморандумът за сътрудничество ще укрепи връзката между Общността и ИКАО и ще позволи по-добро използване на ограничените ресурси на държавите-членки в областта на контрола за съответствие.
Целта на проекта за меморандум за сътрудничество е да намали чувствително индивидуалните проверки от страна на ИКАО в държавите-членки. За тази цел ИКАО ще направи оценка на системата на Европейската комисия за инспекции относно сигурността на въздухоплаването, напр. на докладите от инспекциите на съответните национални органи, заедно с данните, получавани от въпросната държава-членка, методологията на инспекциите и последващите проверки.
С оглед обезпечаване на подходящото третиране на класифицирана информация от ЕС, ИКАО е задължена да спазва Решение 2001/844/ЕО, ЕОВС, Евратом на Комисията от 29 ноември 2001 г. за изменение на нейния процедурен правилник. Комисията е оправомощена да провери на място какви мерки за защита са взети от ИКАО.
Договореният от Комисията меморандум следва да бъде подписан и прилаган временно. Предлаганото решение на Съвета упълномощава председателя на Съвета да определи лицето, оправомощено да уведоми ИКАО за това, че са завършени вътрешните процедури, необходими за влизането в сила на меморандума.
Парламентът има право да изрази становището си по меморандума съгласно процедурата на консултация, в съответствие с член 83 „Международни споразумения“, параграф 7, който гласи:
„Парламентът дава становището или одобрението си за сключването, подновяването или изменението на международно споразумение или финансов протокол, сключен от Европейската общност, като се произнася с едно гласуване с мнозинство от подадените гласове, като не се допуска внасянето на изменения в текста на споразумението или протокола.“
Въз основа на гореизложеното вашият докладчик предлага комисията по транспорт и туризъм да даде положително становище за подписването на меморандума.
ПРОЦЕДУРА
Заглавие
Меморандум за сътрудничество между Международната организация за гражданско въздухоплаване и ЕО относно проверките/инспекциите по сигурността на въздухоплаването и свързаните с тях въпроси
Позовавания
COM(2008)0335 – C6-0320/2008 – 2008/0111(CNS)
Дата на консултация с ЕП
18.9.2008
Водеща комисия
Дата на обявяване в заседание
TRAN
25.9.2008
Подпомагаща(и) комисия(и)
Дата на обявяване в заседание
LIBE
25.9.2008
Неизказано становище
Дата на решението
LIBE
26.6.2008
Докладчик(ци)
Дата на назначаване
Paolo Costa
23.6.2008
Опростена процедура - Дата на решението
24.6.2008
Дата на приемане
7.10.2008
Резултат от окончателното гласуване
+:
–:
0:
16
0
0
Дата на внасяне
8.10.2008
