Въпрос с искане за писмен отговор E-000447/2011
до Комисията
Член 117 от Правилника за дейността
Владко Тодоров Панайотов (ALDE)
(28 януари 2011 г.)
Относно: Ветрогенератори
В Аргуж, департамент Ла Манш във Франция, проектът за поставяне на три ветрогенератора предизвиква спор. В действителност, въпреки че производството и използването на вятърната енергия безспорно се вписва в изискванията за опазване на околната среда на политиката на ЕС, Комитетът за световно наследство на Юнеско заяви, че е „загрижен“ от възможното им въздействие върху общия пейзаж на Мон Сен Мишел и поради това поиска от Франция подробен доклад. Според Cиндиката на производителите на енергия от възобновяеми източници и „Франс енержи еолиен“ (France énergie éolienne) трите мачти, с височина около сто метра, които трябва да бъдат поставени на повече от 15 км навътре в сушата, няма да се виждат от Мон Сен Мишел, но Федерацията за устойчива околна среда, която е против вятърната енергия, говори за риск от извеждане от експлоатация на обекта.
Освен това изглежда, че изграждането на „свързани с околната среда инфраструктури“ като ветрогенераторите в държавите-членки би трябвало да отговаря на стриктни условия за съобразяване с пейзажа, които евентуално могат да се променят в зависимост от дадения обект.
Предвидила ли е Комисията специални разпоредби с цел инфраструктурите, свързани с околната среда, да бъдат съобразени с културните и естетическите изисквания?