Въпрос за времето за въпроси H-000264/2011
Съвета
Период на сесията: Септември I 2011
Член 116 от Правилника за дейността
Georgios Koumoutsakos
(PPE) Относно: Министерска конференция по въпросите на ядрената безопасност
По повод министерската конференция по ядрената безопасност, провеждаща се в Международната агенция за атомна енергия (МААЕ) във Виена от 20 до 24 юни 2011 г., където за пореден път бе изтъкнато задължението на всяка държава да гарантира ядрената безопасност и контрола върху ядрените централи, въпросите към Съвета са следните:
Приема ли се предложението на МААЕ за по-активна роля от нейна страна при провеждането на редовните проверки в държавите, използващи ядрена енергия?
Счита ли, че случайните проверки, предлагани от МААЕ, представляват достатъчна предпазна мярка спрямо опасността от ядрена злополука?
Предвид плана на кандидатстващата за членство Турция за ядрена централа в изключително земетръсния район на Акую и като се има предвид упоритият й отказ за сътрудничество по въпросите на ядрената безопасност, какъв ще бъде подходът на полското председателство по този въпрос?
Как възнамерява да прокара въпроса за постигането на по-голяма степен на безопасност, при положение че една кандидатстваща за членство държава пренебрегва опасната сеизмичност и настоява за разработването на ядрената си програма в един доказано земетръсен район?
