ВЪПРОС С ИСКАНЕ ЗА УСТЕН ОТГОВОР H-0132/10
за времето за въпроси на месечната сесия през Април 2010
съгласно член 116 от Правилника за дейността на ЕП
от
Laima Liucija Andrikienė
към Комисията
Относно: Необходимостта от общи правила относно продажбата на оръжия на трети държави
Наскоро Франция започна преговори с Русия относно възможната продажба на военни кораби „Mistral”. Тези разговори провокираха обвинения от страна на редица държави-членки, включително Латвия, Литва, Естония и Полша, че продажбата на военни кораби „Mistral” би имала отрицателни последствия както за тяхната сигурност, така и за сигурността на някои от съседните на ЕС държави. Тези държави посочват факта, че корабите „Mistral” имат определено офанзивен характер.
Като има предвид, че Договорът от Лисабон очертава общите виждания за отбраната и съдържа клауза относно солидарността в областта на сигурността и отбраната, смята ли Комисията, че е необходимо в ЕС да съществуват общи правила относно продажбата на оръжия от държави-членки на ЕС на трети държави?
Готова ли е Комисията да започне такива обсъждания?
