Въпрос за времето за въпроси H-000240/2011
до Комисията
Период на сесията: Юли 2011
Член 116 от Правилника за дейността
Laima Liucija Andrikienė
(PPE) Относно: Затварянето на атомната електроцентрала "Игналина" в Литва
В Договора за присъединяване на Литва беше предвидено отделно финансиране от бюджета на ЕС във връзка със затварянето на атомната електроцентрала „Игналина“. Общата сума на разходите във връзка със затварянето се предвижда да достигне 2,9 милиарда евро. Въпреки че последният ядрен реактор беше затворен през декември 2009 г., постепенното изваждане от употреба е много продължителен процес, който продължава да изисква значителни инвестиции. Между 2007 г. и 2013 г. Литва ще получи 840 милиона евро от бюджета на ЕС за тази цел. По време на следващия период от многогодишната финансова рамка, т. е. 2014 – 2020 г. Литва ще се нуждае от допълнителни 870 милиона евро. След 2020 г. също ще съществува необходимост от допълнително финансиране. Въпреки това, в първия си проект за следващата многогодишна финансова рамка Комисията предложи да се отпуснат само 400 милиона евро на Литва, като също така посочи, че след 2020 г. ЕС няма да финансира затварянето на електроцентрала „Игналина“. По мнение на Комисията няма ли това да противоречи на Договора за присъединяване на Литва? Какви са точните планове на Комисията относно финансиране на затварянето електроцентрала „Игналина“? Каква сума според Комисията е необходима на Литва, за да завърши този процес?
