Към наградата "LUX" за най-добър европейски филм
Култура
2007-10-02 - 14:10
Кой ли филм ще бъде отличен с наградата "LUX" за 2007 г.?
Преди 80 години бе създаден първият пълнометражен филм със синхронизиран звук. Днес седмото изкуство е на преден план и то в световен мащаб. Европейският парламент учреди наградата "LUX", за да отличава с нея най-добрите европейски филмови продукции. Така измежду 800-те филми, реализирани от 1 май 2006 до 1 юни 2007 г., три са номинираните за тази награда. Журито са европейските депутати.
По думите на заместник-председателя на Парламента Gerard Onesta (Зелени/ЕСА, Франция) "Европа е културен проект, в който Европейският парламент играе основна роля".
Отвъд технократските спънки и езиковите бариери
Според г-н Onesta Европейският съюз много често се ползва с технократски имидж, а целта е друга: "Ние искаме една сближена Европа, близка до гражданите. САЩ са разбрали това век по-рано благодарение на Холивуд. Ние, като европейци, не бихме могли да го постигнем заради езиковите бариери."
Целта на наградата "LUX" (светлина) е да направи Европа по-близка до гражданите чрез киното и обратно, а така също и да предложи висококачествени филмови продукции на масовата публика.
Първото издание на приза се състои от трофей, вдъхновен от Вавилонската кула, както и от финансова помощ за субтитри на всичките 23 официални езика на Европейския съюз. Оригиналната езикова версия на наградения филм ще бъде адаптирана за хора със зрителни и слухови увреждания. Ще бъде осигурена и финансова подкрепа за DVD разпространение.
Критериите за подбор
Три филма от последните 12 месеца ще участват в конкурса за наградата тази година. Те бяха избрани от жури от 17 членове, повечето от които са представители на европейската филмова индустрия. Този избор се основаваше на изискването, че филмът трябва да отговаря на поне един от следните критерии, илюстриращи:
универсалността на европейските ценности;
европейското културно многообразие;
дебата относно европейската интеграция.
Филмът на годината е....
Трите номинирани филми са:
"Auf der anderen Seite" (The edge of heaven) на Fatih Akin (Германия - Турция)
"4 luni, 3 saptamini si 2 zile" (4 months, 3 weeks and 2 days) на Cristian Mungiu (Румъния)
"Belle toujours" на Manoel de Oliveira (Португалия - Франция)
Всеки от тях ще бъде прожектиран девет пъти от 1 до 18 октомври в сградата на Европейския парламент в Брюксел в зала с 90 места, която е специално оборудвана за целта. Освен за депутатите, входът за прожекциите е свободен и за други любители на киното, които имат достъп до Европейския парламент, ако в залата има достатъчно места. Само депутатите, които са гледали и трите филма, ще могат да гласуват, а филмът, събрал най-много гласове, ще бъде обявен за победител.
Наградата "LUX" ще бъде връчена официално от председателя на Европейския парламент Hans-Gert Pöttering на 24 октомври по време на пленарната сесия в Страсбург.
20070927STO10896 Приз LUX : награда на ЕП за най-добър европейски филм ЕП създаде награда за най-добър европейски филм (на английски) Комисия по култура и образование Аудиозапис, 30:03
BG
1
PHOTO
20071002PHT11089.jpg
BG
4
LINK
/activities/expert/committees/presentation.do;jsessionid=1352EEBE89CEA5798D1B29822CE46174.node2?committee=2360&rewritten&language=BG
BG
5
MULTIMEDIA
20071001MLT11071.asf
-//EP//TEXT IM-PRESS 20070927IPR10879 0 NOT XML V0//BG
-//EP//TEXT IM-PRESS 20070523STO07050 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
