A7-0046/2009
6.11.2009
*
ДОКЛАД
относно предложението за регламент на Съвета за изменение на Регламент (EO) № 2115/2005 на Съвета oт 20 декември 2005 г. за установяване на план за възстановяването на черната писия в рамките на Организацията за риболов в северозападната част на Атлантическия океан
(COM(2009)0127 – C7‑0006/2009 – 2009/0041(CNS))
Комисия по рибно стопанство
Докладчик:
Carmen Fraga Estévez
PE 428.136v03-00
Легенда на използваните знаци
* Процедура на консултация
мнозинство от подадените гласове
**I Процедура на сътрудничество (първо четене)
мнозинство от подадените гласове
**II Процедура на сътрудничество (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
*** Одобрение
мнозинство от всички членове на Парламента, освен в случаите по членове 105, 107, 161 и 300 от Договора за ЕО и член 7 от Договора за ЕС
***I Процедура на съвместно вземане на решение (първо четене)
мнозинство от подадените гласове
***II Процедура на съвместно вземане на решение (второ четене)
мнозинство от подадените гласове за одобряване на общата позиция
мнозинство от всички членове на Парламента за отхвърляне или изменение на общата позиция
***III Процедура на съвместно вземане на решение (трето четене)
мнозинство от подадените гласове за одобряване на съвместния проект
(Посочената процедура се базира на правното основание, предложено от Комисията.)
Изменения на законодателен текст
Измененията, внесени от Парламента, се обозначават в получер курсив . В случай на акт за изменение, дословно възпроизведените части от съществуваща разпоредба, която Парламентът желае да измени, а Комисията не е променила, се отбелязват с получер шрифт. Евентуални заличавания, които засягат такива пасажи, се обозначават по следния начин: [...]. Отбелязването в курсив е предназначено за съответните специализирани отдели и се отнася до частите от законодателния текст, за които е предложено изменение с цел изготвяне на окончателния текст (например очевидно грешни или липсващи части в дадена езикова версия). Поправките от този вид подлежат на съгласуване между съответните служби.
СЪДЪРЖАНИЕ
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ....5
ИЗЛОЖЕНИЕ НА МОТИВИТЕ...............................................................................................6
ПРОЦЕДУРА.............................................................................................................................8
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за регламент на Съвета относно за изменение на Регламент (EO) № 2115/2005 на Съвета oт 20 декември 2005 г. за установяване на план за възстановяването на черната писия в рамките на Организацията за риболов в северозападната част на Атлантическия океан
( COM(2009)0127 – C7‑0006/2009 – 2009/0041(CNS) )
(Процедура на консултация)
Европейският парламент ,
– като взе предвид предложението на Комисията до Съвета ( COM(2009)0127 ),
– като взе предвид член 37 от Договора за ЕО, съгласно който Съветът се е консултирал с него ( C7‑0006/2009 ),
– като взе предвид член 55 от своя правилник,
– като взе предвид доклада на комисията по рибно стопанство ( A7‑0046/2009 ),
1. одобрява предложението на Комисията;
2. приканва Съвета, в случай че възнамерява да се отклони от текста, одобрен от Парламента, да информира последния за това;
3. призовава Съвета да се консултира отново с него, в случай че възнамерява да внесе съществени промени в предложението на Комисията;
4. възлага на своя председател да предаде позицията на Парламента съответно на Съвета и на Комисията.
ИЗЛОЖЕНИЕ НА МОТИВИТЕ
Регламент (ЕО) № 2115/2005 на Съвета от 20 декември 2005 г. съдържа законодателните разпоредби на Общността, с които се установява план за възстановяването на черната писия в рамките на Организацията за риболова в северозападната част на Атлантическия океан
ОВ L 340 от 23.12.2005 г., стр. 3. (NAFO).
На заседанието на NAFO, проведено в Лисабон през септември 2007 г., бяха приети редица изменения на този план за възстановяване. Измененията имат за цел да се засилят мерките за отчитане на улова и да се приемат допълнителни мерки за контрол във връзка с инспекциите в морето на кораби, влизащи в регулаторната зона на NAFO или напускащи тази зона.
Измененията касаят по-специално следните аспекти:
- изисквания за влизане в регулаторната зона на NAFO за кораби, които имат 50 или повече тона улов на борда, както и задължения за съобщаване на данни на секретариата на NAFO и условия за извършване на риболовна дейност в зоната;
- редовно подаване на информация на всеки 5 или 3 дена на секретариата на NAFO относно извършения улов в подзона 2 и участъци 3KLMNO на NAFO.
Тези разпоредби, одобрени от Европейския съюз, бяха приети на временна основа чрез Регламент (ЕО) № 40/2008 на Съвета от 16 януари 2008 г.
ОВ L 19 от 23.1.2008 г., стр. 1. и Регламент (ЕО) № 43/2009 на Съвета от 16 юни 2009 г.
ОВ L 22 от 26.1.2009 г., стр. 1. , за установяване на възможностите за риболов на определени рибни запаси и групи от рибни запаси, съответно за 2008 г. и 2009 г., и свързаните с тях условия.
В това отношение докладчикът трябва да изрази несъгласието си с многократно използвания от Комисията метод за транспониране на препоръките на регионалните организации за управление на рибарството посредством регламентите относно общия допустим улов и квотите.
В настоящия случай тези мерки бяха приети от NAFO още преди две години и вече е неоснователно Комисията да се опитва да обоснове това закъснение с липса на човешки ресурси. Транспонирането на препоръките на регионалните организации за управление на рибарството е инструмент от първостепенно значение както за борбата срещу незаконния риболов, така и за избягването на законодателни празнини за флота на Общността, а такова закъснение, въпреки временното въвеждане на тези препоръки посредством други регламенти, води до неясноти в законодателството и накърнява доверието към Европейския съюз.
Поради тези причини е наложително Комисията да предостави във възможно най-кратки срокове средствата, необходими за дейностите, свързани с регионалните организации за управление на рибарството.
Във всички случаи става ясно, че макар и със закъснение, основната цел на предложението на Комисията е въвеждането на норма, която вече е със задължителна сила за Европейския съюз и предполага преработка на законодателни текстове.
Следователно, като се има предвид целта на консултацията, докладчикът предлага да се одобри предложението за регламент на Съвета.
ПРОЦЕДУРА
Заглавие
План за възстановяването на черната писия в рамките на Организацията за риболов в северозападната част на Атлантическия океан
Позовавания
COM(2009)0127 – C7-0006/2009 – 2009/0041(CNS)
Дата на консултация с ЕП
31.3.2009 г.
Водеща комисия
Дата на обявяване в заседание
PECH
14.7.2009 г.
Докладчик(ци)
Дата на назначаване
Carmen Fraga Estévez
1.9.2009 г.
Разглеждане в комисия
30.9.2009 г.
Дата на приемане
3.11.2009 г.
Резултат от окончателното гласуване
+:
–:
0:
21
0
0
Членове, присъствали на окончателното гласуване
Antonello Antinoro, Kriton Arsenis, Alain Cadec, João Ferreira, Carmen Fraga Estévez, Pat the Cope Gallagher, Marek Józef Gróbarczyk, Carl Haglund, Isabella Lövin, Guido Milana, Britta Reimers, Ulrike Rodust, Struan Stevenson, Catherine Trautmann, Jarosław Leszek Wałęsa
Заместник(ци), присъствал(и) на окончателното гласуване
Jean-Paul Besset, Izaskun Bilbao Barandica, Ole Christensen, Werner Kuhn, Raül Romeva i Rueda, Ioannis Tsoukalas
