Затлъстяването: препоръки на Европейския парламент за по-силна и здрава Европа
Обществено здраве
2007-02-22 - 13:12
Всеки сам избира менюто си
Загрижен за проблемите на общественото здраве, породени от наднорменото тегло, Европейският парламент прие доклад по собствена инициатива относно превенцията на наднорменото тегло, затлъстяването и хроничните болести. Насърчаването на здравословните диети и физическата активност, особено в училищата, е ключова препоръка на Парламента.
Европейците все повече напълняват. В някои европейски страни половината от възрастното население е с наднормено тегло и едно от всеки пет деца страда от затлъстяване. Сърдечносъдовите заболявания са причината за близо половината от общата смъртност в Европейския съюз, като около една трета от тези случаи са свързани с неправилно хранене. Вярно е, че хранителният избор е строго индивидуален, но здравословното хранене и двигателната активност могат да бъдат насърчени и направени лесни и достъпни.
Затлъстяването е епидемия
Депутатите приветстват ангажимента на Комисията за борба срещу затлъстяването и болестите свързани с неправилното хранене и настояват това да се превърне в политически приоритет за Европейския съюз и държавите-членки.
Г-жа Frédérique Ries (АЛДЕ, Белгия), която е докладчик на Европейския парламент по темата, припомни, че Световната здравна организация определя затлъстяването като главен проблем на Запада през 2000-та година. Цифрите за Европа са тревожни: 27% от мъжете, 38% от жените и почти 5 млн. деца страдат от затлъстяване, като всяка година този брой нараства с 300 000 – 400 000 нови случаи. Около 6% от националните бюджети за здравеопазване се използват за покриване на разходи, свързани с лечение на болести причинени от затлъстяване.
„За борба срещу тази епидемия е необходим цялостен подход, който комбинира информиране, правилно хранене и физическа активност от ранна възраст”, подчертава г-жа Ries. Тя призовава към по-добра координация на политиките на Европейския съюз, особено в областите на земеделието, изследователската дейност и структурните фондове.
Препоръки на Европейския парламент за по-силна и здрава Европа
Депутатите предлагат пакет от мерки (необвързващи) на вниманието на Комисията и страните-членки. Сред тях са:
- Признаване на затлъстяването като хронично заболяване, с цел предпазване на затлъстелите хора от обидно отношение и всякакъв вид дискриминации, както гарантиране, че тези хора имат достъп до подходящо лечение в рамките на техните национални системи за здравеопазване;
- Намиране на разходно ефективни възможности за осъществяване на партньорство между здравните служби на държавите-членки и промишлеността;
- Превенция и контрол на затлъстяването през целия живот на хората - от утробния период до старостта;
- Признаване на факта, че образоването относно храненето и здравето, започващо от много ранна възраст, е съществено за предотвратяване на наднорменото тегло и затлъстяването;
- Гарантиране наличието на достатъчно съоръжения за спортове и физически занимания за децата в училище;
- Телевизионни кампании, целящи да рекламират и популяризират хранителни продукти, предназначени изключително за деца трябва да се управляват на равнище на ЕС посредством преразглеждане на Директивата "Телевизия без граници" ;
Храни и етикетиране
Проучвания на Европейската организация на потребителите (BEUC) сочат, че повечето потребители правят избора си при покупка на храни въз основа на информацията за хранителните и здравословни качества на продукта, написана на предната част на опаковката, като рядко се заглеждат в таблицата за хранителните показатели на гърба й. А колко ли са наситените мазнини? Каква е разликата между сол и натрий? Дали продуктът е действително „лек”, ако е с ниско съдържание на мазнини, но пък съдържа много захар?
Преглед на съществуващото европейско законодателство в областта на храните и търговското обозначаване на хранителните стойности се очаква да бъде направен до края на 2007 г. Комисията вероятно ще публикува Бяла книга за храненето и физическата активност през април.
Едно по-опростено обозначаване на хранителното съдържание на продуктите би помогнало на потребителите да се ориентират по-лесно при пазаруване. През януари влезе в сила регламент, въвеждащ по-строг контрол върху хранителните обозначения. Той ще бъде прилаган от средата на 2007 г. и се очаква да подобри защитата на потребителите и да улесни техния избор.
20070206STO02781 Информация на Пресслужбата на ЕП Затлъстяването: нарастваща грижа за Европа Резолюция на ЕП относно насърчаване на здравословното хранене и физическата активност Обществено здраве (сайт на ЕК)
BG
1
PHOTO
20070206PHT02837.jpg
BG
6
LINK
http://ec.europa.eu/health/ph_determinants/life_style/nutrition/nutrition_en.htm
-//EP//TEXT TA P6-TA-2007-0019 0 NOT XML V0//BG
-//EP//TEXT IM-PRESS 20070130IPR02601 0 NOT XML V0//BG
-//EP//TEXT IM-PRESS 20070122STO02302 0 NOT XML V0//BG
-//EP//TEXT TA P6-TA-2007-0019 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
