Поглед към пленарната сесия 4-7 май
Институции
2009-05-11 - 15:20
Гласуване в пленума - евродепутат използва палка за детски крикет, за да даде сигнал на колегите си при гласуването Натоварена беше програмата на последната пленарна сесия на Европейския Парламент пред Европейските избори. Евродепутатите приеха законодателство, което да помогне за предотвратяване на бъдещи финансови кризи и гласуваха по т.нар. енергийно етикетиране на стоките. Те отхвърлиха компромиса със Съвета на министрите на държавите членки по пакета за електронните комуникации. Вижте подробности!
Достъпът до интернет на даден потребител не може да бъде ограничен без предварително съдебно решение. Изхождайки от този принцип, евродепутатите отхвърлиха компромиса, постигнат със Съвета на министрите от държавите членки по пакета закони за електронните комуникации. По този начин това законодателство остава за новия мандат на ЕП след изборите.
Сред темите на майската пленарна сесия бяха още грипната епидемия, продължителността на отпуска по майчинство и предстоящата среща на върха на ЕС. Председателят на ЕП Ханс-Герт Пьотеринг направи обобщение на мандата си и призова европейците да гласуват.
Вижте подробности от пленарните заседания!
20090504FCS54883
Понеделник в пленума: грипна епидемия, срокът на отпуска по майчинство
Откриване на последната пленарна сесия преди Европейските избори При откриването на последната пленарна сесия на ЕП преди Европейските избори председателят на Парламента Ханс-Герт Пьотеринг определи разширяването на ЕС през 2004 година като "най-голямото постижение в наше време". В пленума бе отбелязана 5-годишнината от разширяването на ЕС на Изток. Евродепутатите дискутираха грипната епидемия и срока на отпуска по майчинство.
Освен за разширяването на ЕС от 2004 година, в речта си при откриването на сесията Ханс-Герт Пьотеринг обърна внимание и на "ужасните събития" от Апелдорн, Холандия, когато по време на празника на Кралицата автомобил се вряза в тълпата. Той се спря и на трагичната ситуация с иранската журналистка Roxana Saberi, обвинена в шпионаж за САЩ и осъдена на 8 години затвор и призова властите в Иран за незабавното й освобождаване. Паниката около грипна епидемия "не помага на никого" Евродепутатите изслушаха еврокомисаря по здравеопазването Androula Vassiliou по повод грипа, засегнал Мексико и някои други държави. Много членове на ЕП подчертаха нуждата от антивирусни средства и подчертаха проблема с различните запаси в различните държави членки. Еврокомисарят подчерта нуждата от солидарност в ЕС и посочи, че паниката не помага на никого. Продължителността на отпуска по майчинство Евродепутатите дебатираха по предложението за минимум 20 седмици отпуск по майчинство. Някои от тях подкрепиха предложението, други изразиха опасения, че то може да се отрази негативно на мотивацията на фирмите да назначават млади жени. Други теми Евродепутатите обсъдиха още темата за защита на животните, използвани за научни изследвания и забраната на търговията с тюленови продукти. На живо! Съобщение за пресата за сесията Евродепутатите ще обсъдят мерки за защита на животните Каква да е минималната продължителност на отпуска по майчинство? EuroparlTV за разширяването на ЕС на Изток
Вторник в пленума: законодателният пакет за електронните комуникации, финансовата криза
Евродепутатите дебатираха във вторник по новия пакет закони за електронните комуникации и по заетостта и социалните проблеми в контекста на финансовата криза. ЕП одобри почти пълна забрана на търговията с тюленови продукти. Евродепутатите дискутираха предстоящата среща на върха на ЕС и поставиха въпрос към Европейската Комисия относно вината тип "розе" и позволените енологични практики.
Законодателният пакет за електронните комуникации Евродепутатите дискутираха по предложения пакет закони за електронните комуникации на базата на четири доклада. Докладът на Malcolm Harbour (ЕНП-ЕД, Великобритания) за електронните съобщителни мрежи и услуги, защита на правото на неприкосновеност на личния живот и защита на потребителите. Докладчикът подчерта предимствата на новите закони за потребителите и бе категоричен, че реформата на пазара на електронни комуникации в никакъв случай не е свързана с ограничения. "Новите закони са за по-добри услуги на по-добри цени", посочи докладчикът относно електронните съобщителни мрежи и услуги Catherine Trautmann (ПЕС, Франция) Според докладчика по въпросите на европейските регулатори в областта на електронните съобщения Pilar del Castillo Vera (Испания, ЕНП-ЕД) "ако има сектор, който може да ни помогне да излезем от икономическата криза, това са информациите и комуникационните технологии" Секторът на електронните комуникации има оборот от 300 милиарда евро, подчерта Francisca Pleguezuelos Aguilar(ПЕС, Испания) , докладчик по честотните ленти, които ще бъдат запазени за мобилни комуникации Заетост и социални проблеми Евродепутатите дискутираха с представители на Комисията и Съвета следващата среща на върха в Прага по въпросите на заетостта. "Безработицата е най-видимото лице на кризата". Това подчерта португалският евродепутат от ЕНП-ЕД José Albino Silva Peneda. По време на дебата изказалите се изразиха тревога от растящата безработица в страните от ЕС. Някои изразиха съжаление от липсата на финансови ресурси на европейско ниво за справяне със ситуацията. Германската евродепутатка от ЕНП-ЕД Gabriele Stauner обясни, че до 2012 година Европейският фонд за приспособяване към глобализацията ще бъде преориентиран, за да помогне на безработните, засегнати от икономическата криза. Вината тип "розе" Евродепутатите отправиха въпрос към Европейската Комисия относно вината тип "розе" и позволените енологични практики. Тревогите са свързани с вдигането на забраната за смесване на бяло и червено вино от края на април, което "би могло да разруши традиционното производство на вино "розе", поставяйки ги в условия на нелоялна конкуренция. Евродепутати поискаха от Комисията да отложи решението. Гласувания почти пълна забрана на търговията с тюленови продукти. (Изключения за лова, извършван от инуитски и други автохтонни общности, както и този, целящ устойчиво управление на морските ресурси) защита на животните, използвани за научни изследвания мерки за улавяне на вредните бензинови пари при зареждане на бензиностанции На живо Дневният ред на пленарните заседания Ограничено използване на животинските тестове в лабораториите, без да се спъват научните изследвания Депутатите гласуваха за почти пълна забрана на търговията с тюленови продукти Тема в пленума : Мерки срещу вредните бензинови пари
Сряда в пленума: призив на Пьотеринг за участие в изборите, финансовата криза
С овации бе посрещната заключителната реч на Пьотеринг като председател на ЕП В заключителната си реч като председател на ЕП Ханс-Герт Пьотеринг обобщи мандата си и призова европейците да гласуват на Европейските избори. ЕП прие ново законодателство за предотвратяване на финансови кризи в бъдеще. Евродепутатите не приеха компромиса със Съвета на министрите по пакета за електронните комуникации.
Председателят на ЕП с призив към европейците да гласуват В прощалната си реч като председател на ЕП Ханс-Герт Пьотеринг обобщи мандата си от 2,5 години, откроявайки събития като разширяването на ЕС на Изток, подкрепата за Близкоизточния мирен процес, укрепването на ролята на ЕП. Ханс-Герт Пьотеринг подчерта, че "предизборната кампания е шанс да говорим с гражданите за това, защо ЕС е необходим." Той призова всички европейци да участват в изборите. Нови правила за предотвратяване на бъдещи финансова криза Евродепутатите одобриха доклада на Othmar Karas (ЕНП-ЕД, Австрия) относно директивата за капиталовите изисквания за банките. Целта на новото законодателство е да подобри рисковото управление и да избегне повторение в бъдеще на сегашната банкова криза. Сред предложенията са повишаване на ефикасността на надзора и управлението на кризи, както и мерки за улесняване на сътрудничеството между националните органи, компетентни в областта на трансграничните финансови институции. Евродепутатите не приеха компромиса със Съвета по пакета за електронните комуникации Водени от принципа, че достъпът до интернет на даден потребител не може да бъде ограничен без предварително съдебно решение, евродепутатите промениха текста на неформалния компромис, постигнат със Съвета на министрите. По този начин целият пакет закони в областта на електронните комуникации отива на помирителна процедура със Съвета на министрите, което остава за следващия мандат на ЕП след Европейските избори. Други теми Етикети за енергийна ефективност. Евродепутатите блокираха предложението на Комисията да въведе нови подкласове в най-високия енергиен клас "А" за телевизори. В същото време те одобриха новото етикетиране на хладилниците и фризерите. по-добра закрила по време на бременност и майчинство на помагащите съпрузи и самостоятелно заетите жени Фонда за приспособяване към глобализацията ще може да се използва за подпомагане на работници, съкратени вследствие на настоящата криза евродепутатите решиха да отложат предложението за минимален срок на отпуска по майчинство за по-късно, така че да се преодолеят политически несъгласия. Вижте подробности по тези и други теми от пленарното заседание в сряда на линковете по-долу! Капиталови изисквания за банките ЕП не прие компромиса по пакета за електронните комуникации Доклад относно новата роля и отговорности на Европейския парламент съгласно Договора от Лисабон на Jo Leinen Доклад относно въздействието на Договора от Лисабон върху развитието на институционалното равновесие в Европейския съюз на Jean-Luc Dehaene Доклад на Elmar Brok относно развитието на отношенията между Европейския парламент и националните парламенти съгласно Договора от Лисабон Доклад на Catherine Guy-Quint относно финансовите аспекти на Договора от Лисабон Доклад на Sylvia-Yvonne Kaufmann с искане към Комисията да представи предложение за регламент на Европейския парламент и на Съвета относно изпълнението на гражданската инициатива Председателят на ЕП Пьотеринг обобщи мандата си и призова хората да гласуват
Четвъртък в пленума: правата на човека, програмата MEDIA Mundus
Медиен интерес към последното пленарно заседание за този мандат на Парламента Спазването на човешките права бе акцент в последното заседание на последната пленарна сесия на Европейския Парламент преди Европейските избори. В четвъртък евродепутатите гласуваха Годишния доклад на ЕП относно спазването на правата на човека по света за 2008 година. ЕП поиска освобождаването на американо-иранската журналистка Roxana Saberi.
Човешки права Парламентът прие своя годишен доклад за спазването на човешките права по света за 2008 година. Като положителни моменти бяха отчетени постепенното премахване на смъртното наказание по света и постигнатият напредък относно правата на жените и децата. Според депутатите ЕС би могъл да работи по-ефективно в тази област. Друг въпрос, на който те обръщат особено внимание, е дали ЕС спазва винаги своите собствени принципи, давайки като пример борбата с тероризма и имиграцията. Що се отнася до кандидатката за членство Турция, докладът отбелязва значението на текущите реформи в областта на правата на човека в Турция, но счита, че са нужни допълнителни подобрения, за да се гарантира защитата на правата на малцинствата и пълната свобода на изразяване. Случая с журналистката Roxana Saberi в Иран ЕП прие резолюция за Иран, в която изразява загриженост във връзка с общото влошаване на човешките права в страната: • членовете на ЕП осъдиха "неоснователната присъда", произнесена срещу американо-иранската журналистка Roxana Saberi. • централен проблем е продължаването на екзекуциите на непълнолетни закононарушители • критики бяха отправени и по отношение на третирането в страната на активисти за трудови права. MEDIA Mundus ЕП одобри 15 милиона евро за стимулиране на конкурентоспособността на аудиовизуална индустрия на ЕС в световен мащаб. Приета бе програмата за сътрудничество със специалисти от трети държави в областта на аудиовизуалните медии MEDIA Mundus. Целта на новата програма е: • засилване на международното сътрудничество чрез финансиране на програми за обучение и обмен на стипендии; • поощряване на съвместните продукции между ЕС и трети страни • Подобряване на транснационалното разпространение на филми чрез финансова подкрепа за отпечатване, субтитри, реклама. ЕП разгледа положението с правата на човека по света през 2008 г. Дебат за човешките права по света - на английски Съобщение за пресата на английски за програмата MEDIA MUNDUS
BG
1
PHOTO
20090508PHT55502.jpg
BG
2
PHOTO
20090429PHT54745.jpg
BG
3
LINK
/wps-europarl-internet/frd/live/live-video?language=bg
BG
7
LINK
http://www.europarltv.europa.eu/YourVoice.aspx?action=view&PackageId=a511805e-2fb7-4c4e-8140-2e480d450d79
BG
8
LINK
/wps-europarl-internet/frd/live/live-video?language=bg
BG
9
LINK
/sides/indexPartSession.do?reference=2009-05&language=BG
BG
13
PHOTO
20090505PHT55160.jpg
BG
22
PHOTO
20090508PHT55504.jpg
-//EP//TEXT IM-PRESS 20090424IPR54437 0 NOT XML V0//BG
-//EP//TEXT IM-PRESS 20090504STO54870 0 NOT XML V0//BG
-//EP//TEXT IM-PRESS 20090424STO54408 0 NOT XML V0//BG
-//EP//TEXT IM-PRESS 20090504IPR54954 0 NOT XML V0//BG
-//EP//TEXT IM-PRESS 20090504IPR54952 0 NOT XML V0//BG
-//EP//TEXT IM-PRESS 20090504STO54871 0 NOT XML V0//BG
-//EP//TEXT IM-PRESS 20090505IPR55119 0 NOT XML V0//BG
-//EP//TEXT IM-PRESS 20090505IPR55085 0 NOT XML V0//BG
-//EP//TEXT REPORT A6-2009-0145 0 NOT XML V0//BG
-//EP//TEXT REPORT A6-2009-0142 0 NOT XML V0//BG
-//EP//TEXT REPORT A6-2009-0133 0 NOT XML V0//BG
-//EP//TEXT REPORT A6-2009-0183 0 NOT XML V0//BG
-//EP//TEXT REPORT A6-2009-0043 0 NOT XML V0//BG
-//EP//TEXT IM-PRESS 20090504STO54878 0 NOT XML V0//BG
-//EP//TEXT IM-PRESS 20090506IPR55210 0 NOT XML V0//BG
-//EP//TEXT IM-PRESS 20090506IPR55234 0 NOT XML V0//BG
-//EP//TEXT IM-PRESS 20090506IPR55248 0 NOT XML V0//BG
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
