Въпрос с искане за устен отговор O-000324/2011
до Комисията
Член 115 от Правилника за дейността
Konrad Szymański
от името на групата ECR Относно: Третият енергиен пакет и принципът за достъп на трети страни
Третият пакет за либерализиране на енергийния сектор създава основа за един конкурентоспособен енергиен пазар в ЕС. Неотдавна обаче, представители на Руската федерация и на руския монополист „Газпром“ отправиха многократно молба за реформиране на принципите на третия пакет, по-конкретно за отмяна на принципа за „достъп на трети страни“ до инфраструктурата за пренос на газ.
Тези искания срещнаха разбиране в столиците на някои държави-членки на ЕС. Конкретно това се отнася до оттеглянето на принципа за достъп на трети страни до газопровода „Южен поток“.
Във връзка с кампанията на Руската федерация срещу клаузите на третия пакет за либерализиране на енергийния пазар се появиха сведения за предлагано споразумение между Европейския съюз и Руската федерация, по силата на което правилата на гореспоменатият пакет няма да бъдат задължителни за руските тръбопроводи за износ на газ. Това би представлявало международно споразумение, над европейското право.
Консултациите по тази тема бяха отбелязани в протокола на икономическите преговори между Франция и Русия през ноември 2011 г.
Вярно ли е, че на Комисията е бил представен проект на споразумение по време на енергийните разговори между ЕС и Русия?
Вярно ли е, че този проект на споразумение е бил изготвен от руското правителство?
Възнамерява ли Комисията да промени клаузите на третия пакет за либерализиране на енергийния сектор?
Възнамерява ли Комисията да одобри исканията „Южен поток“ да бъде освободен от правилата на третия енергиен пакет, в това число от принципа за достъп на трети страни?
