Въпрос с искане за устен отговор O-000081/2011
Съвета
Член 115 от Правилника за дейността
Cecilia Wikström
, Baroness
Sarah Ludford
,
Jens Rohde
,
Sonia Alfano
,
Louis Michel
,
Nathalie Griesbeck
,
Marietje Schaake
,
Giommaria Uggias
,
Marielle De Sarnez
,
Ramon Tremosa i Balcells
,
Stanimir Ilchev
,
Ivo Vajgl
от името на групата ALDE Относно: Отговор на миграционните потоци в Северна Африка и южното Средиземноморие
Вълната от политически революции в Северна Африка се съпътства от миграционни потоци от хора, бягащи от нестабилност и насилие, особено в случая с Либия. Засега тези движения са по-скоро хоризонтални, отколкото вертикални, и засягат самия регион (Тунис, Египет). От 350 000 мигранти, напуснали Либия един месец след размириците, 230 000 са граждани на трети страни, а повечето от тях са блокирани в Тунис, Египет, Нигер и Алжир и се опитват да се завърнат по своите страни. Въпреки това има съобщения за пристигането на тунизийски мигранти по бреговете на Лампедуза.
Като се има предвид, че тези потоци поставят пред изпитание ресурсите и поставят солидарността под натиск, както към съседните държави, така и в рамките на ЕС, може ли Съветът да разясни следното:
– Какво планира да направи, за да помогне на страните от региона при управлението на ситуацията и оказването на подкрепа на блокираните в региона, които биха могли да имат нужда от международна закрила?
– Предвид критичното положение на мигрантите в Лампедуза, но също така и в Еврос (където списъкът на лицата, подали молба за убежище и все още очакващи нейното разглеждане се оценява на близо 50 000), какво възнамерява да направи, за да накара Италия и Гърция да прилагат Директивата за предоставяне на временна закрила от 2001 г. и Директивата за минимални стандарти относно приемането на лица, търсещи убежище от 2003 г.?
– Може ли Съветът да се ангажира с активирането на клаузата за солидарност в Директивата от 2001 г. и да предостави допълнителна помощ на съответните държави?
– В дългосрочен план, как Съветът ще гарантира, че общата система на ЕС за предоставяне на убежище (включително преразглеждането на Регламента Дъблин II, включващо механизма за поделяне на тежестта сред държавите-членки) ще се осъществи на практика, както беше обещано до 2012 г.?
