Въпрос за времето за въпроси H-0272/2010
до Комисията
Период на сесията: Юни 2010
Член 116 от Правилника за дейността
Nikolaos Chountis
(GUE/NGL) Относно: Изграждане на ядрена централа в Аккую, Турция
На 12 май 2010 г. Русия и Турция постигнаха споразумение за изграждането на ядрена централа в Аккую. Подобни планове имаше и в миналото, без да дадат резултати. Изпълнението на този проект крие рискове за Турция и Средиземноморието. Сеизмолозите изразиха големи опасения относно плана, тъй като районът е сеизмогенен. Освен това се очаква Средиземно море да се използва систематично като път за транспортирането на ядрени отпадъци.
Въпросът към Европейската комисия е следният: Как коментира това споразумение? В рамките на преговорите, каква е оценката на досегашното прилагане от страна на Турция на общностното право в областта на ядрената безопасност ? Съобразила ли се е Турция с международните споразумения за основните изисквания за безопасност и практиките на ЕС за третирането на радиоактивните отпадъци? Присъединила ли се е към Съвместната конвенция, посветена на безопасността на управлението на отработеното гориво и на безопасността при управлението на радиоактивните отпадъци? Какви действия ще предприеме, за да попречи на Турция да осъществи този така опасен план?
