Информационен семинар за студенти по журналистика
Информация
България
2009-12-04 - 09:44
На 1 декември 2009 в конферентната зала в ректората на СУ "Климент Охридски" Информационното бюро на ЕП в България проведе семинар за млади журналисти на тема "Комуникацията на Европейския парламент". Присъстваха студенти от факултетите по журналистика и масова комуникация на Софийския университет и Нов Български университет, както и техни преподаватели.
Работата с младите хора е сред приоритетите на Информационното бюро на ЕП за България. Семинарът се проведе в деня, в който Лисабонският договор влезна в сила. В програмата му естествено намери място представяне на ролята на Европейския парламент в институционалната структура и в процеса на взимане на решения в Европейския съюз, както и основните изменения, които новият договор внася в тях.
Пресслужбата на Европейския парламент, нейната организация и дейности, използването на различните канали на комуникация, различните улеснения за журналисти, които отразяват работата на ЕП бяха интересно представени от Теодор Стойчев от дирекция Медии на Генерална дирекция Комуникация на ЕП. Той сподели своя опит от подготовка на съобщения за пресата в България и коментира как те се използват от българските медии и как е желателно да подхожда при отразяване на европейската тема.
Ръководителят на информационното бюро на ЕП в България Виолета Станичич представи дейността на бюрото и разказа за работа на ЕП с гражданското общество и с медиите и за усилията, които парламентът полага, за да бъде по-близо до гражданите и да ги стимулира да участват в демократичния процес на европейско ниво.
В заключителната част на семинара екипът на Информационното бюро представи институционалната кампания на ЕП за Европейските избори от юни 2009 г. нейният замисъл, осъществяването й в България и нейните резултати у нас и държавите-членки на ЕС. Бяха показани радио и телевизионните реклами, изготвени от ЕП, а снимките и видеоклипове в интернет, които с много хумор подканват хората да гласуват, предизвикаха оживен интерес.
Участниците в семинара получиха също информация и насока как да кандидатстват за стажове в Европейския парламент и другите институции на ЕС.
20091203IPR65949
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
