Съвместна парламентарна среща по инициативата за Европейска енергийна общност
Енергетика
Общи прессъобщения
2010-06-08 - 11:48
Общият европейски енергиен пазар, устойчивото производство и сигурността на енергийните доставки са сред ключовите теми на срещата между депутати от Европейския парламент и парламентите на 27-те държави членки, която започна на 7 юни в ЕП в Брюксел. Участниците ще обсъдят инициативата за Европейска енергийна общност, която беше подета в началото на май от председателя на ЕП Jerzy Buzek и бившия председател на Комисията Jacques Delors.
Срещата под надслов "Към Европейска енергийна общност през 21-ви век?" е организирана съвместно от Европейския и испанския парламент. Тя ще бъде председателствана от председателя на ЕП Jerzy Buzek и председателя на испанския сенат Javier Rojo Garcia .
В своята реч при откриването, Jerzy Buzek изрази своята подкрепа за създаването на нова европейска общност, с напълно функциониращ европейски енергиен пазар, който да включва интегрирани мрежи за доставка, коригиращи мерки за стабилизиране на цените и иновационни политики.
"Трябва да приложим съществуващото законодателство и да добавим плът към скелета", подчерта Buzek, призовавайки за политическа подкрепа от страна на националните парламенти и правителства. Основните елементи на предложението са взаимосвързаността на националните енергийни мрежи, създаването на общ енергиен фонд за изследвания в алтернативни енергийни източници, както и създаването на групи за закупуване на газ и петрол от чуждестранните доставчици.
Председателят на испанския сенат Rojo Garcia подчерта, че енергийните въпроси могат и ще играят основна роля при обновяването на структурата на Европейския съюз. Той призова за енергийна политика на ЕС, която да бъде "безопасна, чиста и сигурна" в името на благосъстоянието на европейските граждани, "с взаимосвързани енергийни мрежи и засилени механизми на енергийния пазар".
След това над 250-те участници обсъдиха въпросите, които са били разгледани от трите работни групи (по енергийна сигурност, създаване на общ енергиен пазар и нови и възобновяеми енергийни източници). Докладите на работните групи ще бъдат представени във вторник.
Представители на Европейската комисия и на председателството на Съвета също ще вземат участие в дебата.
Срещата се излъчва на живо на интернет страницата на ЕП, като повече информация, включително подробна програма, можете да намерите на линка по-долу.
20100604IPR75539 Съвместна парламентарна среща "Към Европейска енергийна общност през 21-ви век?" Тук можете да наблюдавате срещата на живо
BG
1
LINK
/webnp/cms/lang/en/pid/1354
BG
2
LINK
/wps-europarl-internet/frd/live/live-video?language=bg
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
