27.4.2009
ПРЕДЛОЖЕНИЕ ЗА РЕЗОЛЮЦИЯ
внесено съгласно член 113 от правилника
от Salvador Garriga Polledo
за Европейска година на самостоятелно наетия работник
Предложение за резолюция на Европейския парламент за Европейска година на самостоятелно наетия работник
Европейският парламент ,
А.
като има предвид, че обстоятелствата, предизвикани от тежката финансова криза, която броди по земята, насърчават търсенето на решения за милионите работници, засегнати от безработицата,
Б.
като има предвид, че като цяло в европейските предприятия се наблюдава чувствителен спад на мотивацията за наемане на работници,
В.
като има предвид, че тези две обстоятелства поощряват търсенето на решения, така че всеки безработен да намери работно място във всички отрасли на производството в тяхната съответна среда,
Г.
като има предвид, че развитието на самостоятелната заетост изглежда най-доброто решение за гарантиране на безработните лица на тяхното повторно приобщаване към пазара на труда,
1.
изисква 2010 година да бъде обявена, на територията на Европейския съюз, за година на самостоятелно заетия работник;
2.
въз основа на горепосочените мотиви, призовава различните институции на Общността да придадат ново измерение на самостоятелната заетост във всички държави-членки;
3.
настоятелно призовава новото регулиране на самостоятелната заетост в Европейския съюз да спомогне за преодоляването на високото равнище на безработица в Европа, както и да открие нови перспективи и надежди за милионите безработни.
