На фокус: Лобизмът в ЕС
Институции
2008-04-17 - 18:31
Лобитата са съществена част от работата на европейските депутати. Правенето на политика без тях би било много жалко. Това е мнението на Alexander Stubb, бивш докладчик на парламента. Предполага се, че в Брюксел работят поне 15 000 лобисти и 2 500 лобистки организации. Докладът за нови правила за лобизма бе приет от Европарламента на 8 май.
Докладът бе подготвен първоначално от Alexander Stubb (ЕНП-ЕД, Финландия), но след като той стана външен министър на своята страна, бе поет от Ingo Friedrich (ЕНП-ЕД, Германия).
Документът предвижда създаване на общ задължителен регистър на лобистите към ЕП, Комисията и Съвета, който да включва и информация за финансовите им източници. Предвиден е и общ кодекс на поведение и санкции при неспазването му. В доклада се съдържа и предложението за т.нар. "законодателни отпечатъци"- всеки от докладчиците по дадена тема ще може да приложи към доклада си списък с лобистите, които са го консултирали и са имали значителен принос при подготовката на текста. По време на дебата представителите на всички политически групи изразиха подкрепа за доклада. Докладчикът Friedrich каза по повод предложението на либералите за включване на църквите към лобистите : "според договорите църквите са партньори, а не лобисти". Испанският депутат Carlos CARNERO(ПЕС) подчерта, че социалистите ще подкрепят групата на зелените в призива им, регистърът да стане действителност преди изборите за нов Европарламент през 2009 година. Ms. Anneli JÄÄTTEENMÄKI(АЛДЕ, Финладия) изрази задоволство от решението за задължителен регистър, така както е настоявала групата на либералите. Sylvia-Yvonne KAUFMANN от Европейската обединена левица - Северна зелена левица подчерта, че наличието на ясни правила за лобизма е решаващо за доверието в европейското законодателство.
За да научите повече по темата, прочетете тематичното ни досие, което включва подробности от доклада и интервю с Alexander Stubb.
20080414FCS26495
Лобиране в Брюксел
Лобисти в ЕП Какво по-точно представлява лобирането в Европейския съюз - дали е нормална част от демократичния процес или е сила, оказваща прекалено голямо влияние върху европейските дела и политики? Този следобед членовете на Комисията по конституционни въпроси обсъждат тази тема, тъй като Парламентът ще представи доклад по този въпрос. Дебатът в Комисията по конституционни въпроси се организира в навечерието на представянето на доклада на Alex Stubb (ЕНП-ЕД, Финландия), който препоръчва начините, по които европейските институции би трябвало да се отнасят към лобистките групи. Подаръци няма да има ! В момента Европейският парламент има на разположение списък с 4570 акредитирани лобисти. Сред тях са неправителствени организации и частноправни или публичноправни образувания. Парламентът разполага с Кодекс за поведение, насочен към лобистките групи. В него се посочва, че в отношенията си с депутатите и служителите на Европейския парламент лобистите трябва ясно да декларират кого представляват, а така също и да се въздържат от предлагане на подаръци под каквато и да е форма. По-рано тази година Европейската комисия създаде доброволен регистър, в който лобистите декларират кои са и как се финансират. В Зелена книга, публикувана по-рано, Комисията определи лобистите като важна част от демократичния процес, като същевременно предупреди, че "на обществеността трябва да е ясно, в какво точно се изразява приносът на лобистките групи". Част от проблема е в това, че няма точни данни за броя на лобистите, работещи в Брюксел - цифрите варират от 15.000 до 20.000 души. За сравнение, проучване на "Washington Post" от 2005 г. стигна до извода, че броят на лобистите, работещи във Вашингтон, възлиза на 34.000 души. Как действат лобистите? Личните срещи с членове на Парламента и представители на Комисията са само два от начините на работа на лобистите. Те изпращат писма, имейли, провеждат телефонни разговори с хората, които смятат, че могат да отговорят на нуждите им. Освен това лобистите организират кампании и коалиции, когато става думи за важни за тях въпроси. Докладът на Alex Stubb ще бъде приет от Комисията по конституционни въпроси през декември, а гласуването му в пленарна зала ще се проведе по време на януарската сесия през 2008 година. Лобисти акредитирани в ЕП Кодекс за поведение на лобистите Информация от страницата на ЕК по темата инициатива за прозрачност
Към по-прозрачни дейности на лобистите в Брюксел
Повече светлина върху лобизма в Брюксел Трябва ли да има регистър за лобистите в Европейския съюз? Задължителен или доброволен трябва да е той? До каква степен лобистките групи разкриват източниците на своето финансиране? Тези и други въпроси бяха обсъдени по време на семинар, който Комисията по конституционните въпроси проведе на 8 октомври, преди оповестяването на доклад по тази тема. В тази статия ще ви запознаем с мненията на депутати и лобисти, които участваха в проявата. Лобирането само по себе си е нещо позитивно: европейските депутати приветстват всеки, който може да даде принос към дебата", подчертава председателят на Комисията по конституционни въпроси Jo Leinen (ПЕС, Германия). С това той обобщава мнението на голяма част от депутатите, че лобирането е част от парламентарния процес. Лобистите са източник на информация Alexander Stubb (ЕНП-ЕД, Финландия) подготвя доклад относно дейността на лобистите в Европейския съюз. Той смята, че лобистите предоставят полезна информация на членовете на Европейския парламент. "Европейските депутати са достатъчно интелигентни и добре разбират, че тази информация е субективна", подчертава същевременно той. Понякога обаче зависимостта на депутатите от съветите на лобистките групи може да се окаже прекалено голяма. Claude Turmes (Зелени/ЕСА, Люксембург) я определя дори като "слабост". Според него би било по-добре депутатите да имат повече сътрудници, които да им осигуряват независима експертна информация в съответните области. Нужна е повече прозрачност! Лобирането в Брюксел функционира по абсолютно неразбираем начин, като черна дупка е!", категоричен е Paul de Clerck от ALTER-EU (коалиция от неправителствени организации, синдикати, университети и специалисти в областта на връзките с обществеността). "Никой не знае кой и от чие име упражнява натиск и в кои области", добавя той. Самите европейски институции също споделят това мнение. В края на 2006 г., в доклад относно корпоративната социална отговорност, Европейският парламент изказа подкрепата си в полза на призивите за задължителна публичност по отношение на лобистките групи, а еврокомисарят Siim Kallas предложи доброволен (на първо време) регистър за лобистите, който да влезе в сила в началото на 2008 година. Въпросът обаче е: доброволен или задължителен трябва да е той? Доброволно или задължително регистриране? "Ние се обявяваме в полза на доброволното регистриране", подчертава г-жа Lyn Trytsman-Gray от лобистката асоциация SEAP ( Society of European Affairs Professionals ). За функционирането на такава система обаче са необходими "ясни предимства за лобистите", заявява Jim Murray от BEUC ( European Consumer’s Organisation ). Richard Corbett (ПЕС, Великобритания) е по-скептично настроен по отношение на ефикасността на доброволното регистриране. "Няма да се получи", казва той, "защото точно хората, които ще откажат да се регистрират са тези, които ние бихме искали да го направят доброволно". Дали тогава трябва да се заложи на задължителното регистриране? И ако стане така, то тогава какъв тип информация ще трябва да предоставят групите за натиск? Клиенти, финансиране: каква информация трябва да бъде предоставяна? Проектът на Европейската комисия предвижда включването на финансови данни за регистрираните лобисти. Ако регистрацията е доброволна, това рискува да доведе до неравни конкурентни условия между регистрираните и нерегистрираните лобисти, смята José Lalloum от EPACA ( European Public Affairs Consultancies Association ). "Въпросът относно включването на финансовите данни трябва да бъде разгледан по-обстойно", изтъква г-жа Lyn Trytsman-Gray. Уроци от Вашингтон Без публичност на информацията относно лобистите би било трудно да се попречи на злоупотребите, смята представителят на BEUC . Дали пък американският опит би могъл да послужи за пример в тази област? От 1995 г. лобистките групи във Вашингтон трябва задължително да се регистрират и да оповестяват публично своите приходи и разходи. Този така известен "Lobbying Disclosure Act" дава ясна и точна дефиниция на понятието "лобист", на дейностите и контактите на лобистките групи. "Въпреки всичко обаче има голяма разлика между САЩ и Европейския съюз", смята Richard Corbett. Тази разлика според него е в "зависимостта на изборните кампании от финансовите контрибуции, която в Европа е много по-ограничена в сравнение със САЩ". Дали това обаче означава, че и нуждата от прозрачност е по-малка? Докладчикът Alexander Stubb скоро ще ни представи своето мнение по този въпрос в следващата ни статия, посветена на лобирането в Европа. Lobbying Disclosure Act" от 1995 г.
Stubb -Интервю
Alexander Stubb Депутатът Alexander Stubb (ЕНП-ЕД, Финландия), който подготвя доклад относно лобирането, сподели пред нас своето виждане за начина, по който европейските институции трябва да се отнасят към лобистите. Според него всички лобистки организации трябва да разкрият източниците на своето финансиране. Регистрацията на лобистите трябва да бъде доброволна и членовете на Европейския парламент, по-специално докладчиците, също трябва да съдействат за това дейността на лобистите да стане по-прозрачна. - Г-н Stubb, отправната точка на вашия доклад е Инициативата за прозрачност, лансирана от Европейската комисия. Основната идея на тази инициатива е регистрирането на лобистите. Какво е вашето виждане относно регистъра? - Предложението на Комисията съдържа редица добри идеи. Отправната ми точка бе да не разглеждам лобирането през призмата на предварително заложени концепции. Сега, след като работих по темата, чух становищата на много хора и разпратих въпросници на всички депутати, за да се запозная с техните възгледи, имам усещането, че се нуждаем от по-прозрачни и стриктни правила. Виждам три основни начини за работа с лобистите. Първият е американският модел, който стига до крайности. При него имате 575 страници правила за лобистите и ако един политик присъства например на семинар, то не можете да предложите вечеря със сервиране, а само вечер с бюфет! Причината за тази система е в това, че политическото финансиране е много тясно свързано с лобизма. Имаме и друг пример - този, който сега съществува в повечето от страните-членки на Европейския съюз, в които няма каквито и да са правила в това отношение. Парламентите се вслушват в т. нар. "експерти", които всъщност са лобисти. Между тези две системи имаме европейския модел, където Комисията досега няма нищо, но пък в Парламента разполагаме с регистър от 90-те години. Въпросът сега е какво да правим с нашия регистър? - Мислите ли, че трябва да има общ регистър с Европейската комисия? - В началото бях скептично настроен към административната възможност за осъществяване на подобно нещо. След продължително обмисляне стигнах до извода, че това не е лоша идея. Лобирането в двете институции обаче се различава. В Парламента получавате бадж и се разхождате наоколо свободно, докато в Комисията не е така. Затова бих искал най-напред да видя как можем да осъществим това на практика. - Ще се прилага ли регистърът по един и същ начин към всички лобисти? - Мисля, че всички лобисти по принцип са равностойни. Според мен представителите на индустрията и на синдикатите са лобисти, когато са ангажирани с лобистка дейност. Регистърът би трябвало да е доброволен! В противен случай, ще може ли например някой от земеделския съюз в Полша просто да дойде и да се срещне с член на Европейския парламент - ще може ли да го направи, ако регистърът е задължителен? Или ще трябва да мине през цялата процедура по регистриране? Това би могло да отиде прекалено далеч... Ако искате обаче да бъдете сериозен лобист, то тогава така или иначе ще се регистрирате. - Колко далеч трябва да отиде финансовата публичност? - Трябва да има известна финансова публичност, тъй като това подобрява прозрачността. Частните компании биха могли да обявят какъв дял от техните доходи отива за лобизъм. Мисля, че професионалните лобистки организации би трябвало да разкрият кои са техните клиенти, а неправителствените организации - своите източници на финансиране. Членовете на Европейския парламент също трябва да се стремят към прозрачност. Затова смятам да предложа система, в която, като докладчик на Парламента, ще трябва да посочите в бележка под линия различните хора и лобисти, с които сте се срещнали в процеса на работа. Наричам това "законодателен отпечатък". Мисля, че лобирането е позитивно, но трябва просто да бъде прозрачно. - С какво по-точно са важни лобистите за Европейския парламент? - Аргументът ми е следният: най-добре информираният човек в Брюксел е Еврокомисарят, защото има зад себе си стотици служители. Вторият по информираност човек е министърът, който идва в Съвета, тъй като има на разположение между 100 и 1000 служители, в зависимост от съответното министерство и страната. Един евродепутат обаче има само неколцина сътрудници, обикновено между един и трима такива. Като член на Европейския парламент вие се нуждаете от известна мрежа и затова мисля, че лобистите са важни, защото предоставят информация. От тази гледна точка те са необходими с оглед на осъществяване на законодателния процес. Ако например се занимавам с тема, свързана със скоростомерите на двуколесни и триколесни моторни превозни средства, би било смешно да кажа, че съм специалист по темата. - Търсен ли сте от лобисти, имайки предвид, че подготвяте доклад в тази област? - Да, така е - лобиран съм от лобисти относно лобирането. С оглед на осигуряването на прозрачност, в моя блог отбелязвам всички лобисти, с които съм бил в контакт. Ние, финландците, сме може би прекалено прозрачни според някои. Самият аз съм доста стриктен по отношение на лобистите в смисъл, че им предоставям по около 15 минути - представете вашия случай, оставете ми документите, благодаря ви, довиждане... и тогава правя моите собствени заключения. Работните обеди или вечери са загуба на време, но това си е мое мнение. Очаква се Комисията по конституционни въпроси да приеме доклада относно лобизма през декември, а пленарният вот да се проведе през януари следващата година. Очаквайте продължение... Alexander Stubb
Задължителна регистрация за лобистите в Брюксел
лобизъм в европейските институции Обща и задължителна регистрация на лобистите в ЕС. Това предвижда докладът на финландския депутат Alexander Stubb за лобизма в ЕС, който бе приет от Законодателната комисия на ЕП на 1 април. Депутатите решиха да подкрепят и предложението за разкриване на финансите на лобистите. Документът предвижда професионалните консултантски фирми и правните компании да публикуват оборота си, свързан с лоби-дейности в европейските институции. Вътрешните лобисти на фирми и търговски организации пък ще трябва да декларират разходите си, директно свързани с лобизъм в институциите. Think tank и неправителствените организации ще трябва да обявят основния си източник на финансиране. Дефиниция Според доклада лобисти са актьори от частния и публичния сектор, които извършват дейности с цел да повлияят на политическите формулировки и на процеса на взимане на решения в европейските институции. Такива например са професионалните лобисти, вътрешните лобисти, неправителствени организации, think tank, търговски организации и съюзи. Реакции Пълната подкрепа за документа от страна на ЕНП-ЕД изрази испанският депутат Íñ igo Méndez de Vigo, според когото докладът ще разсее някои от митовете за лобизма. Подкрепа изразиха и представителите на Алианса на либералите и демократите в Европа. Представителят на зелените Monica Frassoni приветства решението, но поиска ясен ангажимент от пленума промените да станат реалност догодина. Докладът ще се гласува от ЕП на парламентарната сесия през май, но дотогава ще трябва да бъде определен нов докладчик. В деня на гласуването в комисията досегашният докладчик - финландският депутат Alexander Stubb бе номиниран за външен министър на своята страна. Информация за пресата Проектодокладът за лобизма
BG
1
PHOTO
20071005PHT11286.jpg
BG
2
LINK
//parliament/expert/lobbyAlphaOrderByOrg.do?language=BG
BG
4
LINK
http://ec.europa.eu/commission_barroso/kallas/transparency_en.htm
BG
5
PHOTO
20071016PHT11739.jpg
BG
6
LINK
http://www.senate.gov/pagelayout/legislative/g_three_sections_with_teasers/lobbyingdisc.htm
BG
7
PHOTO
20071105PHT12631.jpg
BG
8
LINK
//members/expert/groupAndCountry/view.do;jsessionid=37D81BC13571B485AA56986B4501EC5A.node1?partNumber=1&group=1533&country=FI&id=28261&language=BG
BG
9
PHOTO
20080402PHT25608.jpg
BG
10
LINK
//news/expert/infopress_page/005-25340-091-03-14-901-20080331IPR25336-31-03-2008-2008-false/default_bg.htm
BG
11
LINK
//meetdocs/2004_2009/organes/afco/afco_20080331_1500.htm#
-//EP//TEXT RULES-EP 20070903 ANN-09 NOT XML V0//BG
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
