Рибарите искат по-сериозни правила за внос от трети страни
Рибно стопанство
2010-04-13 - 14:23
Накъде отива общата риболовна политика на ЕС? ©BELGA_PHOTOALTO_Laurence Mouton Рибните запаси сериозно намаляват и целите на реформите на рибното стопанство от 2002 г. не са изпълнени. Освен това, повечето европейски риболовни кораби отчитат или загуби, или прекалено малки печалби. Обмисля се още една реформа и рибната индустрия беше поканена да даде своето становище относно ситуацията по време на парламентарно изслушване на Комисията по рибното стопанство на 8 април.
60% от консумираната риба в ЕС е внесена от трети държави а според данните на Комисията, 30% от рибните запаси са извън безопасните биологични граници, което значи, че те няма да могат да се възпроизведат.
93% от северноморската треска, например, е уловена преди да може да се размножава, което значи, че европейското рибно стопанство руши собствените си екологични и икономически основи. В отговор на това ще бъде приета нова обща политика, свързана с рибното стопанство, която ще засегне 400 000 работници в ЕС.
Рибната индустрия е загрижена за "несправедливата" чуждестранна конкуренция
Организациите на производителите, които представляват рибарите бяха най-загрижени за "несправедливата" конкуренция от страна на нерегламентирани трети държави.
Според Jacques Pichon (PMA) средната цена на рибата се е понижила с 18% от 2005 г. Един немски траулер струва 160 долара на ден, а еквивалента му в Сенегал - 22 долара. "Мисля, че не трябва да говоря повече", каза той.
Производителите искат ясни етикети и по-голяма прозрачност, за да бъде по-лесно проследяването, както и общият регламент за ООП да балансира търсенето и предлагането. Те имат желание да се запази минималната цена, за да може пазарните цени да бъдат по-високи. Ако не може да бъдат намерени купувачи при наличието на минимална цена, рибата ще бъде изтеглена от пазара.
Бъдеще за Европейския риболовен флот?
Много от реформите от 2002 г. се концентрираха върху субсидирането на бракуване на плавателни съдове, за да се намали риболовния капацитет. В тази връзка председателят на Комисията по рибно стопанство г-жа Carmen Fraga Estévez (ЕНП, Испания) предупреди, че не трябва да разчитаме прекалено много на вноса, защото има голяма опасност да загубим собствения си Европейски риболовен флот.
Тя каза, че "ако разчитаме само на внос, нито предлагането, нито ниските цени ще бъдат гарантирани".
"Риболовът отива в боклука, а не при потребителите"
Според Isabella Lövin (Зелените, Швеция) само в Швеция 5000 т. треска е била изхвърлена между 1995г. и 1996г. Тя казва, че "европейските рибари ловят, за да пълнят сметищата, а не за потребителите".
Преработващата и консервната промишленост, които купуват и обработват голяма част от внесената риба от трети държави, също бяха поканени на изслушването.
20100406STO72103 Съобщение за пресата Процедурно досие Рибно стопанство - Европейската Комисия Carmen Fraga Estévez: Isabella Lövin:
BG
1
PHOTO
20100408PHT72358.jpg
BG
3
LINK
/oeil/FindByProcnum.do?lang=en&procnum=INI/2009/2106
BG
4
LINK
http://ec.europa.eu/fisheries/index_en.htm
BG
5
LINK
/members/public/geoSearch/view.do?country=ES&partNumber=1&language=BG&id=1993
BG
6
LINK
/members/public/geoSearch/view.do?country=SE&partNumber=1&language=BG&id=96675
-//EP//TEXT IM-PRESS 20100224IPR69472 0 NOT XML V0//BG
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
