Въпрос за времето за въпроси H-000001/2011
Съвета
Период на сесията: Януари 2011
Член 116 от Правилника за дейността
Laima Liucija Andrikienė
(PPE) Относно: Избори за президент в Беларус
Президентските избори в Беларус на 19 декември приключиха без големи изненади, като настоящият президент Александър Лукашенко бе преизбран за четвърти мандат с почти 80% от подадените гласове. Освен това бяха арестувани над 600 активисти от опозицията по време на протестите им срещу недемократичното естество на изборите, включително и седем кандидати за президентския пост. При прилагането на строгите мерки срещу активисти от опозицията Александър Лукашенко заяви, че в Беларус вече няма да има „безсмислена демокрация”.
Може ли Съветът да представи своята оценка на тези избори за президент в Беларус? Какви са те в сравнение с наблюдаваните от нас предходни избори? Как ще се отрази провеждането на тези избори върху отношенията между ЕС и Беларус? Имаме ли стратегия по отношение на поетия от нас ангажимент към Беларус?
