Въпрос с искане за писмен отговор P-000145/2012
до Комисията
Член 117 от Правилника за дейността
Владко Тодоров Панайотов (ALDE)
(16 януари 2012 г.)
Относно: Атмосферно замърсяване в град София
Атмосферното замърсяване на град София е сериозно, особено по време на зимния период, когато източниците на замърсяване включват остарели отоплителни системи и незаконни действия, като например горене на гуми — за отопление или за извличане на метал, който се продава.
Това води до общо понижаване на качеството на въздуха доста под необходимите европейски стандарти и съществува специфичен основен проблем с емисии на твърди частици PM 10, като всичко това оказва въздействие не само върху околната среда, но също така и върху здравето на гражданите на столицата.
Какви стъпки смята да предприеме Комисията, за да се справи с тези проблеми по неотложен начин, и как по-специално може да се спре незаконната практика на горене на гуми?