SEDE Приветствие
„От самото й начало през 1999 г. Общата политика за сигурност и отбрана (ОПСО) позволи на Европейския съюз да демонстрира своя капацитет да реагира по ефикасен и полезен начин по целия свят. Съюзът осъществи повече от двайсет граждански и военни мисии, като по този начин допринесе за стабилността и поддържането на мира на Балканите, в южен Кавказ, Африка, Близкия изток и Азия.
За да бъде обаче една европейска политика напълно легитимна, т.е. разбрана, възприета и дори изисквана от гражданите на държавите-членки, е необходимо Европейският парламент да участва във вземането на решенията.
За мен ролята на подкомисията по сигурност и отбрана се състои именно в това да проследява развитието на ОПСО в институционален и оперативен план, както и по отношение на капацитета, а също така и да гарантира, че въпросите на сигурността и отбраната не се свеждат единствено до дебати между експерти, а отговарят и на проблематиката, вълнуваща европейските граждани”.
Arnaud Danjean
Представяне и правомощия
Подкомисията по сигурност и отбрана е част от комисията по външни работи . Нейните правомощия и отговорности са определени в пети параграф от мандата на въпросната комисия:
„Комисията отговаря за: общата външна политика и политика на сигурност (ОВППС) и европейската политика за сигурност и отбрана (ЕПСО). В този контекст комисията се подпомага от подкомисия по сигурност и отбрана.“
20101118CDE96008 MEP Arnaud Danjean © EU A presentation of the Subcommittee on Security and Defence by the Chair