Екипи за бърза гранична намеса ще противодействат на незаконната имиграция
Правосъдие и вътрешни работи
2007-04-26 - 15:02
ЕП одобри сформирането на екипи за бърза гранична намеса. Тези екипи ще предоставят техническа и оперативна помощ при голям наплив от имигранти по външните граници на съюза. Докладът, който беше приет, е резултат от споразумение на първо четене със Съвета на министрите.
Предвид трудностите, пред които бяха изправени някои южни държави-членки, с масови вълни от имигранти по море, през 2005 г. Съветът поиска от Европейската комисия да предложи законодателство, с което да се създадат „екипи за бърза гранична намеса”. Държавите-членки би трябвало да осигуряват средствата и членовете на тези екипи, които ще действат по спешност на границите на ЕС, но винаги в сътрудничество с европейската агенция Frontex. Проекторегламентът съдържа общите правила за задачите, които ще се извършват от „гостуващите” от други държави-членки гранични служители в рамките на съвместните операции на Frontex. По време на преговорите една от основните дискутирани теми беше финансирането и необходимостта всички държави-членки да допринесат с финансови и човешки ресурси. Задължителна солидарност Принципът „задължителна солидарност”, според който всички държави-членки трябва да предоставят специално обучени гранични служители по искане на Frontex, беше включен в споразумението, постигнато със Съвета от докладчика на Парламента Gerard Deprez (АЛДЕ, Белгия). Екипите за бърза намеса ще бъдат мобилизирани за ограничен период и само при „спешно и изключително напрежение”. Директорът на Frontex ще решава дали даден наплив изисква спешни мерки. Принос на държавите-членки В проекторегламента се казва, че Управителният борд на Frontex ще одобрява с три-четвърти мнозинство специализацията и броя на гранични служители, които всяка държава трябва да предостави. След това страните от ЕС ще трябва да осигурят гранични служители освен ако самите те не са в затруднено положение. Заплатите на граничните служители в екипите за бърза намеса в държава „домакин” ще се плащат от собствените им страни, но допълнителните разходи като например пътни и дневни ще бъдат покривани от Frontex. Заради това Парламентът увеличи бюджета на агенцията с 10 млн. евро за 2007 г.
20070420IPR05693
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
